



Ko sukaaɓe juulɓe mbaawatah majjude.

En puɗɗorii Innde Alla, Kuuɓuɗo yurmeende, Keerorɗo yurmeende gooŋɗinɓe ñande darnga.

# Fuɗɗorde:

En puɗɗoriima Innde Alla, denndaangal jettooje ngoodanii Alla; caggal ɗuum:

Ɗum ko mas'alaaji ɗi sukaaɓe juulɓe mbaawatah majjude (potaani majjude) e diine Alla Barkinɗo toowɗo O, ina waɗɗii e baabira- ɓe (jiknaaɓe) lonnginde ɗum sukaaɓe maɓɓe gila koɓe famarɓe.

Ɗum ko coɗol beeɓngol newingol timmungol ka bannge fiɓnde, e fiqhu, e siira, e neediiji, e tafsiir, e hadiis, e jikkuuji, e jikruuji, hongol moƴƴana sukaaɓe e kala duuɓi e naatɓe islaam ko ɓooyaani, ina tottire e cuuɗi e duɗe entooji e duɗe janngirɗe, e reende e firtude, mi rewandirii nde fotde fannuuji, mbaɗmi nde e mbaadi naamnal e jaabawol; sabo ko ɗuum ɓuri waawde laggaade hakkile, kadi ɓurata waawde ñiiɓnude ko reena, ne'oowo o suɓo ko yaadi e duuɓi sukaaɓe ɗi.

Ko Alla ñaagatoo mi, nde O nafrata nde O jaɓande.

Woni asli ɗum, ko Daalol Alla Toowɗo O:

﴿يَٰٓأَيُّهَا ٱلَّذِينَ ءَامَنُواْ قُوٓاْ أَنفُسَكُمۡ وَأَهۡلِيكُمۡ نَارٗا وَقُودُهَا ٱلنَّاسُ وَٱلۡحِجَارَةُ عَلَيۡهَا مَلَٰٓئِكَةٌ غِلَاظٞ شِدَادٞ لَّا يَعۡصُونَ ٱللَّهَ مَآ أَمَرَهُمۡ وَيَفۡعَلُونَ مَا يُؤۡمَرُونَ٦﴾ [التحريم: 6]

(Eehey mon gooŋɗinɓe, ndeene ko'e mon ndeenon koreeji mon e yiite, nge kuɓɓam mum woni yimɓe e kaaƴe, ina e dow maggol malaykaaji tekkuɗi cattuɗi ɗi ngoopatah ko Alla yamariɗi ɗi ngollata ko ko ɗi njamira 6). [Simoore Tahriim 6].

E hadiis Abdullaahi Ibnu Abbaas yo Alla weleɓe, o wii: Mi woniina caggal Nelaaɗa ñalawma gooto, O maaki:" Eehey ma cukalel, Mbeɗa anndin ma koŋ- nguɗi: reen Alla, Alla reen ma, reen Alla tawaa Mbo sera ma, si a ñaagiima ñaaga Alla, si a wallaniima wallakina Alla, anndu: si leñol ngol renndii e nafde ma ngol nafataa ma si wonah ko Alla hoddiran ma ko, siɓe ndenndii e lorde ma ɓe lorataa ma si wonah ko Alla hoddiran ma ko, kuɗi ɓamtaama ɗereeji cojji".Tirmiji e Ahmadu kabri mbo.

Ina jeya e himmude anndinde sukaaɓe:

Ina waɗɗii e aade nde anndinta sukaaɓe, koɓe katajini e diine maɓɓe, ngam o wona aade timmuɗo, gootadinɗo gootadingol moƴƴol e laawol iimaan.

Imaam Ibnu Abii Jeydi Al Qayrawaanii yo Alla yurmo mbo:

" Arii nde ɓe njamirete juulde siɓe keɓii duuɓi jeeɗiɗi, ɓe piyree nde, siɓe keɓii duuɓi sappo lelɗe maɓɓe ceernde, hoɓe poti anndude kadi ko farli e jiyaaɓe ko faati e dewe Alla, ka bannge bolle e golle, ko adii ndeɓe kellifte, tawa ɗuum hiɓandiima e nder ɓerɗe maɓɓe, ɗum deeƴa e pittaali maɓɓe, terɗe maɓɓe ngoowa ɗum.".Ngardiin Abuu Jeydi Al Qayrawaanii (hello: 5).

\*\*\*\*\*

# Feccere fiɓnde.

## Naamnal 1 : Hombo woni Joom ma ?

J- Alla woni Joom am neeɗo mi woni jom binnde ɗe e dokke Makko.

Woni daliil ɗuum ko daalol Alla :

﴿ٱلۡحَمۡدُ لِلَّهِ رَبِّ ٱلۡعَٰلَمِينَ ٢﴾ [الفاتحة: 2]

(denndaangal jettooje ngoodanii Alla jom binnde). [ simoore Faatiha:2]

## Naamnal 2: Hombo woni diine ma?

Jaabawol-

Diine am ko islaam, ɗuum woni: jebbilanaade Alla ka tawhiid, e ɗowtaraade Mbo ɗoftaade, e hisde e sirku e yimɓe mum.

Alla Toowɗo O daali:

﴿إِنَّ ٱلدِّينَ عِندَ ٱللَّهِ ٱلۡإِسۡلَٰمُۗ ١٩﴾ [آل عمران: 19]

(tigi tigi diine to Alla ko islaam...). [ Simoore Aali Imraana: 19].

## Naamnal 3: Hombo woni Annabi ma?

J- Muhamadu yo o his.

Alla Toowɗo O daali:

﴿مُّحَمَّدٞ رَّسُولُ ٱللَّهِۚ ٢٩﴾ [الفتح: 29]

(Muhamadu ko nelaaɗo Alla...). [Simoore Fathi:29].

## Naamnal 4: jaŋta konngol tawhiid, e hoko woni maana maggol?

Konngol wootadinde woni " laa ilaaha illal laahu" woni maana maggol ko dewateeɗo alah e goongo mbo wonah Alla.

Alla Toowɗo O daali:

﴿فَٱعۡلَمۡ أَنَّهُۥ لَآ إِلَٰهَ إِلَّا ٱللَّهُ ١٩﴾ [محمد: 19]

(anndu tigi tigi alah(ndiga) dewateeɗo e goongo mbo wonah Alla). [Simoore Muhamadu:19].

## Naamnal 5: Hoɗo Alla woni?

Jaabawol- Alla hombo ka kammu e dow arsi, dow denndaangal tagaaɗe, Alla daali:

﴿ٱلرَّحۡمَٰنُ عَلَى ٱلۡعَرۡشِ ٱسۡتَوَىٰ٥﴾ [طه: 5]

(Jurmotooɗo O, hombo foti e dow arsi hombo hiilndi e njeyaandi makko 5) [Simoore Ɗaaha: 5].

Alla daali

‎﴿وَهُوَ ٱلۡقَاهِرُ فَوۡقَ عِبَادِهِۦۚ وَهُوَ ٱلۡحَكِيمُ ٱلۡخَبِيرُ ١٨﴾ [الأنعام: 18]

(ko kamko woni poolɗo e dow jiyaaɓe makko, ko kaŋko woni ñeeñɗuɗo kumpatiiɗo 18) [Simoore An aam:18]

## Naamnal 6: Hol ko woni seedaade muhamadu ko Nelaaɗo Alla?

Jaabawol:

woni maana mum ko Alla nelii mbo wonan de winndere nde beltinoowo jeertinoowo.

Ina waɗɗii:

1- ɗoftaade mbo eko o yamiri.

2- Gooŋɗinde mbo ko o habri ko.

3- waasde woopde mbo.

4- Alla rewiretaake si wonah ko O sariyini ko, ko ɗuum woni ñeemtinde sunno e accude bidaa.

Alla Toowɗo O daali:

﴿مَّن يُطِعِ ٱلرَّسُولَ فَقَدۡ أَطَاعَ ٱللَّهَۖ ٨٠﴾ [النساء: 80]

(kala ɗoftiiɗo nelaaɗo o ɗoftiima Alla...) [ simoore Annisaa'i:80]

Ceniiɗo O daali :

﴿وَمَا يَنطِقُ عَنِ ٱلۡهَوَىٰٓ٣ إِنۡ هُوَ إِلَّا وَحۡيٞ يُوحَىٰ٤﴾ [النجم: 3-4]

(O haalata belaaɗe3. ɗum wonaah si wonah wahyu bahyaaɗo 4.) [Simoore Najmi: 3,4].

Tedduɗo Toowɗo O daali:

﴿لَّقَدۡ كَانَ لَكُمۡ فِي رَسُولِ ٱللَّهِ أُسۡوَةٌ حَسَنَةٞ لِّمَن كَانَ يَرۡجُواْ ٱللَّهَ وَٱلۡيَوۡمَ ٱلۡأٓخِرَ وَذَكَرَ ٱللَّهَ كَثِيرٗا ٢١﴾ [الأحزاب: 21]

(woodanii on e nelaaɗo Alla ñeemtanirgal moƴƴal, wonan de oon joortiiɗo Alla e ñalngu cakkatiiɗo, o jaŋtii(siftori) Alla ko heewi 22) [Simoore Ahjaab: 21]

## Naamnal 7: Hol ko saabi Alla tagi en?

Jaabawol:

O takri en ko rewde Mbo, kaŋko tan denndadiijo alanaa Mbo.

wonah ngam belaaɗe e fijirde.

Alla Toowɗo O daali:

﴿وَمَا خَلَقۡتُ ٱلۡجِنَّ وَٱلۡإِنسَ إِلَّا لِيَعۡبُدُونِ٥٦﴾ [الذاريات: -56]

(Mi takraani yimɓe e jinneeji si wonah yoɓe ndew Am 56). [Simoore Jaariyaati: 56].

## Naamnal 8: Hol ko woni rewde Alla?

Jaabawol:

ɗuum ko innde renndinnde kala ko Alla yiɗi O wela ɗum, ummaade e konngi e golleeji birniiɗi e ɓannguɗi (peeñɗi).

Ɓannguɗi: Hono jaŋtaraade Alla e ɗemngal ummaade e subahinaade e yettude e mawninde, e juulde e hajju.

Birniiɗe: Hono wakkilaade e kulol e njoorto.

## Naamnal 9: Hol ko ɓuri mawnude ko waɗɗii e men?

Jaabawol:

ɓuri mawnude ko waɗɗii e men woni: Wootadinde Alla Toowɗo O.

## Naamnal hol ko woni nooneeji Tawhiid?

Jaabawol

1: Tawhiid Rubuubiya: ko oon woni gooŋɗinde wonde ko Alla woni takɗo garsaqinoowo jeyɗo jiiloowo, kamko tan O alah denndadiijo.

2- Tawhiid Uluuhiya: oon woni teelɗinande Alla dewal, alah dewateeɗo e goongo mbo wonah Alla Toowɗo O.

3- Tawhiid inɗe e sifaaji: oon woni gooŋɗinde inɗe e sifaaji Alla Toowɗo garɗe e AlQuraana e sunna, ko aldah e yerinde wollo nanndinde wollo ɓolɗinde.

Daliil nooneeji tawhiid tati ɗi: daalol Alla Toowɗo O:

﴿رَّبُّ ٱلسَّمَٰوَٰتِ وَٱلۡأَرۡضِ وَمَا بَيۡنَهُمَا فَٱعۡبُدۡهُ وَٱصۡطَبِرۡ لِعِبَٰدَتِهِۦۚ هَلۡ تَعۡلَمُ لَهُۥ سَمِيّٗا٦٥﴾ [مريم: 56]

(Jom kammuuji e leydi e ko woni e hakkku- nde majji, rew Mbo muññoɗa e rewde Mbo, mbele haɗa annda tokoraajo wonan de Mbo 56). [Simoore Mariyama: 65].

## Naamnal 11: Hombo bakkaat ɓuri mawnude?

Jaabawol:

ko sirku ɓuri mawnude, (sirku woni renndinde Alla e goɗɗum).

Alla Toowɗo O daali:

﴿إِنَّ ٱللَّهَ لَا يَغۡفِرُ أَن يُشۡرَكَ بِهِۦ وَيَغۡفِرُ مَا دُونَ ذَٰلِكَ لِمَن يَشَآءُۚ وَمَن يُشۡرِكۡ بِٱللَّهِ فَقَدِ ٱفۡتَرَىٰٓ إِثۡمًا عَظِيمًا ٤٨﴾ [النساء: 48]

(Pellet Alla yaafataako nde O renndinte e goɗɗo kono hombo yaafo ko jaasi ɗuum mbo O haajani kala denndinɗo Alla e goɗɗo o fekandiima bakkaat mawdo). [Simoore Nisaa'i: 48].

## Naamnal 12: Jaŋta sirku e nooneeji mum?

Jaabawol:

Sirku woni: firlitande noonee e nooneeji dewe wonande mbo wonah Alla Toowɗo.

Nooneeji sirku:

Sirku mawdo: hono ñaagaraade mbo wonah Alla Toowɗo O, wollo sujjande mbo wonah Alla, wollo hirsirde ko wonah Alla tedduɗo O.

Sirku tokooso: Oon woni hono woondirde ko wonah Alla, wollo jogaade piɓi, ɗuum woni ko haɓɓate ngam fooɗde nafoor wollo duñde lorlo, e seeɗo e yeengo, hono lobbinde juulde makko ngam yimɓe ndaara mbo.

## Naamnal 13: Mbelo ina waɗi gannduɗo ko wirnii mbo wonah Alla?

Jaabawol:

Hay goto anndah ko wirnii si wonah Alla gooto O tan.

Alla Toowɗo O daali:

﴿قُل لَّا يَعۡلَمُ مَن فِي ٱلسَّمَٰوَٰتِ وَٱلۡأَرۡضِ ٱلۡغَيۡبَ إِلَّا ٱللَّهُۚ وَمَا يَشۡعُرُونَ أَيَّانَ يُبۡعَثُونَ٦٥﴾ [النمل: 65]

(maaku, alah gannduɗo ko wirnii e nder kammuuji e leydi mbo wonah Alla, ɓe tinatah ndeɓe umminte 65). [Simoore Namli: 65].

## Naamnal 14: Limto doosɗe iimaan?

Jaabawol-

1: Gooŋɗinde Alla Toowɗo O.

2- E malaykaaji Makko, (maako)

3- E defte Makko.

4- E Nelaaɓe Makko.

5- E ñalngu cakkatiingu.

6- E hoddira ko moƴƴi heen e ko boni heen.

Woni daliil ɗuum ko: hadiis Jibriilu lolluɗo ka Muslim, Jibriilu wii Annabi- yo o his-:" Habram ko woni iimaan, O maaki: Konde ngooŋɗinta Alla, e malaykaaji makko, e defte makko, e nelaaɓe makko, e ñalngu cakkatii- ngu,ngooŋɗina hoddira ko moƴƴi heen e ko boni heen"

## Naamnal 15: Fir doosɗe iimaan?

Jaabawolo:

gooŋɗinde Alla Toowɗo O:

Ɗuum woni nde ngooŋɗinta wonde ko Alla tagma yeɗma, ko kaŋko woni jeyɗo jiiloowo tagaaɗe ɗe kaŋko tan.

Ko kamko woni dewateeɗo, alah dewateeɗo e goongo mbo wonah Makko.

Ko kamko woni deweteeɗo mawɗo timmuɗo mbo jettooje ngoodani, ina woodani mbo inɗe ɓurɗe moƴƴude, e sifaaji ɓurɗi toowde, O alah giƴiraawɗo, O nanndaani e hay ndiga.

Gooŋɗinde malaykaaji:

Koɗi tagaaɗi ɗi Alla tagiri annoore, ngam ɗi ndewa Mbo ɗi ɗofto jamirooje Makko ɗoftagol timmungol.

Ina e heɗi Jibriil yo o his, oon tellinoowo wahyu e dow Annabaaɓe.

Gooŋɗinde defte:

Ko ɗeen ngoni defte ɗe Alla tellini e Nelaaɓe Makko.

- Hono Alquraana telliiɗo e Muhamadu-yo o his-.

- Injiil telliinde e Iisa yo o his.

-Tawraata : deftere telliinde e Muusa yo o his.

- Jabuura: Telliinde e Daawuuda yo o his.

- Ɗeri Ibraahiima e Muuusa: tellinaaɗi e Ibraahiima e Muusa.

Gooŋɗinde Nulaaɓe:

Ko ɓeen ngoni ɓe Alla neli e jiyaaɓe makko ngam ɓe nganndinaɓe, ɓe mbeltinira ɓe moƴƴere e aljanna, ɓe njeertinaɓe bone e yiite.

- Ɓuri e maɓɓe ko; Joman en pellital ko ɓeen ngoni:

Nuuhu yo kisal won e makko.

Ibraahiima yo kisal won e makko.

Muusa yo kisal won e makko.

Iisa yo kisal won e makko.

Muhamadu yo kisal won e makko.

Gooŋɗinde ñalngu cakkatiingu:

Kongu caggal maayde e nder yenaande, ñande darnga, ñande ummital e haasbeede, ka yimɓe aljanna ñiiɓata e galleeji maɓɓe yimɓe yiite(jaynge) kadi ñiiɓa e galleeeji maɓɓe.

Gooŋɗinde hoddira ko moƴƴi heen e ko boni heen:

Hoddiro: Ɗuum woni fiɓde wonde Alla ina anndi kala ko yanata e nde winndere, e won de O winndii ɗum e Alluwal deenangal ngal, O welaa goodal mum e tagoore mum.

Alla Toowɗo O daali

﴿إِنَّا كُلَّ شَيۡءٍ خَلَقۡنَٰهُ بِقَدَرٖ ٤٩﴾ [القمر: 49]

(Pellet min takrii kala huunde e hoddiro 49) [Simoore Qamari] 49.

- Ɗuum ko e martabaaji nay ɗiin ngoni:

Gadanal ngal: ganndal Alla toowɗo O, ina e ɗuum ganndal makko gadingal kala huunde, ko adii de nde yanata e caggal de nde yani.

Daliil mum ko daalol Alla toowɗo o:

﴿إِنَّ ٱللَّهَ عِندَهُۥ عِلۡمُ ٱلسَّاعَةِ وَيُنَزِّلُ ٱلۡغَيۡثَ وَيَعۡلَمُ مَا فِي ٱلۡأَرۡحَامِۖ وَمَا تَدۡرِي نَفۡسٞ مَّاذَا تَكۡسِبُ غَدٗاۖ وَمَا تَدۡرِي نَفۡسُۢ بِأَيِّ أَرۡضٖ تَمُوتُۚ إِنَّ ٱللَّهَ عَلِيمٌ خَبِيرُۢ٣٤﴾ [لقمان: 34]

(Pellet ina woodani Alla ganndal darnga, hombo tellina faabo, hombo anndi ko woni e ranngaaji fittaandu annda kondu faggato, janngo fittaadu anndah hondi leydi ndu maayata, pellet Alla ko o ganndo kumpatiiɗo). [Simoore Luqmaan: 34].

Ɗimmal ngal: Alla winndii ɗuum e Alluwal deenangal ngal, kala ko yani e ko yanoyta ina winnda to Makko e nder deftere.

Daliil mum ko daalol Alla:

﴿۞ وَعِندَهُۥ مَفَاتِحُ ٱلۡغَيۡبِ لَا يَعۡلَمُهَآ إِلَّا هُوَۚ وَيَعۡلَمُ مَا فِي ٱلۡبَرِّ وَٱلۡبَحۡرِۚ وَمَا تَسۡقُطُ مِن وَرَقَةٍ إِلَّا يَعۡلَمُهَا وَلَا حَبَّةٖ فِي ظُلُمَٰتِ ٱلۡأَرۡضِ وَلَا رَطۡبٖ وَلَا يَابِسٍ إِلَّا فِي كِتَٰبٖ مُّبِينٖ ٥٩﴾ [الأنعام: 59]

(Ina woodani mbo coktirɗe mbirniindi hay gooto anndah ɗe si wonah Kaŋko, hombo anndi ko woni e jeeri e ko woni e maayo, kaakalol yanatah si wonah hombo anndi ngol, wonah abbere e nder niɓɓe leydi wonah ko hecciɗi wonah ko yoori si wonah tawa ina e deftere feeñnde59). [Simoore An aam: 59].

Tataɓal ngal: Ngaal woni kala ko yani ko e haajaande Alla, hay huunde waɗatah e mum wollo e tagoore makko si wonah ko e haajaa- nde Alla Toowɗo O.

Daliil mum ko daalol Alla:

﴿لِمَن شَآءَ مِنكُمۡ أَن يَسۡتَقِيمَ٢٨ وَمَا تَشَآءُونَ إِلَّآ أَن يَشَآءَ ٱللَّهُ رَبُّ ٱلۡعَٰلَمِينَ٢٩﴾ [التكوير: 28-29]

(wonan de kala e mon kaajaaɗo nde o fooccoto, on kaajetaake si wonah Alla joom binnde ɗe haaje 29). [ Simoore Takwiir: 28, 29].

Nayaɓal ngal: Gooŋɗinde denndaangal goodaaɗi ko tagaaɗi, ɗi Alla tagi, O tagi jaatiiji e sifaaji e dille majji, e kala huunde e majji.

Daliil mum ko daalol Alla

﴿وَٱللَّهُ خَلَقَكُمۡ وَمَا تَعۡمَلُونَ٩٦﴾ [الصافات: 96]

(Alla tagi on, e ko ngolloton ko 96). [Simoore Saafaati: 96].

## Naamnal 16: Hol ko woni Alquraana?

Jaabawol:

Ko haala Alla Toowɗo O, ko wonah tagoore.

Alla Toowɗo O daali:

﴿وَإِنۡ أَحَدٞ مِّنَ ٱلۡمُشۡرِكِينَ ٱسۡتَجَارَكَ فَأَجِرۡهُ حَتَّىٰ يَسۡمَعَ كَلَٰمَ ٱللَّهِ ثُمَّ أَبۡلِغۡهُ مَأۡمَنَهُۥۚ ذَٰلِكَ بِأَنَّهُمۡ قَوۡمٞ لَّا يَعۡلَمُونَ ٦﴾ [التوبة: 6]

(Si gooto e sirkuɓe ɓe hoɗi maa ma, hottu ɗum haa o nana haala Alla.). [Simoore Tawbati: 6].

## Naamnal nayaɓal : Hol ko woni Sunna ?

Jaabawol : Sunna woni kala konngol wolla gollal, wolla qirrande wolla sifa tagoore wolla jikku wonan de Nelaaɗo, yo kisal won e makko.

## Naamnal: Hol ko woni Bida? mbela en njaɓat mbo?

Jaabawol: kala ko yimɓe cosi e diine, tawa ɗum alaano e yonto Annabi yo kisal won e makko e Wondiiɓe makko.

\* En njambatah ɗum en nduttat ɗum.

Ngam konngol Annabi yo kisal won e makko." Kala bida ko majjere"Ko Abu Daawuuda habri mbo.

Yeru mum ko: ɓeydude e dewe, hono ɓeydu- de e sallige lootngal nayaɓal, e waɗde gammu, ɗum jolaani ummaade e Annabi yo kisal won e makko.

## Naamnal 19: Jaŋta fiɓnde alwlaa'u e alraa'u.

jaabawol: alwlaa'u woni: yiɗde gooŋɗinɓe e wallude ɓe.

Alla Toowɗo O daali:

﴿وَٱلۡمُؤۡمِنُونَ وَٱلۡمُؤۡمِنَٰتُ بَعۡضُهُمۡ أَوۡلِيَآءُ بَعۡضٖۚ ٧١﴾ [التوبة: 71]

(Gooŋɗinɓe worɓe e gooŋɗinɓe rewɓe yogo e maɓɓe ko yiɗɓe yogo goɗɗo o) [Simoore Tawbati: aaya 71].

albaraa'u woni: Añde heefereeɓe e tikkande ɓe.

Alla Toowɗo O daali:

﴿قَدۡ كَانَتۡ لَكُمۡ أُسۡوَةٌ حَسَنَةٞ فِيٓ إِبۡرَٰهِيمَ وَٱلَّذِينَ مَعَهُۥٓ إِذۡ قَالُواْ لِقَوۡمِهِمۡ إِنَّا بُرَءَٰٓؤُاْ مِنكُمۡ وَمِمَّا تَعۡبُدُونَ مِن دُونِ ٱللَّهِ كَفَرۡنَا بِكُمۡ وَبَدَا بَيۡنَنَا وَبَيۡنَكُمُ ٱلۡعَدَٰوَةُ وَٱلۡبَغۡضَآءُ أَبَدًا حَتَّىٰ تُؤۡمِنُواْ بِٱللَّهِ وَحۡدَهُۥٓ ٤﴾ [الممتحنة: 4]

(Woodani on ñeemtinorgal moƴƴal e Ibraahiima, e ɓeen won duɓe e makko, nde ɓe mbii yimɓe muen minen de komin hisɓe e mon, e ko ndewaton ko, ko wonah Alla, min njeddii mon, ngañngu e tikkere feeñi hakkunde men cay, haa gooŋɗinon Alla gooto O). [Simoore Mumtahinati: 4].

## Naamnal 20: Mbele Alla ina jaɓa diine mbo wonah diine Islaam?

Jaabawol: Alla jaɓatah diine mbo wonah diine islaam.

Alla Toowɗo O daali:

﴿وَمَن يَبۡتَغِ غَيۡرَ ٱلۡإِسۡلَٰمِ دِينٗا فَلَن يُقۡبَلَ مِنۡهُ وَهُوَ فِي ٱلۡأٓخِرَةِ مِنَ ٱلۡخَٰسِرِينَ٨٥﴾ [آل عمران: 85]

(kala mbo ɗaɓɓiri diine mbo wonah diine islaam o jaɓanetaake ko e pertuɓe o jeyete ñande laakara 85). [ Simoore Aali Imrana 85].

## Naamnal21: Keefaraagal wonirta ko bolle e golle e fiɓnde, addu yeru ɗuum?

Jaabawol: Yeru konngol: yennude Alla wollo Nelaaɗo Makko yo o his.

Yeru golle: Hoynude kaamiil wollo sujjan de mbo wonah Alla.

Yeru fiɓnde: Fiɓde woodeede potɗo reweede mbo wonah Alla Toowɗo O wollo fiɓde woo- deede takɗo mbo wonah Alla Toowɗo O.

## Naamnal22: Hol ko woni naafiqaagal e nooneeje mum?

Jaabawol:

1- Naafiqaagu manngu: Ɗuum woni suuɗde keefeeru e feññinde iimaan.

Ngal yaltinat e islaam ngal jeya ko e keeferaagu manngu.

Alla Toowɗo O daali:

﴿إِنَّ ٱلۡمُنَٰفِقِينَ فِي ٱلدَّرۡكِ ٱلۡأَسۡفَلِ مِنَ ٱلنَّارِ وَلَن تَجِدَ لَهُمۡ نَصِيرًا ١٤٥﴾ [النساء: 145]

(Pellet naafiqeeɓe ɓe ngonata ko ɗo ɓuri leesɗude e yiite a dañantaaɓe ballo- 145-. [Simoore Nisa'i aaya 145].

2- Naafiqaagu tokoosu:

Yeru: Fende e luutndaade aadi e jamfaade hoolaare.

Ngal ɗo yaltintah e islaam, ngal jeya ko e bakkatuuji ɗi joom mum waawi leɓtireede.

Nelaaɗo yo jam e kisal won e makko maaki:" Maandeeji naafiqaagu ko tati: si o yeewtii o fena, si o fodii o luutndo, si o hoolaama o jamfo”. Ko Bukaari e Muslim kabri mbo.

## Naamnal 23: Hombo woni timmoode Annabaaɓe e Nelaaɓe?

Jaabawol- Muhamadu yo jam e kisal ngon e makko maaki:

Alla Toowɗo O daali:

﴿مَّا كَانَ مُحَمَّدٌ أَبَآ أَحَدٖ مِّن رِّجَالِكُمۡ وَلَٰكِن رَّسُولَ ٱللَّهِ وَخَاتَمَ ٱلنَّبِيِّـۧنَۗ وَكَانَ ٱللَّهُ بِكُلِّ شَيۡءٍ عَلِيمٗا ٤٠﴾ [الأحزاب: 40]

(Muhamadu wonah baaba hay gooto e mon, kono kay ko o nelaaɗo Alla e timmoode Annabaɓe...). [Simoore Ahjaab aaya 40]

- Nelaaɗo yo kisal won e makko maaki."Ko miin woni timmoode Annabaaɓe annabi aratah caggal am"Abu Daawuuda e Tirmiji e woɓɓe kabri mbo.

## Naamnal 24: Hol ko woni kaawis?

Jaabawol: Ɗuum woni kala ko Alla totti annabaaɓe tawa ina seeki aada ngam hollude gooŋɗude ɓe, yeru:

Seekeneede lewru wonan de Nelaaɗo yo jam e kisal ngon e makko.

- Seekeneede maayo wonande Muusa yo jam e kisal ngon e makko, e yoolde Fir'awna e konuuji makko.

## Naamnal 25: Hoɓe ngoni Sahabaaɓe? Mbele heɗen njiɗi ɓe?

Jaabawol: Sahaabe woni: Kawruɗo e Nelaaɗo o gooŋɗani mbo o maayi e islaam.

Heɗen njiɗiɓe heɗen ñemmba ɓe, kamɓe ɓuri moƴƴude e yimɓe he caggal Annabaaɓe.

Ɓuri moƴƴude e maɓɓe ko: Lomtinooɓe naya ɓe:

Abu Bakri yo weluya Alla won e makko.

Umar yo weluya Alla won e makko.

Usmaan yo weluya Alla won e makko.

Aliyyu yo weluya Alla won e makko.

## Naamnal 26: Hoɓe ngoni yummum juulɓe?

Jaabawol: Ɓeen ngoni suddiiɓe Annabi.

Alla toowɗo o daali:

﴿ٱلنَّبِيُّ أَوۡلَىٰ بِٱلۡمُؤۡمِنِينَ مِنۡ أَنفُسِهِمۡۖ وَأَزۡوَٰجُهُۥٓ أُمَّهَٰتُهُمۡۗ وَأُوْلُواْ ٱلۡأَرۡحَامِ بَعۡضُهُمۡ أَوۡلَىٰ بِبَعۡضٖ فِي كِتَٰبِ ٱللَّهِ مِنَ ٱلۡمُؤۡمِنِينَ وَٱلۡمُهَٰجِرِينَ إِلَّآ أَن تَفۡعَلُوٓاْ إِلَىٰٓ أَوۡلِيَآئِكُم مَّعۡرُوفٗاۚ كَانَ ذَٰلِكَ فِي ٱلۡكِتَٰبِ مَسۡطُورٗا ٦﴾ [الأحزاب: 6]

(Annabi ɓuri haandude e gooŋɗuɓe ɓe e pittaali maɓɓe, suddiiɓe makko ko yummi-raaɓe maɓɓe). [Simoore Ahjaab: aaya 6].

## Naamnal 27: Hol ko woni hakke Ɓesngu Muhamadu e dow men?

Jaabawol: En njiɗatɓe keetnenɓe e fiyakuuji men, ngañen añɓeɓe, mbaasen ɓurtin de e maɓɓe, ɓesngu Nelaaɗo woni suddiiɓe mak- ko e ɓiɓɓe makko e juulɓe jeyaaɓe Haasim e ɓiɓɓe Muɗɗalibi.

## Naamnal 28: Hol ko waɗɗii en e dow hilifaaɓe juulɓe?

Jaabawol; Waɗɗi men e maɓɓe ko hormaade ɓe, e nanande ɓe e ɗoftaade ɓe siɓe ngoo- paani, e waasde yaltude e maɓɓe, e ñaagana- ɓe e laaɓande ɓe deedi ko suuɗi e ko feeñi.

## Naamnal 29: Hol ko woni galle juulɓe?

Jaabawol: Aljanna, Alla Toowɗo O daali

﴿إِنَّ ٱللَّهَ يُدۡخِلُ ٱلَّذِينَ ءَامَنُواْ وَعَمِلُواْ ٱلصَّٰلِحَٰتِ جَنَّٰتٖ تَجۡرِي مِن تَحۡتِهَا ٱلۡأَنۡهَٰرُۖ ١٢﴾ [محمد: 12]

(Pellet Alla ina naatna ɓeen gooŋɗinɓe ɓe ngolli golle moƴƴe aljannaaji ɗi caatli ndogata les majji...). [Simoore Muhamadu: 12]

## Naamnal 30: Hol ko woni galle heefereeɓe?

Jaabawol: Yiite Alla daali:

﴿فَإِن لَّمۡ تَفۡعَلُواْ وَلَن تَفۡعَلُواْ فَٱتَّقُواْ ٱلنَّارَ ٱلَّتِي وَقُودُهَا ٱلنَّاسُ وَٱلۡحِجَارَةُۖ أُعِدَّتۡ لِلۡكَٰفِرِينَ ٢٤﴾ [البقرة: 24]

(Ndeenee(kulee) yiite nge kuɓɓam mum woni yimɓe e kaaƴe nge heblanaama heefereeɓe 24). [ Simoore Baqara aaya: 24]

## Naamnal 31: Hol ko woni kulol? Hol ko woni njoorto? Hoko woni daliil mum?

Jaabawol: Kulol woni: Hulde Alla e leɓte makko.

Njoorto: woni tijjaade baraaje Alla e yaafaawuyo e yurmeende makko.

Woni daliilu mum ko: Daalol Alla

﴿أُوْلَٰٓئِكَ ٱلَّذِينَ يَدۡعُونَ يَبۡتَغُونَ إِلَىٰ رَبِّهِمُ ٱلۡوَسِيلَةَ أَيُّهُمۡ أَقۡرَبُ وَيَرۡجُونَ رَحۡمَتَهُۥ وَيَخَافُونَ عَذَابَهُۥٓۚ إِنَّ عَذَابَ رَبِّكَ كَانَ مَحۡذُورٗا٥٧﴾ [الإسراء: 57]

(Ɓeen ñaagatooɓe hoɓe ɗaɓɓira joom maɓɓe jokkorgal, hombo e maɓɓe ɓuri ɓallaade, hoɓe njoorto yurmeende makko hoɓe kula leɓte makko, pellet leɓte joom ma ko deeneteeɗe 57).[ Simoore Al Israa'i: aaya 57 ]

Alla toowɗo O daali:

﴿۞ نَبِّئۡ عِبَادِيٓ أَنِّيٓ أَنَا ٱلۡغَفُورُ ٱلرَّحِيمُ٤٩ وَأَنَّ عَذَابِي هُوَ ٱلۡعَذَابُ ٱلۡأَلِيمُ٥٠﴾ [الحجر: 49-50]

(habru jiyaaɓe am, pellet ko miin woni jaafatooɗo jurmotooɗo49. e pellet won de leɓte am ɗe ngoni leɓte muusɗe 50). [Simoore Al Hijri: 49, 50]

## Naamnal 32: Jaŋta yogo e inɗe e sifaaji Alla Toowɗo O?

Jaabawol- Alla, Joomiraaɗo, Jurmotooɗo, Nanoowo, Ji'oowo, Ganndo, Jeɗoowo, Guurɗo, Mawɗo.... e ko wonah ɗum e inɗe e sifaaji ɓurɗi toowde.

## Naamnal 33: Firtu ɗe inɗe?

Jaabawol- Alla: Woni deweteeɗo e goongo, kamko tan O alah denndadiijo.

Joomiraaɗo: woni takɗo, jeyɗo, garsaginoo-wo(jeɗoowo), jiiloowo, kamko tan, senaare woodanii Mbo.

Nanoowo: woni mbo nanɗe makko piilti kala huunde, hombo nana kala sawtuuji, koɗi ceerti ko fof.

Ji'oowo: ji'oowo kala huunde, hombo yi'a kala huunde, foti nde famɗu wollo nde mawnu.

Ganndo: woni mbo ganndal mum fiiltii kala huunde, foti ko ka ɓenni wollo ko wona, wollo ko arata.

Jurmotooɗo: woni mbo yurmeende makko yaajani kala ko taga, e kala ko wuuri, kala jiyaaɓe e tagaaɓe ngoni ko e les yurmeende makko.

Jeɗoowo: woni jeɗoowo arsaqina denndaa- ngal tagoore ummaade e yimɓe e jinneeji e denndaangal daabeeje.

Guurɗo: woni guurɗo mbo maayatah, tagoore nde fof noon maayat.

Mawɗo: woni mbo timmal e manngu fof woodani e nder sifaaji makko e inɗe e golle makko.

## Naamnal 34: Hol ko waɗɗii en e dow annduɓe juulɓe?

Jaabawol: En njiɗatɓe, nduttaɗen e maɓɓe ko faati e naamne e joljole sariyankooje, en kaalatah e maɓɓe si wonah ko yooɗi, kala kaalɗo e maɓɓe ko yooɗaani, o wonaani e laawol.

Alla Toowɗo O daali:

﴿يَٰٓأَيُّهَا ٱلَّذِينَ ءَامَنُوٓاْ إِذَا قِيلَ لَكُمۡ تَفَسَّحُواْ فِي ٱلۡمَجَٰلِسِ فَٱفۡسَحُواْ يَفۡسَحِ ٱللَّهُ لَكُمۡۖ وَإِذَا قِيلَ ٱنشُزُواْ فَٱنشُزُواْ يَرۡفَعِ ٱللَّهُ ٱلَّذِينَ ءَامَنُواْ مِنكُمۡ وَٱلَّذِينَ أُوتُواْ ٱلۡعِلۡمَ دَرَجَٰتٖۚ وَٱللَّهُ بِمَا تَعۡمَلُونَ خَبِيرٞ ١١﴾ [المجادلة: 11]

(Alla ina ɓamta ɓeen gooŋɗinɓe ummaade e mon, e ɓeen tottaaɓe ganndal darajaaji, Alla ko kumpatiiɗo ko mbaɗaton ko). [Simoore Al Mujaadalati aaya 11]

## Naamnal 35- Hoɓe ngoni Waliyaaɓe Alla Toowɗo O ?

Jaabawol: Ɓeen ngoni gooŋɗinɓe hulɓe Alla.

Alla Toowɗo O daali:

﴿أَلَآ إِنَّ أَوۡلِيَآءَ ٱللَّهِ لَا خَوۡفٌ عَلَيۡهِمۡ وَلَا هُمۡ يَحۡزَنُونَ ٦٢ ٱلَّذِينَ ءَامَنُواْ وَكَانُواْ يَتَّقُونَ٦٣﴾ [يونس: 62-63]

(Ko noon waliyaaɓe Alla kulol woodanaani ɓe te ɓe cunataako 62. ɓeen gooŋɗinɓe ɓe ngoni hulɓe Alla 63). [Simoore Yuunus: 62-63]

## Naamnal 36- Mbele iimaan ko bolle e golle?

Jaabawol: Iimaan ko bolle e golle e fiɓnde.

## Naamnal 37: Mbele iimaan ina ɓeydo ina usto?

Jaabawol: Gooŋɗinde ina ɓeydoro ɗoftaare ina ustoro goopol.

Alla Toowɗo O daali:

﴿إِنَّمَا ٱلۡمُؤۡمِنُونَ ٱلَّذِينَ إِذَا ذُكِرَ ٱللَّهُ وَجِلَتۡ قُلُوبُهُمۡ وَإِذَا تُلِيَتۡ عَلَيۡهِمۡ ءَايَٰتُهُۥ زَادَتۡهُمۡ إِيمَٰنٗا وَعَلَىٰ رَبِّهِمۡ يَتَوَكَّلُونَ٢﴾ [الأنفال: 2]

(tigi tigi woni gooŋɗinɓe ko, ɓeen ɓe si Alla jaŋtaama ɓerɗe maɓɓe kula, si aayeeje Alla njaŋtaama e dow maɓɓe, ɗe ɓeydaɓe gooŋɗinde, hoɓe mbakkilo e joom maɓɓe 2). [Simoore Anfaali: 2]

## Naamnal 38: Hol ko woni moƴƴinde?

Jaabawol: Woni de ndewata Alla, ellee haɗa mbo yi'a, si a yi'aani mbo, pellet hombo yii ma.

## Naamnal 39: Ndey golle njaɓate ka Alla Ceniiɗo O?

J- Golle ina njaɓe e dow sarɗeeji ɗiɗi:

1- Siɗe ngoni laaɓɗe ngam Alla.

2- Si ɗe ngonii e Sunna Nelaaɗo.

## N- 40: Hol ko woni wakkilaade e Alla?

J- Ɗuum woni tuuknaade Alla ko faati e fooɗde nafoore e duñde lorla, won dude e nanngude e sababuuji.

Alla Toowɗo O daali

﴿وَمَن يَتَوَكَّلۡ عَلَى ٱللَّهِ فَهُوَ حَسۡبُهُۥ٣﴾ [الطلاق: 3]

(Kala bakkaliiɗo e Alla, o yonii mbo.). [Simoore Ɗalaaqi: 3]

(Hasbuhu) woni o yonii mbo.

## N- Hol ko waɗɗii e yamirde ko moƴƴi e haɗde ko boni?

J- Ko moƴƴi: woni yamirde kala ɗoftaare Alla, ko boni: woni haɗde kala ko woni goopol Alla Tedduɗo O.

Alla Toowɗo O daali:

﴿كُنتُمۡ خَيۡرَ أُمَّةٍ أُخۡرِجَتۡ لِلنَّاسِ تَأۡمُرُونَ بِٱلۡمَعۡرُوفِ وَتَنۡهَوۡنَ عَنِ ٱلۡمُنكَرِ وَتُؤۡمِنُونَ بِٱللَّهِۗ وَلَوۡ ءَامَنَ أَهۡلُ ٱلۡكِتَٰبِ لَكَانَ خَيۡرٗا لَّهُمۚ مِّنۡهُمُ ٱلۡمُؤۡمِنُونَ وَأَكۡثَرُهُمُ ٱلۡفَٰسِقُونَ١١٠﴾ [آل عمران: 110]

(On ngoni ɓurɓe moƴƴude e leƴƴi jaltinaaɗi ngam yimɓe, hoɗon njamira moƴƴere hoɗon kaɗa bonannde hoɗon ngooŋɗina Alla.). [Simoore Aali Imraana aaya 110]

## N 42: Hoɓe ngoni yimɓe sunna e dental?

J: Ko ɓeen won ɓe e ko Nelaaɗo wonno e Sahabaaɓe makko ka bolle e balle e fiɓnde.

Ɓe inniraama yimɓe sunna ngam rewdeɓe sunna nelaaɗo, ɓe ngoppi bida.

Dental (aljamaa'a): ɓe inniraama noon sabu renndude ɓe e goongo ɓe ceertaani.

\*\*\*\*\*\*\*

# Feccere: Fiqhu.

## N1: Anndin laaɓal?

J: Laaɓal woni ɓamtude taƴre, e iwde soɓe.

Laaɓal soɓe woni: nde juulɗo ittata soɓe e ɓanndu makko e comci makko e nokku ɗo o juulata ɗo.

Laaɓal taƴre: wonirta ko sallige wollo lootngal janaaba, tawa ko e ndiyam keelalam, wollo taamaamuyo, wonan de oon mbo daña- ñi ndiyam, wollo o ronki ɗam huutoraade.

## N- Hol no laɓɓanirten soɓe janɗo e men?

J- lootirde mbo ndiyam haa mbo laaɓa.

Tawi ko rawaandu mettii noon ɗum lootete laabi jeeɗiɗi gadanel ngel ko leydi laɓɓanirte.

## N- Hol ko woni ɓural sallige?

Nelaaɗo yo kisal won e makko maaki:"Si maccuɗo juulɗo sallagiima" wollo "gooŋɗinɗo" o looti yeeso makko; yaltat e yeeso makko kala goopol ngol o ndaarduno gite makko won dude e ndiyam, wollo e sak- ket toɓɓere, si o looti juuɗe makko; yalta e juuɗe makko kala goopol ngol juuɗe makko njawlatono won dude e ɗaam ndiyam, wollo e sakket toɓɓere ndiyam- si o looti koyɗe mum; yaltat kala goopol ngol koyɗe mum njahno won dude e ɗaam ndiyam, wollo e toɓɓere sakkatiinde, haa o yalta hombo laaɓi e bakkatuuji".Ko Muslim habri mbo.

## N 4: Hono salligorte?

jaabawol: -Lootde newe juuɗe laabi tati.

Ngufƴaɗa, corɓinaɗa, piiɓtaɗa laabi tati.

Wofƴaade woni: wuufde ndiyam ndillinaa ɗam ngukkitaa ɗam.

Surɓindaade woni: Fooɗirde ndiyam henndu faade nder hinere e junngo ñaamo.

Fiiptaɗa: ɗuum woni yaltinde ndiyam e hinere caggal surɓinaade ko junngo nana noon mbaɗrata.

Refti loota yeeso laabi tati.

Refti lootgol juuɗe laabi tati haa heɓa cobbuli.

Refti moom de hoore kuccitina juuɗe ma nduŋtinaaɗe, mooma noppi.

Refti loota koyɗe ma haa kolɓuli laabi tati.

Ko ɗum ɓuri timmude, ɗum tabati ummaade e Annabi e hadisaaji Bukaari e Muslim, Usmaan e Abullaahi Ibnu Jeydi kabriiɗi.Tabati kadi e Bukaari e woɓɓe:" Nelaaɗo sallagiima laawol laawol, o sallagiima kadi laabi ɗiɗi ɗiɗi" ɗuum woni: hombo lootatno kala tergal e terɗe sallige laawol wollo laabi ɗiɗi.

## N 5: Hoɗi ngoni farillaaji sallige e limoore majji?

jaabawol: - Ɗiin ngoni ɗi sallige juulɗo sellatah si o accii gootel e majji.

1- Lootde yeeso ina e ɗuum noon wufƴaade e surɓinaade.

2- Lootde juuɗe haa (coɓɓuli).

3- Moomde hoore ina jeya e ɗuum noon noppi ɗi.

4- Lootde koyɗe haa heɓa kolɓuli.

5- Rewandirde hakkunde terɗe, nde o lootata yeeso, refti juuɗe, refti moomde hoore, refti lootde koyɗe.

6- Jokkondirde: ɗuum woni salligaade e waktu jokkondirɗo, ko aldah e seerndude haa terɗe cojja.

Hono nde o salligto feccere sallige, o timmi- na e waktu goɗɗo, sallige makko sellatah.

## N6: Hoɗi ngoni sunnaaji sallige e limoore majji?

jaabawol: Sunnaaji sallige: Ɗiin ngoni ɗi juulɗo waɗata, o heɓa baraaje ɓeydiiɗe, si o acciiɗe; o alah bakkaat, sallige makko selli.

1- Wiide bismillaahi.

2- Soccaade.

3- Lootde newe.

4- Jaartude peɗeeli.

5- Lootngal ɗimmal e tataɓal wonande terɗe ɗe.

6- Fuɗɗoraade ñaamo.

7- Innude Alla caggal salligaade." mbiɗo seedo deweteeɗo e goongo alah si wonah Alla, kanko gooto, denndadiijo alanaa Mbo, mbiɗo seedo Muhamadu ko Nelaaɗo Alla".

8- Juulde darɗe ɗiɗe caggal ɗuum.

## N- Limtu pirtooji sallige.

jaabawol: - Ko yaltiri gootel e jaltirɗe ɗiɗe ɗeen (ngoni ndewaagu ngoraagu) e kuutol, foti ko e coofe wollo doodi wollo henndu.

Ɗaanaade wollo haangeede ma fekkorde.

Ñaamde teew ngeloobo.

Memtaraade kaake ma wollo dote ma, tawa junngo ko aldah e heedo.

## N 8 - Hol ko woni taamaamuyo?

jaabawol: - Taamaamuyo woni: huutoraade leydi e ko wonah leydi ko woni e dow leydi, si ndiyam ronkaama wollo ɗam hora huutoree -de.

## N9- Hono taamorte?

Jaabawol: Fiydi leydi fiyannde wootere, nder newe juuɗe, e moomde yeeso, e ko ɓanngi e newe, laawol gootol.

## N10- Hoɗi ngoni pirtooji taamamuyo?

Jaabawol: Denndaangal ko firtata sallige ina firta taamaamuyo.

Si ndiyam dañaama.

## N 11- Hol ko woni Kuffeeje? E mbele hoɗe moome e dow majje?

Jaabawol: Kuffeeje ngoni: Ko ɓoornate e koyɗe tawa ko nguru.

Kawaseeje ngoni: Ko ɓoornate e koyngal tawa wonah nguru.

Ina sarayina moomde e dow majje gaa e lootde koyɗe.

## N- Jaŋta ko woni ñeeñal e moomde e Kuffeeje.

jaabawol: Newnan de e hoybinan de jiyaaɓe ɓe, haa teeŋti noon e yontaaji ɓuuɓol e dabbunde e ɗatngal, yonto cattoowo ɓoorde kuffeeje.

## N 4 -Ko woni sarɗeeji cellal moomde e Kuffeeje?

Jaabawol:1 Nde o ɓoornoto kuffeeje ɗe e laaɓal, ɗuum woni ɓoornaade ɗe caggal sallige.

2- Nde kuffeeje ɗe ngonata laaɓɗe, dagataa- ko moomde e dow coɓɗe.

3- Nde ɗe ngonata cuurooje nokku parlaaɗo lootde mbo e nder sallige.

4- Nde moomgol ngol wonata e yonto dottaa- ɗo, wonan de ñiiɓɗo mbo wonah ɗatniiɗo: ñalawma e jemma, tawi ko ɗatniiɗo: ko balɗe tati e jemmaaji majje.

## N- Hol ko woni mbaadi(sifa) moomgol e kuffeeje?

jaabawol: Mbaadi moom de woni: Nde o waɗata peɗeeli makko leppiniraaɗi ndiyam e dow peɗeeli pele koyɗe mum o rewnaɗe haa e korle makko, o moomra koyngal ñaamal junngo mum ñaamo, nana ngo ne junngo mum nana, o seernda peɗeeli makko si o moomi o firlataako.

## N- Hol ko bonnata moomgol e kuffeeje?

Jaabawol:1- Gasde yonto moomgol, dagaaki moomde e kuffeeje caggal gasde yonto moomgol ngol sariya dotti, ñalawma gooto e jemmo mum wonan de ñiiɓɗo e balɗe tati wonan de ɗatniiɗo.

2- Ɓoorde kuffeeje ɗe si ɓoorniiɗo kuffeeje ɓooriiɗe wollo o ɓoori heen gooto moomgol mum boni.

## N-16- E ko woni maana juulde?

Jaabawol: Juulde ko rewerirde Alla konnguɗi e golle keeriiɗe, fuɗɗorteende habbirde, gasnirteende silmin de.

## N17- Hol ko woni ñaawoore juulde?

Jaabawol: Juulde ko farilla e kala juulɗo.

Alla Toowɗo O daali:

﴿إِنَّ ٱلصَّلَوٰةَ كَانَتۡ عَلَى ٱلۡمُؤۡمِنِينَ كِتَٰبٗا مَّوۡقُوتٗا١٠٣﴾ [النساء: 103]

(Pellet juulde ko farilla e dow gooŋɗinɓe e yonto dottaaɗo103). [Simoore Nisaa'i aaya :103].

## N18- Hol ko woni ñaawoore accude juulde ?

jaabawol : - Accude juulde ko kefeeru, Nelaaɗo maaki:" Woni aadi hakkunde men e maɓɓe ko juulde, kala gaccuɗo nde o woni keefeero".Ko Ahmadu e Tirmiji e woɓɓe kabri mbo.

## N19- Hono foti juulɗeele mbaɗɗi e juulɗo e nder jemmo e ñalawma ? Hono foti limoore darɗe kala juulde ?

Jaabowol : Ko juulɗeele joy(jowi) e kala ñalawma e jemmo mum, juulde subaka darɗe ɗiɗe, e tiisbaar darɗe nayi, e juulde takkusan darɗe nayi, e juulde futura darɗe tati, e juulde geeƴe darɗe naye.

## N20: Limtu sarɗiiji juulde?

Jaabawol: Islaam nde sellantah e keefeero.

2- Hakkille; nde sellantah e kaangaaɗo.

3- Heɓtinde, juulde sellantah cuklel ngel heɓtinaani.

4- Anniyaade.

5- Naatde waktu juulde.

6- Laaɓde e taƴre.

7- Laaɓde e soɓe.

8- Suhrude awra.

9- huccitde huccatirde (qibla).

## N 21: Limtu jookli juulde?

Jaabawol: - koɗi sappo e nayi, hono no ardirta nih:

1- Daraade e farilla wonan de kattanɗo.

Habbirde habbiraandu harmanirdu, ko ɗuum woni wiide: Allaahu akbar.

Janngude Faatiha.

Rukuu'u, o fortat keeci makko o waɗa hoore makko ina heen fotondiri.

Ɓamtaade e rukuu'u.

Fotandirde haɗa woni dariiɗo.

Sujjude, e huɓinde tiinde makko, e hinere makko, e koppi makko, e ceɓe peɗeeli makko ka nokku sujuudu makko.

Ɓamtaade ummaade e sujuud.

Jooɗaade hakkunde cujjanɗe ɗiɗe ɗe.

Woni sunno ko de o joɗoto hombo werti koyngal nanal ngal, o darna ñaamal ngal, o huccina ngal Qibla (huccatirde.)

Deeƴde, ɗuum woni deeƴde e kala jookdu golleyankeeru.

Tahiyaade sakkatiinde.

Jooɗonaade ɗuum.

Calminaali ɗiɗi: Ɗum woni nde o wi'ata laabi ɗiɗi " assalaamu aleykum wa rahmatullaahi wa barakaatu hu".

Rewandirde doosɗe ɗe- hono no kaalduno ɗen-, si o sujji ko adi rukuu'u hombo tewi (teyi) juulde mum boni, tawi o yejjit waɗɗiimo mbo ruttaade e rukuu'u he, refti o sujja.

## N-22: Jaŋta baɗɗiiɗi e juulde?

J- Baɗɗiiɗi juulde ko jeetati garooji ɗi:

1- Kabbiraali ɗi ngonah habbiraandu harmanirdu.

2- Wiide: sami'allaahu liman hamida hu, wonan de imaam e teelɗuɗo.

3- Wiide: rabbbana walakal hamdu.

4- Wiide: subhaana rabbiyal ajiim. laawol gootol e rukuu'u he.

5- Wiide: subhaana rabbiyal aala. laawol gooto e sujuud he.

6- Wiide: " rabbigfir lii" e hakkunde sujuudaaji ɗiɗi ɗi.

7- Tasahhud gadana o.

8- Jooɗonaade Tasahhud gadana o.

## J23: Hoɗi ngoni sunnaaji juulde?

J- Koɗi sappo e go'o sunna, hono ko arata ko:

1- Wiide caggal habbiraandu harmanirdu:" subhaanaka allaahumma wa bi hamdika, wa tabaaraka ismuka, wa ta'aalaa jadduka, wa laa ilaaha gayruka" nde ñaagunde honde innire ñaagunde udditinaade.

2- Moolaade.

3- Wiide bismillaahi.

4- Wiide: Aamiin.

5- Janngude simoore caggal faatiha.

6- Ɓanngin de jaŋde wonande imaam.

7- Wiide caggal yettude:" mil'u samaawaati, wa mil'ul ardi, wa mil'u maa shiita min sey'in baadu".

8- Ko ɓeydii e subahinaade ka rukuu'u. ɗuum woni subahinaade ɗimmere e tataɓere, e ko ɓeydi ɗuum.

9- Ko ɓeydi e subahinaade ka sujuudu.

10- Ko ɓeydi e laawol e konngol hakkunde sujuddaaji ɗiɗi ɗi "rabbigfir lii".

11- Juulde e koreeji mbo kisal woni e mum, ka tahiyagol cakkiti ngol, e ñaagaade caggal ɗuum.

Nayaɓel: Sunnaaji golle, hoɗi innire mbaadiiji:

1- Ɓamtude juuɗe wondude e habbiraandu harmanirdu.

2- E saanga rukuu'u.

3- E saanga ɓamtaade e hembo.

4- E leesɗinde ɗe caggal ɗuum.

5- Fawde ñaamo e dow nano.

6- Ndaarde e nokku sujuudu.

7- Seerndude hakkunde pele makko tawa hombo dari.

8- Tamirde koppi makko juuɗe makko, seertuɗe peɗeeli saha wadi rukuu'u, e fortude keeci mum.

9- Newnude terɗe sujuudu e leydi, e hikkude ɗe e nokku sujuudu.

10- Woɗɗandirde ceemle makko e banngeeji mum, e reedu mum gaa e bu'e makko, e bu'e makko gaa e korle makko, e seerndude ɗe e koppi makko, e darnude pele makko, e waɗde nder peɗeeli makko e leydi tawa hoɗi ceerti, waɗde juuɗe makko tolnde balabe makko hoɗe mberti tamɗo peɗeeli.

11- Wertude e jonnde hakkunde sujudaaji, e tahiyya gadana o, e jooɗoraade rotere e ɗimmere he.

12- Fawde juuɗe e bu'e tawa hoɗe mbertaa moɓɓondirɗo peɗeeli hakkunde sujuddaaji ɗiɗi ɗi, ko hono noon kadi e taahiyaade nde, kono tan o hofat jungo mum ñaamo ciiwatel e rewndu heen, o feggina wordu makko e hakkundeeru ndu, o jooporo joopordu ndu saanga jikru.

13 - Yeccitaade ñaamo e nano saanga cilmingol.

## Naamnam 24: Limtu bonnooji juulde?

J-1 Accude doosgal wolla sarɗi e sarɗeeji juulde.

Haalde tawa ko aan welaa(teyi)

3 - Ñaamde wollo yarde.

4 - Dille keewɗe dewandirɗe.

5- Accude ko waɗɗi e baɗɗiiɗi juulde tawa ko aan teyi.

## N- 25: Hono juulɗo juulirta?

J- Hono juulirte:

1- Nde o huccitta huccatirde e ɓanndu makko fof, ko aldah e ooñaade wollo yeccitaade.

2- Refti o anniyo juulde nde o yiɗi juulde nde e ɓernde makko, ko aldah e haalde anniya o.

3- Refti o habbira habbiraandu hormanirdu, o wiya:(Allaahu akbar) o ɓamta juuɗe makko haa tolno balabe makko, saanga kabbirgol.

4- Refti o fawa newre junngo makko ñaamo e dow junngo makko nano, fawa dow ɓernde.

5- Refti o uddintino o wiya:" Aan Alla woɗɗondiram e goopi am hono no ngoɗɗonirɗa hakkunde funnaange e hirnaa- nge, Aan Alla laɓɓinam e goopi hono no comcol danewol laɓɓanirte e tuundi, Alla lootanam e goopi am ndiyam e galaas neesre".

Wollo wiya:"Senaare woodaniima aan Alla e jettooje Ma, barkanii innde Ma, toowii soobe ma, dewateeɗo mbo wonah aan alah.

6- Refti o moolo o wiya:" Mbiɗo moolo e Alla e bone seyɗaane diddaaɗo e yurmeende".

Refti o wiya bismllaahi o jannga Faatiha o wi'a:

﴿بِسۡمِ ٱللَّهِ ٱلرَّحۡمَٰنِ ٱلرَّحِيمِ١ ٱلۡحَمۡدُ لِلَّهِ رَبِّ ٱلۡعَٰلَمِينَ ٢ ٱلرَّحۡمَٰنِ ٱلرَّحِيمِ٣ مَٰلِكِ يَوۡمِ ٱلدِّينِ ٤ إِيَّاكَ نَعۡبُدُ وَإِيَّاكَ نَسۡتَعِينُ٥ ٱهۡدِنَا ٱلصِّرَٰطَ ٱلۡمُسۡتَقِيمَ٦ صِرَٰطَ ٱلَّذِينَ أَنۡعَمۡتَ عَلَيۡهِمۡ غَيۡرِ ٱلۡمَغۡضُوبِ عَلَيۡهِمۡ وَلَا ٱلضَّآلِّينَ٧﴾ [الفاتحة: 1-7]

(Mi fuɗɗoriima innde Alla joom yurmeende heewnde huɓtadinnde e yurmeende heewnde heeriinde 1 Denndaangal jettooje ngoodanii Alla Joom binnde 2. Joom yurmeende heewnde huɓtadinnde joom yurmeende heewnde heeriinde 3 Joom ñalawma njoɓdi 4. - ko aan min ndewata, ko aan min mballinto 5. Feewnu amen e laawol pooccingol 6. Laawol ɓeen ɓe ndokkuɗa dokkema e dow mum en, ɓe ngonah tikkanaaɓe, ɓe ngonah majjuɓe 7. [ Simoore faatiha 1-7]

Refti o wiya: aamiin ɗuum woni yo Alla jaabo.

8- Refti o jannga ko newanii ɗum e Quraana, o juutna e juulde subaka.

Refti o rukƴa: ɗuum woni turde keeci makko ngam mawnin de Alla, o habbira nde o rukƴata nde, o ɓamta juuɗe makko haa tolno balabe makko, woni sunna ko nde foottata keeci makko, o waɗa hoore makko tolnooki, o fawa juuɗe makko e dow koppi makko hombo woni carandirɗo peɗeeli.

10 - O wi'a saanga rukuu'u:" senaare woodani Joom am toowɗo o) laabi tati, si o ɓeydii: " senaande woodaniima aan Alla e jettooɗe ma, Alla yaafo mi' ina moƴƴi.

11- Refti o ɓamta hoore makko ummaade e rukuu'u biiɗa: " Alla nanii jettuɗo mbo'o ɓamta juuɗe makko haa tolno balabe makko, ɓaaw ɓaawo noon wiyatah ( Alla nanii oon jettuɗo Mbo) kono o wiyata ko:" Joom am jettooje ngoodaniima"

12- Refti o wiya: caggal o ɓamtii juuɗe makko: " Joom am jettooje ngoodaniima kebbinɗe kammuuji e leydi, e kebbinɗe ko kaajaɗa e huunde caggal'.

13- O sujja sujuud gadana, o wiya saanga sujuudu: Allaahu akbaru" o sujja e dow terɗe makko jeeɗi : tiinde e hinere, e newe, e koppi, e ceɓe pele makko, o woɗɗandira ceemle makko banngeeji makko, o wertatah jiraaje makko e leydi, o huccina ko"e peɗeeli makko ɗi qibla.

14- O wiya e sujuudu makko he: " Senaade woodanii jom am toowɗo" laabi tati, si o ɓeydii: " senaade woodanii ma e jettooje ma, aan Alla yaafo mi" ina moƴƴi.

15- Refti o ɓamta hoore makko ummaade e sujuudu hombo wiya:" Allaahu akbaru".

16- Refti o jooɗo hakkunde sujuudaaji ɗiɗi e dow fela mum nano, o darna felo makko ñaamo, o fawa junngo makko ñaamo e dow bu'al makko ñaamal, ko rewi e hofru makko, o tama hakkundeeru e siwtindu e rewndu heen, o ɓamta joopordu saanga du"aaw, o waɗa ceɓam feɗeendu makko wordu ndu ina cinndandiri e ceɓal feɗeendu makko hakku- ndeeru hono feggere, o waɗa junngo makko nana ko wertiingo peɗeeli e dow bu'al mum nanal ko rewi e hofru makko he.

O wi'a e jonnde makko hakkunde sujjudaaji ɗiɗi he:" Joom am yaafo mi, njurmoɗaa mi; feewnam; yeɗam heɓɓito mi, okkaa mi aafiya".

18- Refti o sujja sujuudu ɗimmo hono gadana o ko wiyate ko e ko o gollate, o habbira saanga sujuudu makko.

Refti o ummo e sujuudu ɗimma o wiya:" Allaahu akbar" o juula darnde ɗimmere hono adanere nde, ko haalate e ko gollete, kono o janngatah du'aaw uddatirɗo.

20- Refti o jooɗo caggal gasnude darnde ɗimmere o wiya:" Allaahu akbar" o jooɗo hono o jooɗorino hakkunde sujuudaaji ɗiɗi ɗi.

21- O jannga taahiya e nde jonnde, hombo wi"a:" Koofnaali ngoodanii e juulɗeele e laabɗi, kisal yo won e ma Annabi e yurmeende Alla e barke makko, yo kisal won e amen e jiyaaɓe Alla moƴƴuɓe ɓe, mbiɗo seedo won de dewateeɗo e goongo alah si wonah Alla, mbiɗo seedo Muhamadu ko ko macciuɗo Makko e Nelaaɗo Alla, Alla juul e Muhamadu e koreeji Muhamadu, hono no njuulduɗa e Ibraahiima e koreeji Ibraahiima, pellet aan ko a jetteteeɗo tedduɗo, barkin e Muhammadu e koreeji Muhammadu, hono no mbarkanirɗa e ibraahiima e koreeji Ibraahiima, pellet aan ko a jettateeɗo tedduɗo, mbiɗo moolo e Alla leɓte jahannama e leɓte yenaande, e fitina nguurndam e fitina maayde, e fitina masiihu e dajjaali".Refti o ñaago joom makko ko o yiɗi e nder aduna e laakara.

22- Refti o silmina e ñaamo makko o wiya:" assalaamu aleykum wa rahmatullaahi" e nano makko kadi o wiya noon.

23- Si juulde wonii tataɓiire wollo nayaɓiire; o daroto ɗo haaɗtirde taahiya gadana o; oon woni " mbeɗa seedo deweteeɗo e goongo alah si wonah alla, mbiɗo seedo won de Muhammadu ko maccuɗo makko ko nelaaɗo makko".

24- Refti o ummo ko o biiɗo: " Allaahu akbar" o ɓamta juuɗe makko haa tolno balabe makko e oon tuma.

25- Refti o juula e juulde makko ko heddii ko e juulde makko e sifa darnde ɗimmere nde, kono tan raɓɓaɗino e janngude faatiha".

26- Refti o jooɗiro rotere wootere, o darna felo makko ñaama ngo, o yaltina felo makko nana ngo les korlal makko ñaamal, o huɓinda jooɗorde makko nde e leydi, o fawa junngo makko e dow bu'al makko hono sifa taahiya gadana o nih.

O jannga e nde jonnde tahiya o fof.

28- Refti o silmina e ñaamo makko o wiya: assalaamu aleykum wa rahmatullaahi" e nana makko hono noon.

## 26- ko kaalate e jikruuji caggal silminde e juulde ?

J- " Astagfirullaaha" (Alla mi yaafnimaa Ma) laabi tati.

- “Allaahumma antassalaamu, wa minkassalaamu, tabaarakta yaa jul jalaali wal ikraami"Aa Alla ko aan woni kisal, ko e ma kisal ummoto, A barkanii Aan jom manngu e tddungal).

" Deweteeɗo alah e goongo si wonah aan, kamko gooto o alah denndadiijo, laamu woodanii mbo, jettooje ngoodanii mbo, ko o kattanɗo kala huunde, Aan Alla alah kaɗoowo ko tottirɗa, alah okkiroowo ko kaɗɗa, laa yanfa'u jal jaddu wa minka al jaddu.

" Deweteeɗo alah e goongo si wonah Alla, kanko gooto denndadiijo alanaa mbo, laamu woodanii mbo, e jettooje ngaadanii mbo, ko o kattanɗo kala huunde, feere alah cemmbe ngalah si wonah e Alla, deweteeɗo alah si wonah Alla, min ndewatah mbo wonah makko, neema e ɓural ngoodanii mbo woodanii mbo mantoore ɓurnde moƴƴude, dewateeɗo e goongo alah si wonah alla, min laɓɓinanii mbo diine hay si heefereeɓe ngañi.

" subhaanallaahi, capanɗe tati e tati laawol".

“Alhamdulillaahi, capanɗe tati e tati laawol".

" Allaahu akbar" capanɗe tati e tati laawol.”

Refti o wiya e timmirde teemedere:" Dewateeɗo e goongo alah si wonah Alla, kamko gooto denndadiijo alanaa mbo, woodanii mbo laamu woodanii mbo jettooje, ko O kattanɗo kala huunde".

O jannga simoore Ikhlaasi e maw'uujatayni laabi tati caggal juulde fajiri e futuro, laawol gootol caggal juulde juulɗeele goɗɗe ɗe.

o jannga aayatal kursiyyu, laawol gootol.

## N- 2: Hol ko woni sunnaaji rawaatib? Hol ko woni ɓural majji?

J- Darɗe ɗiɗe ko adi fajiri.

Darɗe nayi ko adi tiisbaar.

Darɗe ɗiɗe caggal tiisbaar.

Darɗe ɗiɗe caggal futuro.

Darɗe ɗiɗe caggal geeƴe.

Ɓural majje: Annabi maaki:" kala juulɗo e ñalawma e jemma sappa e ɗiɗi darnde e gattal (welamma), Alla mahana mbo galle nder aljanna"Habri mbo ko Muslim e Ahmadu e woɓɓe.

## N 28: Hombo ɓuri moƴƴude e ñalawmaaji yontere nde?

J- Ñalawma aljuma, Annabi yo o his maaki:" Pellet ina ɓuri ɓuri moƴƴude e ñalawmaaji mon ko aljuma, ko e hembo Aadama taga; ko e hembo o tama, ko e hembo woni wuttaa- ndu, ko e hembo ɗeŋƴaare woni, kebbine heen juulde sabu juulde mon ina hollee mi".

O wii: ɓe mbii aan Nelaaɗo Alla hono golle amen kollirte ma, aan a rappi? O maaki:" Alla tedduɗo O, O harminii e leydi ɓalli annabaaɓe” (ɗuum woni leydi ñaamatah ɓalli maɓɓe). Ko Abu Daawuuda habri mbo.

## N 2: Hol ko woni ñaawoore juulde juma?

J- Ko farilla toɗɗiiɗo e kala juulɗo gorko kellifaaɗo kakkilɗo ñiiɓɗo.

Alla Toowɗo O daali

﴿يَٰٓأَيُّهَا ٱلَّذِينَ ءَامَنُواْ لَا تُلۡهِكُمۡ أَمۡوَٰلُكُمۡ وَلَآ أَوۡلَٰدُكُمۡ عَن ذِكۡرِ ٱللَّهِۚ وَمَن يَفۡعَلۡ ذَٰلِكَ فَأُوْلَٰٓئِكَ هُمُ ٱلۡخَٰسِرُونَ٩﴾ [المنافقون: 9]

" eehey mon gooŋɗinɓe, si noddinaama (eeraama) faade e juulde ñande juma, njahe njuuloye, ngaccon njeeygu, ɗuum de ɓuri moƴƴande mon si on ngonii annduɓe"-[ Simoore Munaafiquun : 9].

## N 30: Hono darɗe juulde aljuma poti?

J- Limoore darɗe juulde juma ko ɗiɗe, almaami o ina feññina heen ko janngata ko, ko adii ɗuum noon o waɗat kuɗbaaji (jeewte) ɗiɗi ganndaaɗi.

## N 31: Mbele ina dagii luutndaade juulde juma?

J- Luutndaade juulal juma dagataaka si wona ngantu sariyanke wooda, ittaama e Annabi yo o his, konngol makko:" kala gaccuɗo jumaaji tati welsindaare ɗi, Alla muura ɓernde makko”. Ko Abu Daawuuda e woɓɓe habri mbo.

## N32: Jaŋta sunnaaji juma?

Jaabawol-

1- Lootaade.

2- memde uuranteeri.

3- Ɓoornaade comci ɓurɗi moƴƴude.

4- Habbirde faade ka misiida(jama, juulirde).

5- Hebbinde juulde e Nelaaɗo.

6- Janngude simoore Kahfi.

Yahrude koyɗe faade to juma.

8- Eɓɓinde waktu jaabateeɗo ñaagunde.

## 33- Jaŋta ɓural juma ?

J- Ittaama e Abdullaahi Ibnu Umar yo Alla weleɓe, wonde Nelaaɗo maaki:"Juulde dental ɓuri juulde gooto noogaas e jeegom daraja”. Ko Muslim habri mbo.

## N"34- Hol ko woni kulol e nder juulde?

J- Ɗuum woni tawnude ɓernde, e deeƴde terɗe e nder juulde he.

Alla Toowɗo O daali:

﴿قَدۡ أَفۡلَحَ ٱلۡمُؤۡمِنُونَ١ ٱلَّذِينَ هُمۡ فِي صَلَاتِهِمۡ خَٰشِعُونَ ٢﴾ [المؤمنون: 1-2]

(ko goongo, malaama ɓeen gooŋɗinɓe 1 Ɓeen hulooɓe wondude e yankinaare e nder juulde maɓɓe 2). - [Simoore Muuminuun 1, 2-]

## N 35- Anndin Askal?

J Ɗuum ko hakke baɗɗiiɗo e jawdi keeriindi wonan de dental keeringal e yonto keeriiɗo.

Ɗuum ko doosgal e doosɗe islaam, ko sadak baɗɗiiɗo hombo jagge(itte) e galo, mbo totte baasɗo,

Alla Toowɗo O daali:

﴿وَءَاتُواْ ٱلزَّكَوٰةَ ٤٣﴾ [البقرة: 43]

(Tottire askal) - [Simoore Baqara: 43-]

## N36: Hol ko woni sadak jiɗaaɗo.

J- Oon woni mbo wonah askal, yeru: Hono sadak e yeeso waawngo won de fof, e jeese moƴƴere e kala waktu.

Alla Toowɗo O daali

﴿وَأَنفِقُواْ فِي سَبِيلِ ٱللَّهِ ١٩٥﴾ [البقرة: 195]

(Nafqe e laawol Alla) - [Simoore Baqara aaya 195-]

## N 3: Anndin ko woni koorko?

J- Ɗuum woni rewirde Alla nanngude hoore mum, e taƴooji koorko, gila ƴellitaade fajiri haa naange muta, won dude e anniya, ko ɗum nooneeji ɗiɗi:

Koorko mbaɗɗiiko: Hono hoorde lewru koorko, ɗuum ko doosgal e doosɗe Islaam.

Alla Toowɗo O daali:

﴿يَٰٓأَيُّهَا ٱلَّذِينَ ءَامَنُواْ كُتِبَ عَلَيۡكُمُ ٱلصِّيَامُ كَمَا كُتِبَ عَلَى ٱلَّذِينَ مِن قَبۡلِكُمۡ لَعَلَّكُمۡ تَتَّقُونَ١٨٣﴾ [البقرة: 183]

(Eehey mon gooŋɗinɓe, koorko farlaama e mon, hono no ko farlirano e ɓeen adiiɓe mon, ngam kulol 183) [Simoore Baqara: 183].

E koorko ko wonah waɗɗiiko: Hono hoorde altine(altineere) e alkames(alkamesaare) kala yontere, e hoorde balɗe tati kala lewru, ɓuri heen moƴƴude ko ñalɗi daneeji (13, 14, 15) e kala lewru.

## N 38- Jaŋta ɓural hoorde lewru koorko?

J- Ittaama e Abu Hurayrata yo Alla wele mbo, won de Nelaawo wi'i:" Kala koorɗo lewru koorko hombo gooŋɗini hombo fawii e Alla: o yaafe ko adii ko e bakkatuuji makko”. Ko ko hawra e mum.

## N " 3: Jaŋta ɓural koorko gattal ko wonah e lewru koorko?

J- Ittaama e Abi Sa'iid Al Kudrii yo Alla wele mbo o wii: Nelaaɗo maaki:" Alah maccuɗo kooroowo ñalawmo e laawol Alla, si wonah Alla woɗɗina yeeso makko e oon ñalawma duuɓi capanɗe jeeɗiɗi”. Ko ko hawra e mum.

- Woni maana capanɗe jeeɗiɗi ndunngu ko capanɗe jeeɗiɗi hitaande.

## N 40: Jaŋta yogo e bonnooji koorko?

J 1- Ñaamde wollo yarde tawa ko aan welaa(teyi).

2- Tuutre tawa ko aan teyi.

3- Murtadin de wolla yartadin de ɗuum woni yaltude islaam.

## N41- Hol ko woni sunnaaji koorko?

J- Yaawde humtaade.

2- Wayraade(hejjaade) e leelnude mbayra ka.

3- Ɓeydude golle moƴƴere e dewe Alla.

4- Wiide koorɗo si o ƴattaama: Miin komi koorɗo.

5- Du'aade saanga kumto.

6- Humtaraade geɗe kecce, wollo tamarooje, si o heɓaani yo o humtoro ndiyam.

## N42- Anndin ko woni Hajju?

J- Hajju woni: Rewirde Alla Toowɗo O huccitde suudu makko hormaandu ndu golle keeriiɗe e yonto keeriiɗo.

Alla Toowɗo O daali:

﴿فِيهِ ءَايَٰتُۢ بَيِّنَٰتٞ مَّقَامُ إِبۡرَٰهِيمَۖ وَمَن دَخَلَهُۥ كَانَ ءَامِنٗاۗ وَلِلَّهِ عَلَى ٱلنَّاسِ حِجُّ ٱلۡبَيۡتِ مَنِ ٱسۡتَطَاعَ إِلَيۡهِ سَبِيلٗاۚ وَمَن كَفَرَ فَإِنَّ ٱللَّهَ غَنِيٌّ عَنِ ٱلۡعَٰلَمِينَ ٩٧﴾ [آل عمران: 97]

"WoodaniiAlla e dow yimɓe he, hajjude to suudu wonan de oon kattanɗo(baawɗo), kala jedduɗo noon pellet Alla ko jondaniiɗo gaa e winndere he. [Simoore Aali Imraana: aaya].

## N 43- Limtu doosɗe hajju?

J-1- Harmin de.

2- Daraade Arafa.

3- Wanngaade banngagol Ifaada.

4- Yaade hakkunde Safa e Marwa.

## N 44: Hol ko woni ɓural Hajju?

J- Ittaama e Abu Hurayrata yo Alla wele mbo, o wii: mi nanii Nelaaɗo ina wi'a:" kala kajjuɗo o waɗaani ko boni o faasaqina- ni o ruttoto hono no ñalawma mbo yummum jibinnoo mbo nih”. Ko Bukaari e woɓɓe kabri mbo.

" Hono ñalawma mbo yummako jibani mbo" ɗuum woni o alah bakkaat.

## N 45: Anndin Umra?

J- Umra woni rewrude Alla faandaade suudu ndu e mbaadi golle keeriiɗe e kala waktu.

## N36: fotde limoore doosɗe Umra?

J-1- Harminde.

2 - Wanngaade e suudu he.

3 - Yaade hakkunde Safaa e Marwah.

## N 4: Hol ko woni Jihaadi e laawol Alla?

J - Ko ɗuum woni tottirde tampere e yaajee- nde ngam islaam e duñcande islaam e yimɓe mum, wollo haɓaade gaño islaam e koreeji mum.

Alla Toowɗo O daali

﴿وَجَٰهِدُواْ بِأَمۡوَٰلِكُمۡ وَأَنفُسِكُمۡ فِي سَبِيلِ ٱللَّهِۚ ذَٰلِكُمۡ خَيۡرٞ لَّكُمۡ إِن كُنتُمۡ تَعۡلَمُونَ ٤١﴾ [التوبة: 41]

(mbaɗire jihaadi e jawɗeele mon e pittaali mon e laawol Alla he, ko ɗuum ɓuri moƴƴan- de on, si on nganndii) [ Simoore Tawbati: aaya 41].

\*\*\*\*\*\*\*

# Feccere daartol Nelaaɗo.

## N 1: Hol ko woni Asko Annabi men Muhamadu?

Ko Muhammadu ɓiy Abdullaahi, ɓiy Abdul Muɗɗalibi, ɓiy Haasim, Haasim noon ko e mum Quraysi ummi, Quraysi ko e Aarabooɓe ummii, Arab en ko e Ismaa'iil ɓiy Ibraahiima ngummi, kisal e jam yo won e Annabi men,

## N 2: Hono yummum Annabi men wi'a te?

J - Aaminatu Bintu Wahbin.

## N 3: Ndey baaba makko maayi?

J - Baaba makko maayi koto madiina hombo e reedu yumma makko.

## N 4: Ndey Nelaaɗo jibina?

J - E hitaande Ñiibi, ñalnde altine e lewru gammu (mawlid)

## N 5: E hondi leydi o jibina?

J - Makka.

## N 6: Hoɓe muynini mbo e hoɓe nehi mbo?

J - Ummu Aymana.

- Suwaybata mbo bappa makko Abu Lahab jogino.

Halimatu Assaadiya.

## N: Ndey(mande) neene makko maayi?

J - Oon maayi hombo yaara e duuɓi jeegom, Taano makko Abdul Muɗɗalibi nehi mbo.

## N 8: Hombo jogii mbo caggal Abdul Muɗɗalibi?

J - Taano makko Abdul Muɗɗalibi sankii ko hombo yaara e duuɓi jeetati, bappo makko Abu Ɗaalib jogitii mbo.

## N: Ndey o ɗannadii e bappo makko faade Saam?

J – O ɗannadino e oon ko de o heɓi duuɓi sappo e ɗiɗi.

## N 10: Honde wonno ɗatngal makko ɗimmal?

J –

Ngal wonno nde o ɗanni ngam jularaade jawdi Kadija, nde o arti o resi mbo, hombo yaara e noogaas e joy(jowi) hitaande.

## N 11: Ndey Quraysi en mahtii Kaaba?

J –

Nde o heɓi duuɓi capanɗe tati e joy, Quraysi en mahtii Kaaba.

Ɓe ñaawni mbo koɓe luuri ko hakkunde maɓɓe ɗo haaƴre ɓaleere nde foti faweede, o waɗi nde e comcol, o yamiri kala leñol nde jaggata e ceɓam comcol he, ɓe ngonnoo ko leƴƴi nay, nde ɓamtinde e nokku mayre, O fawrinde junngo makko.

## N 12: Hono duuɓi makko potno nde o nela nde? Faade e hoɓe o nelaa?

J –

O heɓno ko duuɓi capanɗe nay, o nela e yimɓe he fof, ngam weltin de e jeertin de.

## N 13- Honde huunde Wahyu o adari?

J –

Koyɗol gooŋɗungol, o yi'ataana huunde e koyɗol si wonah nde laato hono peeral fajiri.

## N 14 : Hono o waano ko adii wahyu ? Ndey wahyu adii tellaade e makko ?

J-

Tawi ko hombo rewa Alla ka wimmba Hiraa, hombo heblantono mbo.

Wahyu tellii e makko hombo to wimmba hombo rewa Alla.

**N 15 : Hol ko adii tellaade e mum e Alquuraana ?**

J- Daalol Alla Toowɗo O :

﴿ٱقۡرَأۡ بِٱسۡمِ رَبِّكَ ٱلَّذِي خَلَقَ١ خَلَقَ ٱلۡإِنسَٰنَ مِنۡ عَلَقٍ٢ ٱقۡرَأۡ وَرَبُّكَ ٱلۡأَكۡرَمُ٣ ٱلَّذِي عَلَّمَ بِٱلۡقَلَمِ٤ عَلَّمَ ٱلۡإِنسَٰنَ مَا لَمۡ يَعۡلَمۡ٥﴾ [العلق: 1-5]

(Janngu e innde Joom ma Oon takɗo 1. Takɗo neɗɗo ummaade e heɗɗere 2 Janngu e Joom ma ɓurɗo teddude 3. Oon nganndanirɗo kuɗol 4. Ganndinɗo neɗɗo ko o anndah 5). [ Simoore Alaqi 1- 5-].

## N 16: Hombo idii gooŋɗinde nelal makko?

J-

Tawi ko e worɓe ko: Abu Bakri, tawi ko e rewɓe ko Kadijatu ɓiy Kuwaylidin, tawi ko e sukaaɓe ko Aliyyu, tawi ko e halfaaɓe ko Jeydu ɓiy Haarisata, tawi ko Maccuɓe ko Bilaali eccopiyanke yo Alla weleɓe.

## N 17: Hono noddaandu faade e islaam waano?

J –

noddaandu ndu wonno ko e mbaadi cuu- ɗiindi ko wonata duuɓi tati, refti Nelaaɗo yamira feññin de noddaandu ndu.

## N 18: Hono alhaali Nelaaɗo e won diiɓe makko mbaano caggal ɓanngin de noddaandu faade e islam?

J –

Heeferɓe ɓe cattanii lorlude mbo kamko e juulɓe ɓe, haa o yamiri gooŋɗinɓe ɓe ferde faade to Najaasi to leydi Habasa.

Yimɓe sirku ndenndi e lorlude Nelaaɗo e warde mbo, Alla reeni mbo, O fiiltari mbo Bappo makko Abu Ɗaalib ngam reena mbo e maɓɓe.

## N 1: Hombo maayi e hitaande sappaɓiire e neleede Muhamadu yo o his?

J –

ko Bappa makko Abu Ɗaalib, e cuddiiɗo makko Khadiija yo Alla welembo.

## N 20 ndey roƴde e ŋabbu faade kammu wonno?

J-

Ko nde o dañi duuɓi capanɗe joy, ndeen juulɗeele joy ɗe parla.

Roƴde woni: Ummaade juma hormaande faade juma Aqsa.

Ŋabbude woni: Ummaade juma Aqsa faade to kammu e Jaaɓi haaɗtirde.

## N 21: Hono Nelaaɗo noddiratno yimɓe yaasi Makka?

J –

Hombo noddatno yimɓe Ɗaa'if, o hollira hoore makko to seereteeji e ka yimɓe ndenta- ta, haa yimɓe Madiina ansaariyankooɓe ngari, ɓe ngooŋɗini Nelaaɗo, ɓe coodandiri e makko wallude mbo.

## N 22: Hono foti duuɓi Nelaaɗo wonno Makko hombo nodda?

J - Duuɓi sappo e tati.

## N 23: Faade hoto Nelaaɗo ferani?

J - Ummaade Makka faade Madiina.

## N 24: Hono foti duuɓi o heddii Madiina?

J - Duuɓi sappo.

## N25: Hol ko farla e mum e sarioyaaji islaam?

J- Askal, e koorko, e hajju, e jihaadi, e noddinaandu e ko wonah ɗum e sariyaaji islaam.

## N26 Hol ko ɓuri himmude e gol wole makko?

J-

Wolde badri mawnde nde.

Wolde Uhdi.

Wolde Ahjaabi.

Wolde udditgol Makka.

## N 2: Hol ko sakkiti tellaade e Alquraana?

J- Daalol Alla Toowɗo O:

﴿وَٱتَّقُواْ يَوۡمٗا تُرۡجَعُونَ فِيهِ إِلَى ٱللَّهِۖ ثُمَّ تُوَفَّىٰ كُلُّ نَفۡسٖ مَّا كَسَبَتۡ وَهُمۡ لَا يُظۡلَمُونَ ٢٨١﴾ [البقرة: 281]‏

(Kule ñalawma mbo ndutteteɗon e nder hembo faade Alla, refti gooto kala tottete njoɓdi ko faggino ko, kamɓe ɓe tooñetaake hay dara 281) [-Simoore Baqara aaya: 281-].

## N 28: Ndey Nelaaɗo sanki? hono foti duuɓi makko ngonno?

J –

O maayi e lewru Rabii awwal, e hitaande 11 ferga, hombo yaarateno e capanɗe jeegom e tati ndunngu.

## N2: Haal suddiiɓe Nelaaɗo?

J- Kadija ɓiy Kuwaylid yo Alla wele mbo,

2- Sowdatu ɓiy Jam'a yo Alla wele mbo.

3- Aa'isatu ɓiy Abu Bakri yo Alla wele mbo.

4 - Hafsatu ɓiy Umaru yo Alla wele mbo.

5 - Jeynaba ɓiy Kujaymata yo Alla wele mbo.

6- Ummu Salamata ɓiy Abi Umayyata yo Alla wele mbo.

Ummu HAbiibata Ramlata ɓiy Abu sufyaana yo Alla wele mbo.

8-Juwayriyatu ɓiy Haaris yo Alla wele mbo.

Maymuunatu ɓiy Haaris yo Alla wele mbo.

10 - Safiyyatu ɓiy Huyeyyu yo Alla wele mbo.

11 - Jeynabu ɓiy Jahsin yo Alla wele mbo.

## N30: Hoɓe ngoni ɓiɓɓe Nelaaɗo worɓe?

J - Worɓre tata:

Al Qaasim, ko noon o soowrateno.

E Abdullaahi.

E Ibraahiima.

Rewɓe ɓe:

Faaɗimata:

Ruqiyata.

Ummu Kulsuum.

Jeynabu.

Denndaangal ɓiɓɓe makko ko e Kadija yo Alla wele mbo, si wonah Ibraahiima, kamɓe fof ɓe maayi ko adii mbo si wonah Faaɗimata oon maayi ko caggal makko lebbi jeegom,

## 31: Jaŋta yogo e sifaaji taguyankooji Annabi ?

J- Ko o kakandiiɗo e worɓe o wonah daɓɓo o wonah toowɗo, ko o daneejo jilluɗo boɗewol, cukkuɗo waare, jaacɗo gite, mawɗo hunduko joom sukundu ɓaleeru kurum, mawɗo balabe, uurɗo balngol e ko wonah ɗi sifaaji tagoore jooɗɗi

## N31 : Hol ko Annabi accani leñol makko ?

J- O accariiɓe laawol danawol, jemma maggol ko hono ñalawma maggol, hay gooto selatah ngol si wonah o halko, o accaani moƴƴere si wonah o tinndini nde leñol ngol, wonah bone si wonah o jeertini mbo leñol ngol.

\*\*\*\*\*\*\*

# Feccere tafsiir.

## N1 : Janngu Faatiha piraa mbo ?

J- Simoore Faatiha e tafsiir mum:

﴿بِسۡمِ ٱللَّهِ ٱلرَّحۡمَٰنِ ٱلرَّحِيمِ١ ٱلۡحَمۡدُ لِلَّهِ رَبِّ ٱلۡعَٰلَمِينَ ٢ ٱلرَّحۡمَٰنِ ٱلرَّحِيمِ٣ مَٰلِكِ يَوۡمِ ٱلدِّينِ ٤ إِيَّاكَ نَعۡبُدُ وَإِيَّاكَ نَسۡتَعِينُ٥ ٱهۡدِنَا ٱلصِّرَٰطَ ٱلۡمُسۡتَقِيمَ٦ صِرَٰطَ ٱلَّذِينَ أَنۡعَمۡتَ عَلَيۡهِمۡ غَيۡرِ ٱلۡمَغۡضُوبِ عَلَيۡهِمۡ وَلَا ٱلضَّآلِّينَ٧﴾ [الفاتحة: 1-7]

(En puɗɗariima innde Alla joom yurmeende heewnde huɓtadinde, joom yurmeende heeriinde wonande gooŋɗinɓe.1 Denndaangal jettooje ngoodani Alla joom binnde 2. Joom yurmeende heewnde huɓtadinnde joom yurmeende heeriinde wonande gooaɗinde.3 Joom ñalawma njoɓdi 4. Ko Aan min ndewata, e ko Aan min mballinto 5 Feewnu amen e laawol pooccingol 6 Laawol ɓeen ɓe neeminɗa e dow maɓɓe, ɓe ngonah tikkanaaɓe, ɓe ngonah majjuɓe 7). - [Simoore faatiha 1] -

Firo:

Simoore nde inniraama fatiha(udditirde) sabu ko kannde udditirte deftere Alla nde.

1 - ( bismillaahi arrahmaani arrahiimi) ko e innde Alla puɗɗortoomi jaŋngude alquraana, mbiɗa wallani Toowɗo mbiɗa barkinoro innde Makko .

( Allaahu) woni deweteeɗo e goongo, alah innirteeɗo nde innde mbo wonah Alla.

( Arrahmaani) jom yurmeende yaajannde kala huunde.

( Arrahiimi) joom yurmeende wonande gooŋɗinɓe.

2- ( Al hamdu lillaahi rabbil aalamiina 2) woni denndaangal nooneeje jettooje e timmal woodanii Alla bajjo O.

3 - ( Arrahmaani arrahiimi) jom yurmeende yaajannde kala huunde, e joom yurmeende jokkunde wonande gooŋɗinɓe.

4- ( Maaliki yawmid diini 4) jeyɗo ñalngu darngo.

5- ( Iyyaaka na'abudu wa iyyaaka nasta'iinu) Aan tan min ndewata ko aan tan min mballinto.

6- ( Ihdina siraaɗa al mustaqiima) ko ɗuum woni peewal faade e islaam e sunna.

7-( siraaɗa allajiina an'amta aleyhim gayril maghaduubi aleyhim wolaa daaliin) laawol jiyaaɓe ma moƴƴuɓe e annabaaɓe e rewɓe e maɓɓe, ngol wonah laawol annasaara en e yahuudu en.

Ko sunno wiide caggal janngude faatiha wiide :(aamiin) ɗuum woni yo Alla jaɓ ñaagunde

## N 2: Janngu simoore jil jilati piraande ?

J- Simoore jil jila(dimmbere) e firo mare:

En puɗɗoriima e Innde Alla jo yurmeende heewnde hubtadinde e joom yurmeende heeraniinde gooŋɗinɓe:

﴿إِذَا زُلۡزِلَتِ ٱلۡأَرۡضُ زِلۡزَالَهَا١ وَأَخۡرَجَتِ ٱلۡأَرۡضُ أَثۡقَالَهَا٢ وَقَالَ ٱلۡإِنسَٰنُ مَا لَهَا٣ يَوۡمَئِذٖ تُحَدِّثُ أَخۡبَارَهَا٤ بِأَنَّ رَبَّكَ أَوۡحَىٰ لَهَا ٥ يَوۡمَئِذٖ يَصۡدُرُ ٱلنَّاسُ أَشۡتَاتٗا لِّيُرَوۡاْ أَعۡمَٰلَهُمۡ٦ فَمَن يَعۡمَلۡ مِثۡقَالَ ذَرَّةٍ خَيۡرٗا يَرَهُۥ٧ وَمَن يَعۡمَلۡ مِثۡقَالَ ذَرَّةٖ شَرّٗا يَرَهُۥ٨﴾ [الزلزلة: 1-8]

(Si leydi ndi dimmbaama dimmbagol mum 1. Leydi ndi yaltini ko woni ko e nder reedu mayri 2. Neɗɗo o wii hol ko ndi wonndi 3 Ñalnde darnga, de ndi haala kabaruuji mayri e ko waɗateno e mayri 4 Ndi wi'a ko Joom mayri wahyii ndi ɗuum 5Ñande heen, de yimɓe ɓe njalta hoɓe carii ngam ɓe kolle golle maɓɓe 6Kala golluɗo fotde gabbel jarra e moƴƴere o yi'a nde 7 Kala golluɗo fotde gabbel jarra e bonannde o yi'a nde 8). [Simoore jal jala: 1 - 8].

Firo:

1- Si leydi ndi dimmbaama dimmbere sattunde waɗoore ñalnde darngo.

Leydi ndi yaltini ko wonno ko e reedu mayri ummaade e yimɓe maayɓe e goɗɗum.

Neɗɗo o wi'a hombo haawa: Hol ko ndi leydi dillata hondi dimmbo?!

E oon ñalawma mawɗo leydi ndi haala ko waɗano e dow mayri foti ko ka boni wollo ko moƴƴi.

5 - Ko Alla anndini ndi O yamari ndi ɗuum.

6 - (Ñalnde leydi ndi dimmbi, yimɓe ɓe njalta hoɓe ceerti ngam ɓe ceedo golle maɓɓe6) e oon ñalawma mawɗo, mbo leydi ndi dimmba- to, yimɓe ɓe njalta e nokku haasboore, hoɓe ngoni dente ceertuɗe, haa ɓe ceedo golle maɓɓe ɗeɓe mbaɗno ka aduna.

Kala golluɗo ko peesta ñuuñu tokoosu e golle moƴƴe e ɗiggere o yi'a ɗe yeeso makko.

Kala golluɗo fotde ɗuum kadi e bonannde, ma o yii ɗuum yeeso makko.

## N 3: Janngu Simoore aadiyaati piraa nde.

J- Simoore aadiyaati e firo hende:

En puɗɗoriima e Innde Alla joom yurmeende heewnde huftadinde e joom yurmeende heeraniinde gooŋɗinɓe.

﴿وَٱلۡعَٰدِيَٰتِ ضَبۡحٗا١ فَٱلۡمُورِيَٰتِ قَدۡحٗا٢ فَٱلۡمُغِيرَٰتِ صُبۡحٗا٣ فَأَثَرۡنَ بِهِۦ نَقۡعٗا٤ فَوَسَطۡنَ بِهِۦ جَمۡعًا ٥ إِنَّ ٱلۡإِنسَٰنَ لِرَبِّهِۦ لَكَنُودٞ٦ وَإِنَّهُۥ عَلَىٰ ذَٰلِكَ لَشَهِيدٞ٧ وَإِنَّهُۥ لِحُبِّ ٱلۡخَيۡرِ لَشَدِيدٌ٨ ۞ أَفَلَا يَعۡلَمُ إِذَا بُعۡثِرَ مَا فِي ٱلۡقُبُورِ ٩ وَحُصِّلَ مَا فِي ٱلصُّدُورِ١٠ إِنَّ رَبَّهُم بِهِمۡ يَوۡمَئِذٖ لَّخَبِيرُۢ١١﴾ [العاديات: 1-11]

Alla woondiri e dogooji ɗi sawtuuji ɓerɗe majji ina nane. 1 E kuɓɓooji taasanɗe 2 E Pawñatooɗi golwole subaka.3Ɗi iirta heen punndi(sollaaru).4 Ɗi ngona e hakkunde dente. 5 Pellet neɗɗanke ko kaɗoowo ko joom makko yamiri yo totter 6 Pellet oon ko o ceediiɗo e ɗuum.7 E pellet oon ko o jiɗɗo moƴƴere sanne 8 Mbele o anndah si saaktaama ko woni e genaale 9 E yaltina ko woni e ɓerɗe 10 Pellet Joom maɓɓe ñande heen ko kumpatiiɗo 11. [-Simoore Al Aaadiyaati aaya 1 - 11]

Firo:

1 - ( wol aadiyaati): Alla woondiri pucci dogooji haa sawtuuji poofaali majji nane sabu sattude dokdu.

2- ( Fal muuriyaati qadhan 2): O woondiri pucci ɗi si kolce majji memendiri e kaaƴe ɗe kuɓɓat sabu sattude jan'gol e majje.

3- ( Fal mughiiraati subhan 3 ): O woondiri pucci pawñotooɗi golwole saanga subaka.

4- ( Fa asarna bihi naq'an 4): ɗi ndillini e dogdu majji punndi( sollaaru).

5- ( Fawasaɗna bihii jam'an): ɗi ngoni e hakkunde dente e golwole añɓe he.

6 - ( Innal insaana li rabbi hii lakanuudun) pellet aade ko kaɗoowo moƴƴere nde joom makko ɗaɓɓi e makko.

( Wa innahu alaa jhaalika la shahiidun): pellet oon de e haɗde mbo moƴƴere ko o ceediiɗo, o waawah ɗum yeddude ngam laaɓtude ɗuum.

8- ( Wa innahuu lihubbil khayri la sadiidun): pellet oon sabu yiɗde mbo jawdi sanne o lomatndi.

( A falaa yaalamu ijaa buusira maa fil qubuuri) mbele oon aade mbo aduna hoomti anndah si Alla ummani wonɓe e baamuule o yaltini maayɓe e leydi ngam hasboore e njoɓdi huunde nde wonah hono no ɓe cikkiri ?!

10- ( Wa hussila maa fi suduuri 10): Ko woni ɓerɗe e anniyaaji e piɓle e goɗɗum yaltina.

11- ( Inna rabbahum bihim yawmaijin la khabiirun 11): pellet joom maɓɓe e oon ñalawma ko O kumpatiiɗo, hay ,ndiga suuɗotaako Mbo e fiyakuuji jiyaaɓe, ma O yoɓɓe e ɗuum.

## N4: Janngu simoore Qaari'a piraande?

J- Simoore Qaari'a e firo mayre:

En puɗɗoriima e Innde Alla joom yurmeende heewnde huftadinde e joom yurmeende heeraniinde gooŋɗinɓe.

﴿ٱلۡقَارِعَةُ١ مَا ٱلۡقَارِعَةُ٢ وَمَآ أَدۡرَىٰكَ مَا ٱلۡقَارِعَةُ٣ يَوۡمَ يَكُونُ ٱلنَّاسُ كَٱلۡفَرَاشِ ٱلۡمَبۡثُوثِ٤ وَتَكُونُ ٱلۡجِبَالُ كَٱلۡعِهۡنِ ٱلۡمَنفُوشِ٥ فَأَمَّا مَن ثَقُلَتۡ مَوَٰزِينُهُۥ٦ فَهُوَ فِي عِيشَةٖ رَّاضِيَةٖ٧ وَأَمَّا مَنۡ خَفَّتۡ مَوَٰزِينُهُۥ٨ فَأُمُّهُۥ هَاوِيَةٞ ٩ وَمَآ أَدۡرَىٰكَ مَا هِيَهۡ١٠ نَارٌ حَامِيَةُۢ١١﴾ [القارعة: 1-11]

Ko innde e inɗe darnga1. Hol ko woni Qaari'a 2 Hol ko woni Qaari'a 3 Ñande yimɓe mba'i hono mbeɗon Alla carikon 4. kaaƴe ɗe ngona hono hottolla saraako 5. Tawi ko oon mbo peesirɗe mum nisi 6. Oon ko e nguurndam mbelɗam o wonata. 7 Tawi ko oon mbo peesirgal mum hoybi 8. Woni hoɗorde makko ko yiite wi'ateenge Haawiya 9 Hol ko anndin ma ko woni ngeen 10. Ko yiite wulnge (11). -[ Simoore Al Qaari'a : 1 - 11-].

Firo:

( Al Qaari'a 1): woni waktu duƴƴoowo ɓerɗe sabu sattude kul huli mammba (hemo).

2 - ( Mal Qaari'a 2): hombo woni o waktu duƴƴoowo ɓerɗe sabu mawnude kul huli ?!

3- ( Hol ko anndin ma ko woni Qaari'a 3): Hol ko anndin ma - aan Nelaaɗo - ko woni oon yonto mbo ɓerɗe konngate sabu sattude kul huli mammba? oon woni ñande darngo.

4- ( ñande yimɓe ɓe ngoni hono mbeɗon Alla carikon 4) Ñande ɓerɗe nduƴƴa yimɓe ɓe maba'a hono mbeɗon Alla carikon cariiɗi ɗo e ɗa.

5 -(kaaƴe ɗe mba'a hono hottolo ngoobaa- ko5) kaaƴe ɗe ngono hono hottollo ngoobaako sabu hoyde yaadu makko e dille makko.

6 - Kala mɓo golle mum moƴƴe ɓuri golle mum bonɗe teddude

Oon de o wonata ko e nguurndam mbelaɗam ɗam o heɓata ka aljanna.

Kala mbo golle makko bon ɗe ɓuri jaalaade e golle mum moƴƴe 8.

Oon de hoɗorde makko e ñiiɓirde makko ñande darngo ko yiite Jahannama 9.

Hol ko anndin ma - aan Nelaaɗo - ko ɗuum woni? 10.

Ngeen ko yiite sattunde nguleeki 11.

## N 5: Janngu simoore Takaasur piraa nde?

J- Simoore Takaasur e firo mayre:

En puɗɗoriima e Innde Alla joom yurmeende heewnde hubtadinde e joom yurmeende heeraniinde gooŋɗinɓe.

﴿أَلۡهَىٰكُمُ ٱلتَّكَاثُرُ١ حَتَّىٰ زُرۡتُمُ ٱلۡمَقَابِرَ٢ كـَلَّا سَوۡفَ تَعۡلَمُونَ٣ ثُمَّ كـَلَّا سَوۡفَ تَعۡلَمُونَ٤ كـَلَّا لَوۡ تَعۡلَمُونَ عِلۡمَ ٱلۡيَقِينِ٥ لَتَرَوُنَّ ٱلۡجَحِيمَ ٦ ثُمَّ لَتَرَوُنَّهَا عَيۡنَ ٱلۡيَقِينِ٧ ثُمَّ لَتُسۡـَٔلُنَّ يَوۡمَئِذٍ عَنِ ٱلنَّعِيمِ٨﴾ [التكاثر: 1-8]

(soklanii on wasnadirde heewde jawɗeele 1. Haa njuuri ɗon genaale 2Ko goongo, ma on nganndu 3. Refti ko goongo, ma on nganndu 4 Ko goongo ma on nganndu ganndal yananeede 5. Tigi tigi ma on kolle yiite Jahiim 6. Refti ma on kolle nge ceedoɗon nge e won dude yenaneede 7 Refti ma on naamne dokke Alla 8)- [ Simoore Takaasur: 1 - 8]

Firo:

1- ( Soklanii mon - onon yimɓe - wasandirde jawɗeele e ɓiɓɓe gaa e ɗoftaade Alla.

2 - ( Haa njuuriɗon genaale 2): Ɗuum woni haa maayɗon naatɗon e genaale.

3 - Haananaana mon soklirde jawɗeele mbasondironɗe, ngaccon ɗoftaare laawol Alla, ma on nganndu battane ɗuum.

4 - Refti ma on nganndu batte ɗuum.

5 - Ko goongo, si on nganndiino e yananeede ko on u;;inteeɓe faade e Alla, ma O yoɓ on golle mon, ko coklirɗon wasandirde jawɗeele e ɓiɓɓe kon.

E Innde Alla, ma on ceedo yiite ñande darngo.

Refti ma on ceedo ngol ceedagol yananeede ko aldah e sikke.

Refti ma Alla naamna mon e oon ñalawma, ñalawma mbo o naamnato on dokke makko, cellal e ngalu e ko wonah ɗuum.

## N 6: Janngu Simoore Al Asri piraande?

J- Simoore Al Asri e firo mum:

En puɗɗoriima e Innde Alla joom yurmeende heewnde huftadinde e joom yurmeende heeraniinde gooŋɗinɓe.

﴿وَٱلۡعَصۡرِ١ إِنَّ ٱلۡإِنسَٰنَ لَفِي خُسۡرٍ٢ إِلَّا ٱلَّذِينَ ءَامَنُواْ وَعَمِلُواْ ٱلصَّٰلِحَٰتِ وَتَوَاصَوۡاْ بِٱلۡحَقِّ وَتَوَاصَوۡاْ بِٱلصَّبۡرِ٣﴾ [العصر: 1-3]

(Alla woondarii yonto 1 Pellet, neɗɗo ko e perte woni 2 Si wonah ɓeen gooŋɗinɓe, ɓe ngolli golle moƴƴe, ɓe mbasandiri goongo ɓe mbasandiri muñal 3). - [ Simoore Al Asri: 1 - 3]-

Firo:

1- Alla woondiri yonto1.

2- Kala neɗɗo woni ko e ustaare e halkaare.

Si wonah oon gooŋɗinɗo o golli golle moƴƴe, e won dude e ɗuum ɓe noddondiri e goongo e muñal, ko ɓe ngoni daɗɓe e perte.

## N 7 Janngu simoore Lummajati piraa nde?

J: Simoore Hummajati e firo mayre:

En puɗɗoriima e Innde Alla joom yurmeende heewnde huftadinde e joom yurmeende heeraniinde gooŋɗinɓe.

﴿وَيۡلٞ لِّكُلِّ هُمَزَةٖ لُّمَزَةٍ١ ٱلَّذِي جَمَعَ مَالٗا وَعَدَّدَهُۥ ٢ يَحۡسَبُ أَنَّ مَالَهُۥٓ أَخۡلَدَهُۥ٣ كـَلَّاۖ لَيُنۢبَذَنَّ فِي ٱلۡحُطَمَةِ ٤ وَمَآ أَدۡرَىٰكَ مَا ٱلۡحُطَمَةُ٥ نَارُ ٱللَّهِ ٱلۡمُوقَدَةُ٦ ٱلَّتِي تَطَّلِعُ عَلَى ٱلۡأَفۡـِٔدَةِ٧ إِنَّهَا عَلَيۡهِم مُّؤۡصَدَةٞ٨ فِي عَمَدٖ مُّمَدَّدَةِۭ٩﴾ [الهمزة: 1-9]

(halkaare woodani kala ño'oowo juwoowo guri yimɓe. 1 Oon dentinɗo jawdi o limtindi 2. Hombo sikka jawdi makko ndi luttinatmbo 3 Alah wonah no o sikkiri ni ma o werle e nder yiite.4 Holko anndin ma yiite Huɗama 5 Ko yiite Alla huɓɓoowe 6 Ngeen ƴellitatooke e ɓerɗe 7 Hoɓe coka e nder mannge 8. Nder doosɗe toowɗe 9). [- Simoore Hummaja 1 - 9 -]

Firo:

Musiiba e satteende leɓte woodani heewɓe ngam heewde ñoore yimɓe, e yuwde ɓe.

Oon mbo dentingol jawdi e tonngude ndi woni himme mum, o alah himme goɗɗo ko wonah ɗuum.

Hombo sikka jawdi ndi o renndini ndi daɗndat mbo e maayde, o heddo ko caasɗo e nguur- ndam aduna.

Alah huunde nde wonah no o majjuɗo sikkiri nih, ma ɓe mberle e yiite unoowe hela kala ko werla e mannge sabu sattude bone henge.

5- Hol ko anndin ma - aan nelaaɗo -ko woni ngol jayngol moññatngol kala ko werla e maggol ?

Ngol ko jayngol Alla kuɓɓatngol.

Ngool julatngol ɓalli yimɓe ngol naata e ɓerɗe maɓɓe.

Ɓeen leɓtateeɓe ina coka e nder maggol.

Hongol ka nder peŋɗe toowɗe haa ɓe mbaawatah yaltude toon.

## N 8: Janngu Simoore Al Fiili piraande?

J - Simoore Al Fiili e firo mayre:

En puɗɗoriima e Innde Alla joom yurmeende heewnde huftadinde e joom yurmeende heeraniinde gooŋɗinɓe.

﴿أَلَمۡ تَرَ كَيۡفَ فَعَلَ رَبُّكَ بِأَصۡحَٰبِ ٱلۡفِيلِ١ أَلَمۡ يَجۡعَلۡ كَيۡدَهُمۡ فِي تَضۡلِيلٖ٢ وَأَرۡسَلَ عَلَيۡهِمۡ طَيۡرًا أَبَابِيلَ ٣ تَرۡمِيهِم بِحِجَارَةٖ مِّن سِجِّيلٖ٤ فَجَعَلَهُمۡ كَعَصۡفٖ مَّأۡكُولِۭ٥﴾ [الفيل: 1-5]

(Mbele a yi'aani no Joom ma waɗi joom ñiiwo en 1 Mbele O waɗaani peeje maɓɓe e nder majjinde 2 O neli e maɓɓe ndiwri Abaabiila 3 Hondi wernooɓe kaaƴe ittaaɗe e sijjiin 4 O waɗi ɓe hono ñaayko ñaamaako 5.- [ Simoore Al Fiili 1 - 5 -]

Firo:

Mbele a anndah - aan nelaaɗo - hono Joom ma waɗi Abrahata e wondiiɓe makko joom en ñiibi ndeɓe paalano yirbinde Kaaba?

O waɗi feere maɓɓe bonnde ngam yirbin de Kaaba ko majjunde, ɓe keɓaani koɓe ngooɗono ko hibbitde yimɓe faade Kaaba, hay heen huunde ɓe keɓaani.

O neli e maɓɓe ndiwri Abaabiila ndi ari e maɓɓe dente dente.

Hondi werlooɓe kaaƴe peewniraaɗe loope kaaƴinɗe.

Alla waɗiɓe hono ñaayko ko daabaaji ñaami ɗi njaaɓi ko.

## N 9 Janngu Simoore Quraysi piraande?

J: Simoore Quraysi e firo mayre:

En puɗɗoriima e Innde Alla joom yurmeende heewnde huftadinde e joom yurmeende heeraniinde gooŋɗinɓe.

﴿لِإِيلَٰفِ قُرَيۡشٍ١ إِۦلَٰفِهِمۡ رِحۡلَةَ ٱلشِّتَآءِ وَٱلصَّيۡفِ ٢ فَلۡيَعۡبُدُواْ رَبَّ هَٰذَا ٱلۡبَيۡتِ٣ ٱلَّذِيٓ أَطۡعَمَهُم مِّن جُوعٖ وَءَامَنَهُم مِّنۡ خَوۡفِۭ٤﴾ [قريش: 1-4]

(Sabu goowgol Quraysi 1 Goowgol maɓɓe ɗatngal dabbunde e ceeɗu 2. Yo ɓe ndew Joom ndu suudu 3. Oon ñamminɗo ɓe saanga ndeɓe keyɗi O hoolni ɓe e kulol 4) [Simoore Quraysi: 1 - 4 -]

Firo:

Faanda e ɗum ko Quraysi en ina ngoowno ɗatngal dabbunde e ceeɗu.

2 - Goowgol maɓɓe ɗatngal dabbunde faade Yaman, e ɗatngal ceeɗu faade Saam tawa hoɓe kooli.

Yoɓe ndew Alla Joom ndu suudu hormaandu kanko tan, Oon newnanɗoɓe ngal ɗatngal, woto ɓe ndenndin mbo e hay gooto

Oon ñamminɗo ɓe ndeɓe keyɗi, O okkiɓe hoolaare saanga kulol, ko O waɗi e ɓerɗe aarabeeɓe mawnin de ndu suudu, e teddin de hoɗɓe e toon.

## N 1: Janngu simoore Maa'uun piraa nde?

J: Simoore Maa'uun e firo mayre:

En puɗɗoriima e Innde Alla joom yurmeende heewnde huftadinde e joom yurmeende heeraniinde gooŋɗinɓe:

﴿أَرَءَيۡتَ ٱلَّذِي يُكَذِّبُ بِٱلدِّينِ١ فَذَٰلِكَ ٱلَّذِي يَدُعُّ ٱلۡيَتِيمَ٢ وَلَا يَحُضُّ عَلَىٰ طَعَامِ ٱلۡمِسۡكِينِ٣ فَوَيۡلٞ لِّلۡمُصَلِّينَ٤ ٱلَّذِينَ هُمۡ عَن صَلَاتِهِمۡ سَاهُونَ ٥ ٱلَّذِينَ هُمۡ يُرَآءُونَ٦ وَيَمۡنَعُونَ ٱلۡمَاعُونَ٧﴾ [الماعون: 1-7]

(mbele a anndi oon pennoowo(jeddoowo) ñalawma njoɓdi 1. E oon duñroowo alyatiime ko satti 2 O hirjintah e ñamminde alyatiime 3 Wayli woodanii ɓeen juulooɓe 4 Ɓeen welsandiiɓe juulɗeele maɓɓe 5 Ɓeen gollirooɓe yiingo 6. E haɗooɓe ko luɓrude ɗum lorataaɓe. - [ Simoore Maa'uun: 1 - 7.].

Firo:

Mbele a anndii oon pennoowo njoɓdi ñande darngo?

E oon duñoowo alyatiime mbaadi cattundi gaa ko o haajori ko.

O hirjintah hoore makko, o hirjintah goɗɗo e ñammin de baasɗo.

Halkaare e leɓte ngoodani juulooɓe.

5 - Ɓeen fijooɓe e juulde maɓɓe, ɓe ngoƴaako haa waktu juulde yawta.

Ɓeen gollirooɓe yeengo e juulde maɓɓe e golle maɓɓe, ɓe laɓɓintah golle ngam Alla.

Hoɓe kaɗa wallude goɗɗo huunde nde lorataaɓe siɓe mballarii nde.

## 11 : Janngu Simoore Al Kawsara piraande ?

J -: Simoore Al Kawsara e tafsiir hende:

En puɗɗoriima e Innde Alla joom yurmeende heewnde huftadinde e joom yurmeende heeraniinde gooŋɗinɓe.

﴿إِنَّآ أَعۡطَيۡنَٰكَ ٱلۡكَوۡثَرَ١ فَصَلِّ لِرَبِّكَ وَٱنۡحَرۡ ٢ إِنَّ شَانِئَكَ هُوَ ٱلۡأَبۡتَرُ٣﴾ [الكوثر: 1-3]

(Pellet, min tottiima Al kawsara 1 Juul ngam joom ma, mboroɗa 2. Pellet, gañɗo ma kay woni taƴaaɗo.3- [ Simoore Al Kawsara: 1 - 3]

Firo:

Min tottiima -aan nelaaɗo- moƴƴere heewnde, ina e ndeen weendu Kawsara ka aljanna.

Tottir jettooje Alla, e dokke makko, he njuulanaa mbo kirsasabmum, ko luutndo ko sirkooɓe mbaɗata ko, ɓallaraade sanamuuji maɓɓe kirse.

Gañɗo ma woni taƴiiɗo e kala moƴƴere yejjitaande, nde si nde jaŋtaama nde jaŋtire bonannde.

## N 12: Janngu Simoore Al Kaafiruuna piraa nde?

J: Simoore Al Kaafiruuna e firo mayre:

En puɗɗoriima e Innde Alla joom yurmeende heewnde huftadinde e joom yurmeende heeraniinde gooŋɗinɓe.

﴿قُلۡ يَٰٓأَيُّهَا ٱلۡكَٰفِرُونَ١ لَآ أَعۡبُدُ مَا تَعۡبُدُونَ ٢ وَلَآ أَنتُمۡ عَٰبِدُونَ مَآ أَعۡبُدُ٣ وَلَآ أَنَا۠ عَابِدٞ مَّا عَبَدتُّمۡ ٤ وَلَآ أَنتُمۡ عَٰبِدُونَ مَآ أَعۡبُدُ٥ لَكُمۡ دِينُكُمۡ وَلِيَ دِينِ٦﴾ [الكافرون: 1-6]

(maaku eehey mon heeferɓe 1 Mi rewatah ko ndewaton ko 2. Onon ne, on ndewatah ko ndewat mi ko 3. Miin kadi mi wonah dewoowo ko ndewaton ko 4. Onon ne on ngonah rewooɓe ko ndewat mi ko 5. Diine mon woodanii on, Minne diine am woodanii kam 6). - Simoore Al Kaafiruuna: 1 - 6

Firo :

Maaku - aan nelaaɗo- : eehey mon yedduɓe Alla.

Mi rewatah jooni, wonah ko arata, ko ndewaton ko e sanamuuji.

Onon kadi on ndewatah, ko ndewat mi ko miin, oon woni Alla gooto O.

Miin kadi mi rewath ko ndewaton ko e sanamuuji.

Onon ne kadi on ndewatah ko ndewat mi ko miin, oon woni Alla gooto O.

Woodanii on diine mon mbo pekindaniɗon ko'e mon, minne woodanii kam diine am mbo Alla tellini e am.

## N 13: Janngu Simoore Nasri piraande?

J: Simoore Nasri e firo hende:

En puɗɗoriima e Innde Alla joom yurmeende heewnde huftadinde e joom yurmeende heeraniinde gooŋɗinɓe.

﴿إِذَا جَآءَ نَصۡرُ ٱللَّهِ وَٱلۡفَتۡحُ١ وَرَأَيۡتَ ٱلنَّاسَ يَدۡخُلُونَ فِي دِينِ ٱللَّهِ أَفۡوَاجٗا٢ فَسَبِّحۡ بِحَمۡدِ رَبِّكَ وَٱسۡتَغۡفِرۡهُۚ إِنَّهُۥ كَانَ تَوَّابَۢا٣﴾ [النصر: 1-3]

(Si ballal Alla e udditaare ngari 1 Njiiɗa yimɓe hoɓe naatira e diine Alla he pelle pelle 2 Subhina yettude joom ma yaafno mbo, pellet ko jaafatooɗo tigi 3.- [ Simoore Nasri: 1 - 3 -].

Firo:

Si ballal Alla wonan de diine ma ari - aan nelaaɗo - e semmbinde ma, ɗum waɗiina e saanga uddital Makka.

Njiiɗa yimɓe hoɓe naata e islaam dental caggal dental.

3 - Anndu ɗuum ko maande ɓadaade gasde ko takna ma ko neleede, subhiniro yettude joom ma, yettude mbo e dokkemum ballal e uddital, ɗaɓɓir mbo yaafuya, sabu ko jaabatooɗo ñaagude jiyaaɓe makko, o yaafooɓe.

## N 14: Janngu Simoore Al Masadi piraande?

J: Simoore Masadi e firo mum:

En puɗɗoriima e Innde Alla joom yurmeende heewnde hubtadinde e joom yurmeende heeraniinde gooŋɗinɓe.

﴿تَبَّتۡ يَدَآ أَبِي لَهَبٖ وَتَبَّ١ مَآ أَغۡنَىٰ عَنۡهُ مَالُهُۥ وَمَا كَسَبَ ٢ سَيَصۡلَىٰ نَارٗا ذَاتَ لَهَبٖ٣ وَٱمۡرَأَتُهُۥ حَمَّالَةَ ٱلۡحَطَبِ ٤ فِي جِيدِهَا حَبۡلٞ مِّن مَّسَدِۭ٥﴾ [المسد: 1-5]

perti juuɗe Abi Lahabin o perti 1 Jawdi makko e ko o faggii nafaani mbo 2. Ma o sume e yiite waɗnge lew lewndu 3 E debbo makko doondotooɗo leɗɗe 4. Ina e daande makko ɓoggol raɗo (yoora ɓado) 5.- [Simoore Masadi -].

Firo:

Perti juuɗe bappa Annabi Abi Lahabin ɓiy Abdul Muɗɗalibi sabu pertude golle makko, sabu ko o loratno Annabi yo kisal won e makko, golle makko cooyi.

Hol ko jawdi mum e ɓiɓɓe mum nafi mbo? Ɗuum duñanaani mbo leɓte, ɗum fooɗanaani ɓe yurmeende.

Ma o naat yiite ñande darngo waɗnge lew lewndu, o tampa e nguli henge.

Ma jom suudu makko Ummu Jamiil naat nge oon lorliratnooɗo nelaaɗo weddaade gi'e e laawol makko.

Ina e daande makko ɓoggol moccirangol no tiiɗi, ngol o ɗowrate faade yiite.

## N 15: Janngu Simoore Iklaasi piraande?

J - Simoore Iklaasi e firo mayre:

En puɗɗoriima e Innde Alla joom yurmeende heewnde hubtadinde e joom yurmeende heeraniinde gooŋɗinɓe.

﴿قُلۡ هُوَ ٱللَّهُ أَحَدٌ١ ٱللَّهُ ٱلصَّمَدُ٢ لَمۡ يَلِدۡ وَلَمۡ يُولَدۡ ٣ وَلَمۡ يَكُن لَّهُۥ كُفُوًا أَحَدُۢ٤﴾ [الإخلاص: 1-4]

( Maaku ko kaŋko woni Alla gooto 1. Alla woni paandateeɗo 2. O jibinaani o jibinaaka 3. O alah hay pasa gooto 4. [Simoore Ikhlaasi: 1 - 4 -].

Firo:

Maaku - aan nelaaɗo - Ko kamko woni Alla alah deweteeɗo e goongo, mbo wonah kamko.

Haajuuji tagoore nde ina ɓamte faade e makko.

O alah ɓiɗɗo O alah jibinaaɗo.

O alah jeradiijo e tagoore mum he.

## N 16: Janngu Simoore Falaqi piraande?

J - Simoore Falaqi e firo hende:

En puɗɗoriima e Innde Alla joom yurmeende heewnde hubtadinde e joom yurmeende heeraniinde gooŋɗinɓe.

﴿قُلۡ أَعُوذُ بِرَبِّ ٱلۡفَلَقِ١ مِن شَرِّ مَا خَلَقَ٢ وَمِن شَرِّ غَاسِقٍ إِذَا وَقَبَ٣ وَمِن شَرِّ ٱلنَّفَّٰثَٰتِ فِي ٱلۡعُقَدِ ٤ وَمِن شَرِّ حَاسِدٍ إِذَا حَسَدَ٥﴾ [الفلق: 1-5]

(Mbiɗo moolo e joom Falaqi 1. E bone ko O tagi 2. E bone niɓel jemma si ngel niɓɓaɗi 3 E bone guttooji e piɓle 4. E bone Haaside si o haasidiima 5). [- Simoore Falaqi: 1- 5 -]

Firo:

Maaku - aan nelaaɗo - mbiɗo moolo e jom subaka, mbeɗa hoɗdinoo mbo.

E bone ko lorata ummaade e tagaaɗe.

Mbiɗo moolo e boneeji ɓanngatɗi e jemma ummaade e daabaaji e wuyɓe.

Mbiɗo moolo e bone wileeɓe wuttooɓe piɓle.

E bone haaside gaño yimɓe si o haasadiima ɓe ko Alla okkiɓe ko e dokke makko, hombo yiɗa yoɗe iw e maɓɓe, e liɓde torra e dow maɓɓe.

## N 17: Janngu simoore Annaasi piraande?

Simoore Annaasi e firo mayre:

En puɗɗoriima e Innde Alla joom yurmeende heewnde huftadinde e joom yurmeende heeraniinde gooŋɗinɓe.

﴿قُلۡ أَعُوذُ بِرَبِّ ٱلنَّاسِ١ مَلِكِ ٱلنَّاسِ٢ إِلَٰهِ ٱلنَّاسِ٣ مِن شَرِّ ٱلۡوَسۡوَاسِ ٱلۡخَنَّاسِ٤ ٱلَّذِي يُوَسۡوِسُ فِي صُدُورِ ٱلنَّاسِ ٥ مِنَ ٱلۡجِنَّةِ وَٱلنَّاسِ٦﴾ [الناس: 1-6]

(maaku mbiɗo moolo e joom yimɓe1Jeyɗo yimɓe 2Deweteeɗo yimɓe 3. E bone cikki sikkinoojo birnatooɗi 4. Oon cikki cikkinoowo e nder becce yimɓe 5. Ummaade e jinneeji e yimɓe 6). [- Simoore Annaasi: 1 - 6 -]

Firo:

1 -Maaku - aan nelaaɗo -: Mbeɗa moolo, mbiɗo hoɗdino e Ma.

2- Jeyɗo yimɓe, hombo fillito e maɓɓe no O haajara, jeyɗo goɗɗo alah mbo wonah kaŋko.

3 - Mbo yimɓe ndewata e goongo, alah dewateeɗo e goongo mbo wonah makko.

4 - E bone seytaane oon beddatooɗo sikki sikkeeji faade e yimɓe.

5 - Oon beddatooɗo sikkeeji faade e ɓerɗe yimɓe.

Cikki cikkinoowo ina wona e yimɓe wollo e jinneeji.

\*\*\*\*\*\*\*

# Feccere Hadiis:

Hadiis gadana:

## N 1: Timmin Hadiis:" golle pawii tan ko e anniyaaji....", jaŋta yogo e faayidaaji hembo?

J -

Ittaama e Amiir juulɓe Abi Hafsin Umar ɓiy Kattaab yo Alla wele mbo o wii: Mi nani Nelaaɗo hombo maaka:" Tigi tigi golle ko e anniyaaji, woodanii kala neɗɗo ko o annayi, kala mbo fergo makko woni faade e Alla e Nelaaɗo mum; fergo makko ko e Alla e Nelaaɗo makko, kala mbo fergo mum woni ngam heɓde aduna, wollo debbo mbo o resat; fergo makko ko o feri ko faade e mum”. Ko Bukaari e Muslim kabri mbo.

Faayidaaji ummaade e hadiis he:

1- Kala gollal alah e saga ngal daña anniya, foti ko juulde, e koorko, e hajju, e ko wonah ɗum e golle goɗɗe.

2 - Alah saga anniya laɓɓinane ngam Alla.

x Hadiis ɗimma:

## N 2: Yottin hadiis " kala puɗɗuɗo e huunde amen nde ..." jaŋta yogo e faayidaaji hembo?

J-

Ittaama e Yummum juulɓe yummum Abdullaahi yo Alla wele mbo o wii: Nelaaɗo yo jam e kisal won e makko:" Kala puɗɗuɗo e hunde amen nde ko jeyaaka e hende, ɗuum ko ko ruttate”. Ko Bukaari e Muslim kabri mbo.

Faayidaaji ummaade e hadiis he:

1 - Haɗde fuɗɗude e diine.

2 - Golle cosaaɗe e diine koɗe duttateeɗe ɗe njaɓetaake.

x Hadiis tataɓo:

## N 3: Yottin hadiis (nde min njooɗino ka nelaaɗo yo jam e kisal won e mum ...), jaŋta yogo e faayidaaji mammbo?

J -

Ittaama e Umar ɓiy Kaɗɗaab yo Alla wele mbo, o wii: nde min njooɗino sara nelaaɗo ñalawma gooto, haa gorko joom comci daneeji tal ari e amen, joom sukundu ɓaleeru kurum, batte ɗatngal nji'taake e makko, hay gooto e amen anndah mbo, haa o jooɗi e sara nelaaɗo, o tuggi koppi makko (jibriil) e koppi makko(nelaaɗo), o fawi newe juuɗe makko e bu'e makko, o wii: " Aan muhamdu habram ko woni islaam" O maakini mbo: " konde ceedotoɗa won de deweteeɗo e goongo alah si wonah Alla, e won de muhadu ko Nelaaɗo Alla, ñiiɓna juulde tottira askal, koora lewru koorko, kajja e suudu he si a hattani faade e hendu laawol" o wii a "gooŋɗi" Min kaawa oyo hombo naamno oyo ina jaabo, o wii: " habram iimaan" O maaki: " nde ngooŋɗinta Alla e malaykaaji mum, e defte makko, e nelaaɓe makko, e ñalawma darngo, e nde ngooŋɗinta hoddira ko moƴƴi heen e ko boni heen" o wii: " a gooŋɗi" o wii: " habram ihsaan(moƴƴinde) O maaki:" konde ndewata Alla ellee haɗa mbo yi'a hay si a yi'aani mbo kaŋko kam hombo yiima", o wii: " habram ñalngu darnga" O maaki: " naamnaaɗo o ɓuraani naamniiɗo o anndude", o wii: " haalanam maale mammba" O maaki:" nde korɗo jibinta joom makko, nde nji'ata momsotooɓe, holɓe, aynaaɓe ndammiri, hoɓe ɓurandira toowde kuɓeeje, refti o fokkiti, min ñiiɓi setta, O maaki: Umar, mbele haɗa anndi naamnatonooɗo o ? Mbiimi ko Alla e Nelaaɗo makko ɓuri anndude, O maaki: " ko Jibriil ari ngam anndin de on diine mon”. Ko Muslim habri mbo.

Ina e faayidaaji hadiis he:

1 - Haalde doosɗe islaam joy ɗe, ɗeen ngoni :

Seedaade deweteeɗo e goongo alah si wonah Alla, e won de Muhamadu ko nelaaɗo Alla.

E ñiiɓnude juulde.

E tottirde askal.

E hoorde lewru koorko.

E hajjude to suudu Alla hormaandu.

2- Haalde doosɗe gooŋɗinde, koɗe jeegom :

Gooŋɗinde Alla.

E malaykaaji makko.

E defte mum(makko).

E nelaaɓe mum.

E ñalawma darngo.

E hoddiro ko moƴƴi heen e ko boni heen.

3- Haalde doosɗe moƴƴinde, ɗuum ko doosgal gootal, ɗuum woni nde ndewata Alla ellee haɗa yi'a mbo, si a yi'ataa mbo, kanko kam hombo yiima.

4 - Waktu daraade darngo, ko Alla tan anndi ɗum.

Hadiis nayaɓo:

## N 4 - Yottin hadiis ɓuri timmude gooŋɗinɓe he gooŋɗingol..." haal yogo e faayidaaji hembo?

J-

Ittaama e Abu Hurayrata yo Alla wele mbo o wii: Nelaaɗo Alla maaki:" ɓuri timmude gooŋɗinɓe he gooŋɗingol ko: ɓurɗo o moƴƴude jikku”. Ko Tirmijiyyu habri mbo, o wii:" ko hadiis celluɗo".

Faayidaaji ummaade e hadiis he:

1 - Hirjin de e moƴƴude jikku.

2 - Timmude jikku ko e timmude gooŋɗingol.

3- Gooŋɗingol ina ɓeydo ina usto.

Hadiis joyaɓo:

## N5 - Yottin hadiis: " kala ngoondirɗo ko wonah Alla..." haal yogo e faayidaaji mammbo?

J -

Ittaama e Ibnu Umar yo Alla weleɓe won de Nelaaɗo maaki:" kala goondirɗo ko wonah Alla o yeddi wollo o sirki”. Ko Tirmiji habri mbo.

Faayidaaji ummaade e hadiis he:

- Dagaaki woondirde ko wonah Alla.

- Woondirde ko wonah Alla ko sirku tokooso.

Hadiis jeegoɓo:

## N 6 - Yottin hadiis:" hay gooto e mon gooŋɗintah haa mi ɓura yiɗeede e mum...", jaŋta yogo e faayidaaji hembo?

J -

Ittaama e Anas yo Alla wele mbo, Nelaaɗo yo jam e kisal won e makko maakim:" hay gooto e mon gooŋɗintah haa mi ɓurana mbo baaba makko, e ɓiɓɓe makko e yimɓe ɓe fof”. Ko Bukaari e Muslim kabri mbo.

Ina e faayidaaji hadiis he:

- Ina waɗɗi yiɗde nelaaɗo ko ɓuri fof en.

- Ɗuum ko e timmal iimaan jeya.

Hadiis jeeɗiɓo:

## N7: ¿yottin o hadiis” hay gooto e mon gooŋɗintah haa yiɗana musiɗɗo makko...” jaŋta yogo e faayidaaji he?

J –

Ittaama e Anas, Nelaaɗo yo o his maaki:" hay gooto e mon gooŋɗintah haa o yiɗana musiɗɗo makko ko o yiɗani ko hoore makko”. Ko Bukaari e Muslim kabri mbo.

Ina e faayidaaji hadiis he:

- Ina waɗɗi e juulɗo nde o yiɗanta juulɓe moƴƴere hono nde o yiɗani hoore makko.

- Ɗuum ko e timmude iimaan jeya.

Hadiis jeetaɓo:

## N 8: yottin hadiis:" mi woondari mbo fittaandu am woni e junngo makko..." jaŋta yogo e faayidaaji mammbo?

Ittaama e Abi Sa'iid yo Alla wele mbo, wonde Nelaaɗo maaki:" Mi woondiri mbo fittaandu am woni e junngo makko, pellet, honde foti(tolnondiri) e tataɓal Alquraana"Ko Bukaari habri mbo.

Yogo e faayidaaji hadiis he:

1 - Ɓural simoore Ikhlaasi.

2 - Hombo foti e tataɓal Alquraana.

Hadiis jeenaɓo:

## N9: ¿yottin hadiis” semmbe alah feere alah “ jaŋta yogo e faayidaaji hembo?

J –

Ittaama e Abu Muusa, wonde Nelaaɗo maaki:" feere alah semmbe alah si wonah e Alla, ko ngalu e ngaluuji aljanna”. Ko Bukaari e Muslim kabri mbo.

Ina e faayidaaji hadiis he:

1-Ɓural ngol konngol, e won de ngol ko ngol ngalu e ngaluuji aljanna.

2- Hisnaade jiyaaɗo e feere e semmbe mum, e tuuknaade mbo e Alla.

x Hadiis sappaɓo:

## N 10: Yottin hadiis " ko noon tigi ina e ɓanndu husre “ haal yogo e faayidaaji mammbo ?

J –

Ittaama e Nuumaan Ibnu Basiir yo Alla wele mbo o wii: mi nanii Nelaaɗo ina maaka:" ko noon tigi ina e ɓanndu husre si nde moƴƴi ɓanndu fof moƴƴat, si nde bonii ɓanndu fof bonat, ko ndeen woni ɓernde”. Ko Bukaari e Muslim kabri mbo.

Yogo e faayidaaji hadiis he:

1- Ina e moƴƴude ɓernde moƴƴugol nder e boowal.

2- Himmirde moƴƴin de ɓernde sabu ko heen moƴƴere neɗɗo woni.

Hadiis sappo e go'aɓo:

## N 11: yottin hadiis:" kala mbo haala mum sakkitori e aduna: ¿alah deweteewo e goongo si wonah Alla,” jaŋta yogo e faayidaaji e hembo?

J –

Ittaama e Mu'aaju ibnu Jabalin yo Alla wele mbo o wii: Nelaaɗo maaki:" kala mbo konngol mum sakkitori: alah dewateeɗo e goongo si wonah Alla, o naata aljanna”. Ko Abu Daawuuda habri mbo.

Yogo e faayidaaji hadiis he:

1- Ɓural laa ilaaha illal laahu, ngol konngol ina naatna neɗɗo aljanna.

2- e ɓural mbo haala mum sakkitori e aduna laa ilaaha illal laahu.

Hadiis sappo e ɗiɗaɓo:

## N 12: Yottin hadiis" juulɗo wonah juwoowo, wonah kuɗoowo " janta yogo e faayidaaji o hadiis?

J –

Ittaama e Abdullaahi Ibnu Mas'uud o wii: Nelaaɗo maaki." Gooŋɗinɗo wonath juwoowo guri yimɓe, wonah kuɗoowo, wonah kaaloowo paŋkare, wonah bonɗo ɗemngal”. Ko Tirmiji habri mbo.

Ina e faayidaaji hadiis he:

1- Haɗde kala haala meere e mbonko.

2- Ɗuum ko sifa juulɗo e ɗemngal mum.

x Hadiis sappo e tataɓo:

## N 13: Yottin hadiis" ina jeya e moƴƴude islaam neɗɗo “ jaŋta yogo e faayidaaji o hadiis?

J- Ittaama e Abu Hurayrata yo Alla wele mbo o wii: Nelaaɗo Alla maaki:" ina jeya e moƴƴude islaam neɗɗo: accude ko toɗɗaaki mbo”. Ko Tirmiji e woɓɓe kabri mbo.

Ina e faayidaaji hadiis he:

1- Accude ko toɗɗaaki ma e geɗe diine e aduna.

2 - Accude ko toɗɗaaki ma ko e timmal islaam ma.

x Hadiis sappo e nayaɓo:

## N 14: Yottin hadiis " kala jannguɗo harfeere e deftere Alla “kaala yogo e faayidaaji mamba?

J-

Ittaama e Abdullaahi Ibnu Mas'uud: wonde Nelaaɗo maki:" kala jannguɗo harfeere e deftere Alla woodanii mbo heen moƴƴere, moƴƴere sowete laabi sappo, mi maakatah: alif laam miim ko harfeere, kono alif ko harfeere, laam ko harfeere, miim ko harfeere”. Ko Tirmiji habri mbo.

Yogo e faayidaaji hadiis he:

1- Ɓural janngude Quraana.

2- Kala harfeere nde njannguɗa woodaniima heen moƴƴere .

\*\*\*\*\*\*\*

# Feccere neediiji islaam:

## Needi won dude e Alla:

## N 1 - Hono needi wonirta wondude e Alla?

J - 1- Teddinde Mbo kamko tedduɗo O.

2 - Rewde mbo kamko tan.

3 - Ɗoftaade mbo.

4- Accude goopol mum.

5- Yettude mbo e mantude mbo kamko tedduɗo o e ɓural makko e dokke makko waawah limeede.

6 - E muñde e hoddiraaji makko.

## Needi won dude e Nelaaɗo.

## N 2: Hono needi won dude e Nelaaɗo wonrata?

J - 1 - Rewde e makko e ñeemtinde mbo.

2 - Ɗoftaade mbo.

3 - Accude woopde mbo.

4 - Gooŋɗinde mbo ko o habri.

5 - Waasde fuɗɗude e sunno makko ko alaano e hembo.

6 - Yiɗde mbo ko ɓuri ko njiɗɗa fittaandu ma e kala neɗɗo.

Mawninde mbo e walludɗe mbo e wallude sunno makko.

## N 3: Hono needi won dude e jipnaaɓe wonrata?

## J - 1 - Ɗoftaade jiknaaɓe ko wonah goopol.

2- Ligganaade jiknaaɓe.

3- Wallude jiknaaɓe.

4- Humtude haajuuji jiknaaɓe

5 - Ñaaganaaɓe jiknaaɓe.

6- Ne'anaadeɓe e konngol, dagaaki wiide ɓe "is" ko ngol ɓuri famɗude e konnguɗi.

7 - Moosde e yeeso jiknaaɓe mi ñirɓintaako.

8 - Mi ɓamtatah sawtu am e dow sawtu jipnaaɓe, mi heɗooɓe, mi taƴatah haala maɓɓe, mi noddirtaaɓe inɗe mum en, ko mbi'at mi ko " baaba am" "neene am".

9 - Mi ɗaɓɓa sakkiteede si mina naata e suudu maɓɓe.

10 - Ɓuucaade junngo e hoore jipnaaɓe.

## Neediiji jokkude enɗam:

## N 4: Hono njokkirat mi enɗam?

J - 1- Juuraade ɓadiiɓe ummaade siɗɗo gorko e debbo e bappa e gorgol e kaawiraaɗo e yummo tokooso e ko heddi ɓurɓe ɓadaade.

2 - Moƴƴude e maɓɓe ka konngol e golle e wallude ɓe.

3 - Ina e ɗuum jotondirde e maɓɓe e naamnaade alhaaliiji maɓɓe.

## Neediiji musidal ka Alla.

## N 5: Hono ngondirat mi e musiɓɓe am e sehilaaɓe am ?

J -1- Mi yiɗat mi won da e moƴƴuɓe.

2- Mi reento mi acca won dude e bonɓe.

3- Mi salmina siɓɓe am mi tottaɓe junngo.

4- Mi juuroyooɓe siɓe ñawi mi ñaaganooɓe cellal.

5- E ñaaganaade(bugmitde) isluɗo

6- Mi nooto noddaandu makko si o noddii kam ngam juuraade mbo.

7- Mi laaɓana mbo reedu.

8- Mi walla mbo si o tooñaama, mi haɗana mbo tooñannge.

10 - Mi yiɗana siɗɗo am juulɗo ko njiɗan mi hoore am.

11- Mi walla mbo si o hatojini e ballal am.

12- Mi waasa mbo mem nude lorlo tawa ko konngol wollo e gollal

13- Mi reena sirru makko.

14- Mi ƴattataako mbo, mi ño'ataa mbo, mi yawataako mbo, mi haasidtaako mbo, mi ñukkintaako mbo wollo mi fuunta mbo.

## Neediiji koɗdigal:

## N 6: Hol ko woni neediiji koɗdiijo?

J-1- Mi moƴƴa e koɗdiijo gila e konngol haa e golle mi walla mbo si o hatajini e ballal am.

2- Mi ñaaganoo mbo saanga juulde wollo dewgal e ko wonah ɗuum.

3- Mi laaraoyombo mbo si o ñawi, si o heɓi musiiba mi muññita mbo.

4- Mi okka mbo ko defat mi e ñaamdu fotde kattane(baawal).

5- Mi yottintaa mbo lor foti ko e konngol wollo gollal.

6- Mi ɓittintaa mbo e sawtu toowɗo wollo mi ñukkindoo mbo, mi muñanat mbo.

## Neediiji hoɗtude koɗo:

## N 7: Hol ko woni neediiji koɗtiigu e koɗo?

J-1- Mi nooto oon nodduɗo mi faade koɗtiigu.

2- Si mi faalaama juuraade gooto mi ɗaɓɓat yamiroore e fodoore.

3- Mi ɗaɓɓa sakkiteede(yamiroore) ko adi naatde.

4- Mi leelata e juuragol he.

5- Mi meernat gite am e yimɓe galle he .

6- Mi bismoto koɗo mi jaɓɓoo mbo jaɓɓagol ɓurngol moƴƴude, mi wertana mbo yeeso, mi bismoroo mbo konngoɗi moƴƴuɗi.

7 - Mi joɗɗina koɗo e nokku ɓurɗo moƴƴude.

8- Mi hoɗtira mbo ñaamdu e yardu.

## Neediiji ñaw:

## N 8: Jaŋta neediiji ñaw e juuraade ñawɗo?

J 1- Si mi tini muusallo, mi fawat junngo am ñaamo e nokku he, mi wi'a: " bismillaahi laabi tati”. mi wi'a: " mbiɗo moolo e teddungal Alla e mbaawko makko e bone ko heɓi mi ko mbiɗo reeno" laabi jeeɗiɗi.

2 1- Miɗa wela ko Alla hoddiranimi ko mi muñat.

3- Mi yaawno e juuraade siɗɗo am ñawɗo, mi ñaaganoo mbo, mi waasa juutnude jonnde sara makko.

4- Mi mocca mbo, ko aldah ɗaɓɓude mbo ɗuum e am.

5- Mi wasiyoo mbo muñal e ñaagaade, e juulde e laaɓal ko kattan mi.

6- Ñaaganaade ñawɗo o:" mbiɗo toro Alla tedduɗo o joom arsi mawɗo o, nde o safrat ma" laabi jeeɗiɗi.

## Neediiji ɗaɓɓude ganndal:

## 9- Jaŋta neediiji ɗaɓɓude ganndal ?

J 1- Laɓɓinde anniya wonan de Alla tedduɗo O.

2- Mi gollira ganndal ngal njanngu mi ngal.

3- Mi hormo jannginoowo mi teddina mbo si hombo tawa wollo o tawaako.

4- Mi jooɗo e yeeso makko won dude e needi.

5- Mi heɗo mbo no moƴƴi mi waasa taƴde mbo si hombo janngina.

6- Mi neho si mbiɗa naamno.

7- Mi noddirtaa mbo innde makko.

## Neediiji jonnde:

## N 10- Hol ko woni neediiji jonnde?

J-1- Mi salminat yimɓe jonnde ɓe.

2- Mi jooɗo ɗo jonnde nde haaɗti ɗo, mi ummintah hay gooto e jonnde makko, wollo mi jooɗo hakkunde ɗiɗo ko aldah e yamiroore maɓɓe.

3- Mi yaacna jonnde ngam goɗɗo jooɗo.

4- Mi taƴatah yeewtere jonnde nde.

5- Mi wayno ko adii de ummotoo mi e joɗnde he.

6- Si jonnde nde gasi mi ñaago ñaagunde Kaffaara jonnde." senaare woodanii ma Alla e jettooje ma, mbiɗo seedo alah dewateeɗo e goongo mbo wonah aan, mbiɗo yaafno ma mbiɗo rutto e ma".

## Neediiji ɗoyngol:

## N 11: Jaŋta neediiji ɗoyngol.

J -1- Mi ɗaanoto law.

2- Mi ɗaano mbiɗa wondi e laaɓal.

3- Mi hippataako si mina ɗaano.

4- Mi leloroto bannge am ñaamo, mi fawa junngo am ñaama les haanaweram ñaamre.

5- Mi fiɗɗa leeso am.

6- Mi janngat ñaagule ɗoyngol, hono aayatal kursiyyu, e simoore Iklaasi, e maw'uujatayni laabi tati, mi wi'a :" e Innde ma Aan Alla maayat mi e hende nguurat mi".

7- Mi fina ngam juulde fajiri.

8- Mi wi'a caggal nde pinmi ummaade e ɗoyngol:" Jettooje ngoodanii Alla guurnuɗo men, caggal nde o wari men, ko e makko woni saaktorde".

## Neediji ñaamdu:

## N 12: Hol ko woni neediiji ñaamdu?

Jaabawol:

1- Mi anniyo e ñaamde am e njaram am kulol e ɗoftaade Alla.

2- Lootde juuɗe ɗiɗe ko adii ñaamde.

3- Mi wi'a: " bismilliihi" mi ñaamra junngo am ñaamo e bannge am, mi ñaamatah e hakkunde lahal, wollo e yeeso goɗɗo.

4- Si mi yejjiti wiide bismillaahi mi wi'a: " bismillaahi e arwannde e sakket".

5- Mi welete ñaamdu woodaandu ndu, mi aybintaandu, si ndu weli kam mi ñaama, si ndu welaani mi mi acca.

6- Mi ñaama lonnge seeɗa, mi ñaamatah ko heewi.

7- Mi wuttatah ñaamdu wollo njaram, mi accat haa ɓuuɓa.

8- Mi renta e ñaamdu ndu koreeji e koɗo.

9- Mi idataako ñaamde heccuɓe mi .

10- Mi innat Alla saanga yarde, mi yara mbeɗa jooɗi e gooɓe tati.

11- Mi yettat Alla caggal gasnude ñaamdu.

## Neediiji ɓoornanteeri:

## N 13- Limtu neediiji ɓoornanteeri.

J- Mi fuɗɗorto ɓoornorde ñaama, mi yetta Alla.

2- Mi juutnatah comcol haa yawta kolɓuli.

3- Sukaaɓe worɓe ɓoornotaako ɓoornanteeri rewɓe, sukaaɓe rewɓe ɓe ɓoornataako comci worɓe.

4- Waasde nanndinaade e comci heefareeɓe wollo faasiqeeɓe.

5- Bismaade saanga ɓoortugol comci.

6- Idaraade ɓoornaade faɗa koyngal ñaamal, e idorde nanal saanga ɓoortugol.

## Neediiji baɗɗagol:

## N 14: Jaŋta neediiji baɗɗagol?

J- Mi wi'at: " bismillaahi, jettooje ngoodani Alla:

﴿لِتَسۡتَوُۥاْ عَلَىٰ ظُهُورِهِۦ ثُمَّ تَذۡكُرُواْ نِعۡمَةَ رَبِّكُمۡ إِذَا ٱسۡتَوَيۡتُمۡ عَلَيۡهِ وَتَقُولُواْ سُبۡحَٰنَ ٱلَّذِي سَخَّرَ لَنَا هَٰذَا وَمَا كُنَّا لَهُۥ مُقۡرِنِينَ١٣ وَإِنَّآ إِلَىٰ رَبِّنَا لَمُنقَلِبُونَ١٤﴾ [الزخرف: 13-14]

(senaade woodani oon eeltanɗo amen o, min ngonaana hattanɓe mbo 13. Pellet, faade e Joom amen min nduttato 14). - [Simoore Jukrufi: 13-14-]

2- Si a wirtiima juulɗo, salmin mbo.

## Neediiji laawol:

## N 15: Jaŋta neediiji laawol?

J - 1- Mi fotondira mi yankino e yaadu am, mi yahra bannge ñaama ka laawol.

2- Mi salminat oon mbo kawrumi.

3- Mi meerna gite am, mi lorlatah hay gooto.

4- Mi yamira ko moƴƴi, mi haɗa ko bonii.

5- Mi ittat ko lorata e laawol.

## Neediiji naatgol galle e yaltude mbo.

## N 16- Jaŋta neediiji naatgol galle e yaltude e hembo?

J - 1- Mi yaltira fela am nana mi wi'a:" mi fuɗɗariima innde Alla, ko e makko mbakkaliimi, feere alah semmbe alah si wonah e Alla, Alla mbiɗo mooli ma nde majjat mi wollo mi majje, wollo mi fergito wollo mi fergite, wollo mi tooña wollo, mi tooñe, wollo mi majja wollo majje e dow am".

2- Mi naatrat galle e koyngal am ñaamal, mi wi'a:" e innde Alla min naatri, e innde Alla min njaltiri, e joom amen min mbakkali".

3- Min puɗɗoro soccaade, refti min calmin yimɓe galle ɓe.

## Neediiji humtude haaju:

## N 17 - Jaŋta neediiji humtude haaju?

J-1- Mi naatrat koyngal am nanal.

2- Mi wi'a saanga naatgol:" bismillaahi, Alla mbiɗo mooli ma e jinneeji gori e jinneeji dewi".

3- Mi naatdah e huunde waɗnde innde Alla.

4- Mi suuro saanga humtude haaju.

5- Mi haalatah saanga humtude haaju.

Mi huccittah funnaange, mi ruŋtataako mbo saanga coofgol wollo jahgol dow wuro.

Mi huutorat junnga am nano saanga ittugol soɓe, mi huutortah ñaamo. (laɓɓinoratmi ko junngo am nano)

8 - Mi humtatah haaju am e ɗowdi wollo e laawol ɗo yimɓe ndewata.( mi selataa e dow bolol wolla e ɗowdi)

Mi lootat juuɗe am (mi sooɗoto) caggal humtude haaju.

10- Mi yaltirat koyngal am nanal, mi wi'a: " yaafuyo ma".

## Neediiji juma:

## N 18- Jaŋta neediiji misiide?

J -1- Mi naatrat misiide(jama) koyngal am ñaamal mi wi'a:" bismillaahi, Alla udditan am dame yurmeende ma".

2- Mi jooɗotaako hami juula darɗe ɗiɗe.

3- Mi wirtataako e yeeso juulooɓe, wollo mi yeeyna majjere, wollo mi yeeya, wollo mi sooda e nder juma.

4- Mi yaltirat jumao koyngal am nanal mi wi'a:" Aan Alla mbiɗo ñaagoma e ɓural Ma.

## Neediiji calmingol:

## N 19 - Jaŋta neediiji calmingol?

J -1- Si mi hawrii e juulɗo mi idarat mbo salminaandu, e wiide: " yo kisal won e mon e yurmeende Alla e barke makko" mi jooportaako junngo am tan.

2- Mi moosat e yeeso mbo calminat mi o.

3- Mi tottat mbo junngo ñaamo.

4- Si woodi calminɗo mi salmitorta no ɓuri moƴƴude, wollo mi rutta hono mum.

5- Mi adartaako keefeero salminaandu si mi hawri e makko, si o salmani mi rutto hono no o salmaniri mi nih.

6- Suko salminta mawɗo, baɗɗiiɗo salmina jahoowo, jahoowo salmina jooɗiiɗo, seeɗa calmina heewɓe

## Neediiji sakkintinaade(waynaade):

## N 20: Jaŋta neediiji sakkintinaade?

J-1- Mi ɗaɓɓat sakkiteede ko adii nde naatat mi e nokku.

2- Mi ɗaɓɓat sakkiteede laabi tati, mi ɓeydatah, caggal ɗuum mi yaha.

3- Mi honnga baafal e newuya, mi darataako mi huccita e damal, ndaratoomi ko e ñaamo wollo e nano maggal.

4- Mi naatatah e baaba am wollo e yummo am wollo e goɗɗo, tawa mi ɗaɓɓaani sakkiteede yo mi naata, haa teeŋti ko adii fajiri e yonto pooftagol njollor, e caggal geeƴe.

5- Mbiɗa waawi naatde nokkuuji ɗi koɗaako, hono Safrordu e ɗo yeeyete ko aldah e ɗaɓɓude sakkiteede.

## Neediiji newanaade kulle:

## N 21: Jaŋta neediiji neediiji newanaade kulle (muumunteeji)

J-1- Mi ñamminat kullel ngel mi yarna ngel.

2- yurmaade ngel, e waasde roonde ngel ko ngel hattanaani.

3- Mi leptatah muumunteyel e kala mbaadi e leɓte wollo e torro.

## Neediiji coftal ɓalli:

## N22: Jaŋta neediiji coftal ɓalli.

J-1- Mi anniyoto e coftal ɓalli he semmbinde ngam ɗoftaade Alla e weluyo makko.

2- Min pijatah e saanga juulde.

3- Sukaaɓe worɓe pijdatah coftal ɓalli e sukaaɓe rewɓe.

4- Mi ɓoornoto comci cuurooji awra saanga coftal ɓalli.

5- Mi woɗɗoto caftal ɓalli karmungal, hono lapupude e yeeso e huñcude awraaji.

## Neediiji gaajaate:

## N 23- Jaŋta yogo e neediiji gaajaate.

J-

1- Gooŋɗude e gaajaate e waasde fende.

2- gaajaate ɗe ngalah jalkitgol e lorde e hulɓinde.

3- Waasde hebbinde gaajaate.

## Neediiji islude:

## N 2: Jaŋta neediiji isluɗo.

J-

1- Waɗde junngo wollo comcol wollo sarbet e hunduko saanga islugol.

2- Yettude Alla caggal islude wiide:" jettoojee ngoodani Alla.

3- yo siɗɗo mum wollo gondiijo mum wii: " yo Alla yurmo ma".

Si oon wi'i noon yo o wii:" yo Alla feewnu mon moƴƴina battane mon".

## Neediiji ŋaaɓlugol:

## N 25: Hol ko woni neediiji ŋaaɓlugol.

J-

1- Etaade teerude ngaaɓlugol.

2- Waasde ɓamtude sawtu hono wiide" aa" "aa".

Fawde junngo e hunduko.

## Neediiji jaŋngude Alquraana tedduɗo o.

## N 26: Jaŋta neediiji jaŋngude.

J-1- Jaŋngude Alquraana tawa haɗa wondi e laaɓal

2- Jooɗaade won dude e needi e neɗɗankaagal.

3- Moolaade e bone seyɗaane saanga nde puɗɗotoɗa janngude.

4- Mbiɗo ƴeewtindo Alquraana.

\*\*\*\*\*\*\*

# Feccere jikkuuji:

## N1: Jaŋta ɓural moƴƴude jikku.

J: Annabi maaki:" Ɓuri timmude gooŋɗinɓe he iimaan, ko ɓurɓe moƴƴude jukku"Tirmiji e Ahmadu kabri mbo.

## N 2: Hol ko waɗi heɗen njaggito e jikkuuji islaamiyankooji.

J -1- Sabu koɗum sabaabu gilli Alla.

2- Ko sababu yiɗde tagoore nde.

3- Ko ɗuum ɓuri teddude kala huunde e peesirgal.

4- Moƴƴude jikku ina wona sabaabu sowa- neede njeenaari e baraaje.

5- Ko maande timmude iimaan.

## N 3: Hoɗo ƴettaten jikkuuji.

J- E Alquraana tedduɗo o, Alla Toowɗo O maaki:

﴿إِنَّ هَٰذَا ٱلۡقُرۡءَانَ يَهۡدِي لِلَّتِي هِيَ أَقۡوَمُ وَيُبَشِّرُ ٱلۡمُؤۡمِنِينَ ٱلَّذِينَ يَعۡمَلُونَ ٱلصَّٰلِحَٰتِ أَنَّ لَهُمۡ أَجۡرٗا كَبِيرٗا ٩﴾ [الإسراء: 9]

(Pellet, o Alquraana kombo peewnoowo wonan de ko ɓuri fooccaade).[- Simoore Israa'i : 9-]

Ina e sunna annabiyanke: Ka Nelaaɗo yo jam kisal won e mum maaki:" pellet, neldaami ko haa mi timmina jikkuuji moƴƴi".Ko Ahmadu habri mbo.

## N 1: Hol ko woni moƴƴinde e mbaadiiji mum ?

J- Ɗuum woni reen de Alla ko duumi, e tottirde moƴƴere e moƴƴude e tagaaɓe.

Annabi yo jam e kisal won e mum maaki:" Pellet, Alla yamarii moƴƴinde e kala huunde".Ko Muslim habri mbo.

Ina e mbaadiiji moƴƴinde:

Moƴƴinde e dewal Alla, ɗuum woni laɓɓinande Alla dewal ngal.

Moƴƴinde e jiknaaɓe ka bolle e golle.

Moƴƴinde e enɗam e ɓadiiɓe ma.

Moƴƴinde e koɗdiijo.

Moƴƴinde e alyatimeeɓe e miskineeɓe.

Moƴƴinde e bonɗo e ma.

Moƴƴinde haala.

Moƴƴinde saanga jeddandirgol.

Moƴƴinde e kulle (muumiteeje).

## N 5 - Hol ko woni mbeñdi moƴƴinde ?

J- Mbeñdi moƴƴinde woni bonnude.

x Ina e ɗuum: Accude laɓɓinande Alla dewal.

E aaƴaade jiknaaɓe.

E taƴde enɗameeje

E bonnude koddigal.

E accude moƴƴude waasɓe e miskineeɓe e ko wonah ɗuum ummaade e konnguɗi bonɗi e golle bonɗe.

## N 6: E ko woni nooneeji hoolaare e mbaadiiji mum ?

Jaabawol:

1- Hoolaare e reen de hakkeeji Alla.

Mbaadiiji mum: hoolaare tottirde dewe hono juulde, askal, e koorko, e hajju, e ko wonah ɗi ko Alla farli e dow men.

1- Hoolaare e reen de hakkeeji tagoore

Reen de guri yimɓe.

E jawɗeele maɓɓe.

E ƴiiƴameeje maɓɓe.

E sirruuji maɓɓe, e denndaangal koɓe ndesndi ma.

Alla daali e jaŋtaade sifaaji malaaɓe:

﴿وَٱلَّذِينَ هُمۡ لِأَمَٰنَٰتِهِمۡ وَعَهۡدِهِمۡ رَٰعُونَ٨﴾ [المؤمنون: 8]

(e ɓeen renooɓe koɓe koolna e aadiiji maɓɓe 8) [- Simoore Muuminuun: 8-]

## N 7: Eko woni mbeñdi hoolaare?

J- Njanfa, ɗuum woni sankude hakkeeji Alla e hakkeeji yimɓe.

Annabi mbo jam e kisal woni e mum maaki:" maale Naafige ko tati " si o resndaama o njanfo”. Ko ko hawra e mum.

## N 8: Holko woni jikku gooŋɗude?

J- Ko ɗuum woni haalde ko yaadi ko woni ko wollo huunde no nde woniri nih.

Ina e mbaadiiji mum:

Gooŋɗude e haala won dude e yimɓe.

Gooŋɗude e fodoore.

Gooŋɗude e haala e golle.

Annabi mbo jam e kisal woni e mum maaki:" pellet, goongo ina ɗowa faade e ɗiggere, ɗiggere ina ɗowa faade e aljanna, neddo seeratah haalde goongo haa o winnde ka Alla ko gooŋɗuɗo.Ko ko hawra e mum.

## N 9 Holko woni mbeñdi goongo?

J-Fenaande, ɗuum woni ko luuti ko woodi, ina heen, fenande yimɓe, e luutndaade fodoore, e seedaade fenaande.

Annabi yo jam e kisal won e mum maaki:" pellet, fenaande ina ɗowa faade e faajiraagal, faajiraagal ina ɗowa faade e yiite, gorko seeratah ina fena haa o winnde ka Alla penoowo”. Ko ko hawra e mum.

Annabi yo jam e kisal ngon e mum maaki:" maale naafige ko tati" o janti heen" si o yeewti o fena, si o fodi o luutndo”. Ko ko hawra e mum.

## N 10: Jaŋta nooneeji muñal?

J - Muñde e dow ɗoftaade Alla.

Muñde gaa e goopol.

- Muñde hoddiraaji muusɗi, e yettude Alla e kala alhaali.

Alla toowɗo o daali:

﴿وَكَأَيِّن مِّن نَّبِيّٖ قَٰتَلَ مَعَهُۥ رِبِّيُّونَ كَثِيرٞ فَمَا وَهَنُواْ لِمَآ أَصَابَهُمۡ فِي سَبِيلِ ٱللَّهِ وَمَا ضَعُفُواْ وَمَا ٱسۡتَكَانُواْۗ وَٱللَّهُ يُحِبُّ ٱلصَّٰبِرِينَ١٤٦﴾ [آل عمران: 146]

(Alla ina yiɗi muñooɓe 146). - Simoore Aali Imraana: 146)

Annabi yo jam e kisal ngon e mum maaki:" Heskey fiyaaku juulɗo huunde mum fof ko moƴeere, hay gooto alah ɗuum si wonah gooŋɗinɗo, si ko weli heɓii mbo o yetta ɗum wona moƴƴere mum, si lorla heɓii mbo o muña ɗuum wona moƴƴere mum". Ko Muslim habri mbo.

## N 11: Hol ko woni mbeñji muñal?

J - Ɗuum woni waasde muñde e dewal, e waasde muñde e goopol, e metteede hoddiraaji foti e konngi wollo golle.

Ina e mbaadiiji mum:

Wooɗeede maayde.

Lappude kooɓe.

Seekde comci.

Sarde sukundu.

Ñaaganaade fittaandu mum halkaade.

Annabi mbo jam e kisal woni e mum maaki:" Njoɓdi yaadata ko e mawnude musiiba Alla si yiɗii yimɓe O jaribatoɓe, kala e maɓɓe belaaɗo o daña weluya, kala tikkuɗo o heɓa tikkereKo Tirmiji e Ibnu Maaja kabri mbo.

## N 13: Jaŋta jikku ballandiral?

Ɗuum woni wallandirde yimɓe hakkunde maɓɓe e goongo e moƴƴere.

Mbaadiiji ballandiral:

5 - Wallandirde e ruttude hakkeeji.

Wallandirde e ruttude tooñɗo.

Wallandirde e humtude haajuuji yimɓe e miskineeɓe.

Wallandirde e kala moƴƴere.

Waasde wallandirde e bakkaat e torra e añanaagal.

Alla toowɗo o daali:

﴿يَٰٓأَيُّهَا ٱلَّذِينَ ءَامَنُواْ لَا تُحِلُّواْ شَعَٰٓئِرَ ٱللَّهِ وَلَا ٱلشَّهۡرَ ٱلۡحَرَامَ وَلَا ٱلۡهَدۡيَ وَلَا ٱلۡقَلَٰٓئِدَ وَلَآ ءَآمِّينَ ٱلۡبَيۡتَ ٱلۡحَرَامَ يَبۡتَغُونَ فَضۡلٗا مِّن رَّبِّهِمۡ وَرِضۡوَٰنٗاۚ وَإِذَا حَلَلۡتُمۡ فَٱصۡطَادُواْۚ وَلَا يَجۡرِمَنَّكُمۡ شَنَـَٔانُ قَوۡمٍ أَن صَدُّوكُمۡ عَنِ ٱلۡمَسۡجِدِ ٱلۡحَرَامِ أَن تَعۡتَدُواْۘ وَتَعَاوَنُواْ عَلَى ٱلۡبِرِّ وَٱلتَّقۡوَىٰۖ وَلَا تَعَاوَنُواْ عَلَى ٱلۡإِثۡمِ وَٱلۡعُدۡوَٰنِۚ وَٱتَّقُواْ ٱللَّهَۖ إِنَّ ٱللَّهَ شَدِيدُ ٱلۡعِقَابِ ٢﴾ [المائدة: 2]

(mballandire e ɗiggere e kulol Alla wote mballandire e bakkaat e ngañngu kule Alla pellet, Alla ko cattuɗo leɓte 2). [- Simoore Maa'ida: 2-]

Annabi mbo jam e kisal woni e mum maaki:" Gooŋɗinɗo e gooŋɗinɗo ko hono mahdi, gooto e maɓɓe in semmbina goɗɗo o). Ko ko hawra e mum.

Annabi yo jam e kisal ngon e mum maaki:" Juulɗo woni musiɗɗo juulɗo, o tooñotaa mbo, o hoynataa mbo, kala gon ɗo e haaju musiɗɗo mum, Alla wona e haaju makko, kala ittanɗo juulɗo ɓitteende, Alla ittana mbo ɓitteene e ɓitte ñande darngo, kala cuhurɗo juulɗo Alla suhura ɗum ñande darngo). Ko ko hawra e mum.

## N 13: Hol ko woni nooneeji jikku kersa?

J - 1- Hersude Alla, woni waasde woopde Mbo.

2 - Hersude yimɓe: accude haalde paŋkare e bonde ɗemngal e yaltinde awraaji.

Nelaaɗo Alla maaki:" gooŋɗinde ko huunde e capanɗe jeeɗiɗi" wollo " huunde e capanɗe jeegom" geɗal, ɓuri heen toowde ko wiide: Laa Ilaaha illallaaha, ɓuri heen leesɗude: ko ittude ko lorata e laawol, gacce ko geɗel e gooŋɗinde”. Ko Muslim habri mbo.

## N 14: Jaŋta mbaadiiji jikku yurmeende.

J- Yurmaade mawɓe e teddin de ɓe.

Yurmaade famarɓe duuɓi e sukaaɓe.

Yurmaade baasɗo e miskiin e katajinɗo.

Yurmaade kulle ɗuum woni nde ñammintaa ɗe mbaasaaɗe lorde.

Ina e ɗuum konngol Annabi:" haɗa yi'a gooŋɗinɓe e yurmandirde ɓe e yiɗandirde ɓe e enɗandirde ɓe ko hono ɓanndu, si heen tergal muusaama goɗɗe ɗe noddandira hiŋkaƴinaade e paawngal”. Ko ko hawra e mum.

Nelaaɗo mo jam e kisal woni e mum maaki:" Yurmotooɓe Alla yurmotoɓe, njurme wonɓe e leydi, wonɓe kammu njurmo mon”. Ko Abu Daawuuda e Tirmiji habri mbo.

## N 15: Hoko woni nooneeji jikku yiɗde?

J - Yiɗde Alla.

Alla toowɗo o daali:

﴿وَٱلَّذِينَ ءَامَنُوٓاْ أَشَدُّ حُبّٗا لِّلَّهِۗ ١٦٥﴾ [البقرة: 165]

(Ɓeen gooŋɗinɓe ɓuri sattande Alla gilli). [- Simoore Baqara: 156 -]

Yiɗde Nellaɗo.

O maaki:( Mi woondari mbo fittaandu am woni e junngo Makko, gooto e mon gooŋɗintah haa ko o yiɗi mi ko ɓura ko o yiɗi ko baaba makko e yumma makko”. Ko Bukaari habri mbo.

Yiɗde gooŋɗinɓe, e yiɗandeɓe moƴƴere hono hono no yiɗiranɗa hoore ma.

Annabi mbo jam e kisal woni e mum maaki:" Hay gooto e mon gooŋɗintah haa o yiɗana musiɗɗo mum ko o yiɗani ko hoore mum.Ko Bukaari habri mbo.

## N 1: Anndin weytaade yeeso.

J- Ɗuum woni wellitaade yeeso, won dude e weltaare e mooso e newaare e hollirde wel-taare saanga hawrude e yimɓe.

Ɗuum woni mbeñdi ñirɓinaade e jeece yimɓe ko addantaɓe dokde.

E ɓural ɗuum hadisaaji keewɗi ngarii heen, ittaama e Abu Jarri yo Alla wele mbo, o wii: Nelaaɗo maaki:" Woto yaw e moƴƴere hay huunde, hay si ko hawrude e musiɗɗo ma e yeeso weytiingo”. Ko Muslim habri mbo.

Nelaaɗo yo jam e kisal ngon e mum maaki:" moosede ma e yeeso musiɗɗo ma ko sadak”. Ko Tirmiji habri mbo.

## N 17: Ko woni haasidaagal?

J - Ɗuum woni wooɗeede iwde dokke e goɗɗo wollo añande goɗɗo dokke Alla.

Alla daali:

﴿وَمِن شَرِّ حَاسِدٍ إِذَا حَسَدَ٥﴾ [الفلق: 5]

(e bone haaside si o haasadiima 5) Simoore Falaqi: 5-].

Ittaama e Anas Ibnu Maalik, Nelaaɗo yo jam e kisal won e mum maaki:" wote ngañandire, wote kaasidire, wote nduŋtandire, ngone jiyaaɓe Alla hoɗon ngoni musiɓɓe”. Ko Bukaari e Muslim kabri mbo.

## N 18: Hol ko woni jalkitde?

J- Ɗuum woni jalkitde musiɗɗo ma e hoynude mbo, ɗum dagaaki.

Alla haɗi ɗuum:

﴿يَٰٓأَيُّهَا ٱلَّذِينَ ءَامَنُواْ لَا يَسۡخَرۡ قَوۡمٞ مِّن قَوۡمٍ عَسَىٰٓ أَن يَكُونُواْ خَيۡرٗا مِّنۡهُمۡ وَلَا نِسَآءٞ مِّن نِّسَآءٍ عَسَىٰٓ أَن يَكُنَّ خَيۡرٗا مِّنۡهُنَّۖ وَلَا تَلۡمِزُوٓاْ أَنفُسَكُمۡ وَلَا تَنَابَزُواْ بِٱلۡأَلۡقَٰبِۖ بِئۡسَ ٱلِٱسۡمُ ٱلۡفُسُوقُ بَعۡدَ ٱلۡإِيمَٰنِۚ وَمَن لَّمۡ يَتُبۡ فَأُوْلَٰٓئِكَ هُمُ ٱلظَّٰلِمُونَ ١١﴾ [الحجرات: 11]

(eehey mon gooŋɗinɓe woto yimɓe njalkit woɓɓe ɓe ina waawi nde ɓe ngonat ɓurɓe moƴƴude e maɓɓe woto rewɓe njalkit rewɓe yaama ndeɓe ɓurata ɓeen moƴƴude wote njuwe ko'e mon wote noddondire coowooje bonii inɗe yaltude dowitaare caggal gumre kala mbo tuubaani caggal ɗuum ko ɓeen ngoni tooñɓe 11). [- Simoore Hujuraati: 11-]

## N 19: Anndin yankinaare?

J- Ɗuum woni nde neɗɗo waasata yiide hoore makko e dow yimɓe, o yawataaɓe o salataako goongo.

- Alla toowɗo O daali:

﴿وَعِبَادُ ٱلرَّحۡمَٰنِ ٱلَّذِينَ يَمۡشُونَ عَلَى ٱلۡأَرۡضِ هَوۡنٗا وَإِذَا خَاطَبَهُمُ ٱلۡجَٰهِلُونَ قَالُواْ سَلَٰمٗا ٦٣﴾ [الفرقان: 63]

(e maccuɓe Alla ɓeen yahooɓe e dow leydi hoɓe ngoni yankaniiɓe). [- Simoore Furqaan: 63-]

Hawnan woni: yankaniiɓe.

Nelaaɗo Alla maaki:" Hay gooto yankinantaako Alla si wonah O ɓamta mbo”. Ko Muslim habri mbo.

Nelaaɗo maaki:" Pellet, Alla wahyiima e am nde njankintaɗon haa gooto e mon waasa wasaade e goɗɗo, gooto e mon kadi waasa yawtude keerol e e dowgoɗɗo o". Ko Muslim habri mbo.

## N 30: Hol ko woni nooneeji mawnakinaare harmunde nde ?

J - Mawnakinaade e goongo, ɗuum woni ruttude goongo e waasde mbo jaɓde.

2- Mawnakinaade e dow yimɓe, ɗuum woni yawdeɓe e hoynudeɓe.

Nelaaɗo Alla maaki:" Nelaaɗo maaki naatatah aljanna oon mbo woni e ɓernde makko fotde gabbel jarra e mawnakinaare”. Gorko gooto wii: pellet, gorko ina yiɗa nde comcol mum moƴƴata, paɗe mum njooɗa? O maaki:" Alla ko jooɗɗo hombo yiɗi ko yooɗi, mawnakinaare woni: ruttude goongo e yawaade yimɓe”. Ko Muslim habri mbo.

Baɗrul haqqi: woni ruttude goongo.

Gamɗu annaasi woni: yawde yimɓe.

Comcol jooɗngol e paɗe jooɗɗe wonah e mawnakinaare jeya.

## N 21: Jaŋta yogo e nooneeji tuppude (fuuntude) harmunde?

J - Fuuntude e njeeygu e cootgol, ɗuum woni suuɗde ayiiba ko yeeyete ko.

- Fuuntude e janngude ganndal, hono gujjugol janngooɓe saanga ɓetooji.

- Fuuntude e konngol hono seedaade fekindaande e penaale.

- Waasde huuɓnude ko kaalnaɗa e ko kawru- naɗa e yimɓe.

E haɗde fuuntude e tuppude, Nelaaɗo wirtiima joowel ñaamdu, o naatni junngo makko nder hengel, peɗeeli mum leppi, O maaki: " ko ɗum woni jom ñaamdu?" o wii: ko ɗum toɓaɗum aan Nelaaɗo Alla, O maaki:" ko haɗma waɗde ɗum dow haa yimɓe ɓe nji'a ɗum? kala puuntuɗo amen jeyaako e am". Ko Muslim habri mbo.

Assubratu: woni joowel ñamri.

## N 22: Hol ko woni ñoore?

J- Ɗuum woni haalde e musiɗɗo ma ko o añi tawa o tawaaka (hombo wirni).

Alla toowɗo o daali:

﴿يَٰٓأَيُّهَا ٱلَّذِينَ ءَامَنُواْ ٱجۡتَنِبُواْ كَثِيرٗا مِّنئَ ٱلظَّنِّ إِنَّ بَعۡضَ ٱلظَّنِّ إِثۡمٞۖ وَلَا تَجَسَّسُواْ وَلَا يَغۡتَب بَّعۡضُكُم بَعۡضًاۚ أَيُحِبُّ أَحَدُكُمۡ أَن يَأۡكُلَ لَحۡمَ أَخِيهِ مَيۡتٗا فَكَرِهۡتُمُوهُۚ وَٱتَّقُواْ ٱللَّهَۚ إِنَّ ٱللَّهَ تَوَّابٞ رَّحِيمٞ١٢﴾ [الحجرات: 12]

( woto yogo e mon ñoh yogo goɗɗo o mbele gooto e mon ina yiɗi nde o ñaamata teewu musiɗɗo makko hombo maayi on ngañii ɗuum kule Alla pellet, Alla ko jaɓoowo tuubabuyo ko jurmotooɗo 12).[- Simoore Hujuraati: 12-]

## N 23: Anndin baddoowo?

J- Ɗuum woni eggude jeewte hakkunde yimɓe nawana woɓɓe ngam bonnude hakkunde maɓɓe.

Nelaaɗo yo jam e kisal won e makko maaki:" baddoowo naatata aljanna”. Ko Muslim habri mbo.

## N 24: Hol ko woni ngaameele?

J- Ɗuum woni tinde niseedi saanga gollude moƴƴere e ko waɗɗi e neɗɗo gollude ɗum.

Ina heen: Aamde gollude golle baɗɗiiɗe.

Alla toowɗo O daali:

﴿إِنَّ ٱلۡمُنَٰفِقِينَ يُخَٰدِعُونَ ٱللَّهَ وَهُوَ خَٰدِعُهُمۡ وَإِذَا قَامُوٓاْ إِلَى ٱلصَّلَوٰةِ قَامُواْ كُسَالَىٰ يُرَآءُونَ ٱلنَّاسَ وَلَا يَذۡكُرُونَ ٱللَّهَ إِلَّا قَلِيلٗا١٤٢﴾ [النساء: 142]

" Pellet, naafiqeeɓe ɓe hoɓe kodo Alla kamko ne hombo hodooɓe, siɓe ummiima faade e juulde ɓe ummoto hoɓe ngaami hoɓe njiino yimɓe ɓe njaŋtataako Alla si wonah seeɗa 142). [- Simoore Nisaa'i:142-]

Ina haanani gooŋɗinɗo accude ngaameele e maaynude ɓanndu e jooɗaade, hombo haani yahde ngam gollude e dillude e soobaade e tiiɗnaade.

## N 25: Jaŋta nooneeji tikkere?

J - 1 - Tikkere yettaande: ndeen woni sabu Alla, si heefereeɓe e naafiqeeɓe kuñcii hurmo Alla Ceniiɗo O.

2 - Tikkere ñiŋaande: Ndeen woni waɗoore aade waɗde wollo haalde ko haanaani.

Safrude tikkere:

Salligaade,

Jooɗaade tawi ko a darinooɗo, lelaade tawi ko a jooɗinooɗo.

Jaggitade e wasiya Nelaaɗo ina e ɗuum" woto tikku".

Nde o tehrata fittaandu makko saanga tikkere e duñaade ko haanaani.

Moolaade e Alla e bone seyɗaane diddaaɗo o.

Deƴƴude.

## N 36: Hol ko woni ñukkindaade?

J: Ɗuum woni huncude e wittude awraaji yimɓe ɗi ɓe cuuɗata.

Ina jeya e mbaadiiji mum karmuɗi:

Ƴellitaade e awraaji yimɓe ka cuuɗi maɓɓe.

- Heɗaade neɗɗo jeewte maɓɓe ko aldah e ganndal maɓɓe.

Alla toowɗo o daali

﴿وَلَا تَجَسَّسُواْ ١٢﴾ [الحجرات: 12]

(wotee ñukkondire). [- Simoore Hujuraati: 12-]

## N 2: Hol ko woni ɓurtinde? Hol ko woni ɗawre? Hol ko woni teddungal?

J- Ɓurtinde: Woni nafqude jawdi ɗo wonah nokku mum.

Mbeñdi mum ko ɗawre: ɗuum woni jaggude mbaasa tottirde hakke hendi.

Celluɗo woni gonɗo e hakkunde, ɗuum woni nde juulɗo wonata dokko.

Alla Toowɗo O daali:

﴿وَٱلَّذِينَ إِذَآ أَنفَقُواْ لَمۡ يُسۡرِفُواْ وَلَمۡ يَقۡتُرُواْ وَكَانَ بَيۡنَ ذَٰلِكَ قَوَامٗا ٦٧﴾ [الفرقان: 67]

(E ɓee ɓe siɓe tottari ɓe ɓurtintah ɓe ŋakkintah ɓe ngonata ko e hakkunde ɗuum 67)-. - Simoore Al Furkaan 67).

## N 28 Hol ko woni kulol reedu? Hol ko woni jaambraagal?

Kulol reedu woni: nde hulate ko haanaani huleede.

Hono hulde haalde goongo e yeddude ko boni.

Cuusal woni: Arde e goongo, hono arde e dingiral wolde ngam duñcande islaam e juulɓe.

Nelaaɗo yo jam e kisal won e mum, hombo wi'atno si homba ñaago:" Aan Alla miin de mbiɗo moolo e mah bone hulol reedu".

Nelaaɗo mo jam e kisal woni e mum maaki:" Gooŋɗinɗo cemmbinɗo ɓuri moƴƴude e ɓuri yiɗeede ka Alla e gooŋɗinɗo lohɗo,hina e kala emuen moƴƴere".Ko Muslim habri mbo.

## N 29: Jaŋta yogo e konngi ɗemngal karminaaɗi?

J- Yeru huɗde e ƴattaade.

- Hono wiide kaari "ko kullel" e yeru mum e konnguɗi.

- Wollo jaŋtaraade awraaji konnguɗi pankari bonɗi.

Nelaaɗo yo o his haɗii ɗuum fof, o maaki:" Gooŋɗinɗo wonah juwoowo, wonah kuɗoowo, wonah pankaro wonah bonɗo ɗeɓngal”. Ko Tirmiji e Ibnu Habbaan kabri mbo.

## N 30: Jaŋta sababuuji ballooji juulɗo jikkoraade jikkuuji moƴƴi?

J - 1 - Ñaagaade yo Alla yeɗma jikku moƴƴo O walluma e hembo.

2- Horde Alla tedduɗo O, e won de hombo anndu ma hombo nanma hombo yiima.

3 - Siftorde baraaje jikku moƴƴo e won de kombo sabaabu naatde aljanna.

4 - Siftorde battane jikku bonɗo e won de kombo e sababuuji naatde yiite.

5 - Moƴƴude jikku ina fooɗa gilli Alla e gilli tagoore makko o, e won de bonde jikku ina adda tikkere Alla e tagoore mum wonande joom jikku bonɗo.

6 - Janngude daartol Annabi e ñeemtinde mbo.

7 - Wondude e moƴƴuɓe e reentaade bonɓe.

\*\*\*\*\*\*\*

# Feccere ñaagule e Jikruuji:

## N 1: Hol ko woni ɓural Jikru?

J - Annabi yo jam e kisal ngon e makko maaki:' Yeru jaŋtatooɗo Alla e mbo jaŋtataaka Alla, wa'i kono maayɗo e guurɗo.Ko Bukaari habri mbo.

- Waɗi ɗum ko qiima nguurndam neɗɗo ko fotde ko o jaŋtato Alla Toowɗo O.

## N 2: Jaŋta yogo e faayidaaji innude Alla?

J - Hoɗum wona sabuya weluya Alla.

2 - Ina ridda seytaane.

3 - Ina reena juulɗo e boneeji.

4 - Juulɗo ina dañira ɗum njoɓdi e baraaje.

## N 3 - Hombo jikru ɓuri moƴƴude?

J - " Laa Ilaaha Illallaahu"(alah dewateeɗa e goongo mbo wonah Alla). Ko Tirmiji e Ibnu Maaja habri mbo.

## N 4 - Hol ko kaalata si a fini e ɗoyngol?

J - Mi yettii Alla oon guurtinɗo amen caggal de o wari amen, ko e makko woni ummital”. Ko ko hawra e mum.

## N 5 - ko kaalata si a ɓoorniima comcol am?

J - " mi yettii Alla oon koltinɗo mi ngol comcol o yeɗimi ngol ko aldah e feere ummaade e am wonah kadi semmbe”. Abu Daawuuda e Tirmiji e woɓɓe kabri mbo.

## N 6 - ko kaalata si ɓoori comcol?

J- " Bismillaahi”. Ko Tirmiji habri mbo.

## N 7: Hol ko woni ñaagunde ɓoornaade comcol kesol?

J - " Alla jettoode ngoodaniima aan holtanimi ngol, mbiɗo ñaagoma jam hengol e jam kongol feewnira, mbiɗo moolo ma e bone hengol e bone kongol feewnira”. Ko Abu Daawuuda e Tirmiji habri mbo.

## N 8: Ko ñaagatoɗa ɓoorniiɗo comcol kesol?

Si a yi'i goɗɗo ina ɓoorni comcol kesol ñaagano mbo, mbi'a:" Yo ngol rappu Alla lomtina goɗngol”. Ko Abu Daawuuda habri mbo.

## N 9: Haal ñaagunde yaade dow wuro, ko nokku ka haaju humtate?

J - " Aan Alla mbiɗo moolo e ma bone seyteneeji dewi e gori". Ko ko hawra e mum.

## N 10: Hol ko woni ñaagunde yaltude ummaade dow wuro(taarorde)?

J - " yaafuya ma".Ko Abu Daawuuda e Tirmiji habri mbo.

## N 11: Ko kaalata ko adi sallige?

J- " Bismillaahi"(mi fuɗɗoriima Innde Alla). Ko Abu Daawuuda habri mbo.

## N 13: Hol ko kaalata caggal a gayni sallige?

J - " mbiɗo seedo deweteeɗo e goongo alah si wonah Alla gooto tan o alah denndadiijo, mbiɗo seedo won de Muhamadu ko maccuɗo makko ko nelaaɗo makko”. Ko Muslim habri mbo.

## N 13: Ko woni ñaagunde siɗa yalta galle ?

J - " bismillaahi, mi wakkaliima e Alla, feere alah semmbe alah si wonah e Alla”. Ko Abu Daawuuda e Tirmiji habri mbo.

## N 14: Ko woni ñaagunde saanga naatde galle?

J - " ko e innde Alla min naatiri, ko e innde Alla min njaltiri, ko e Alla min mbakkali" refti o salmina yimɓe galle makko”. Ko Abu Daawuuda habri mbo.

## 15 : Ko woni ñaagunde naatde misiide ?

J - " Alla udditanam dame yurmeende ma" ko musli habri mbo.

## N 16: Ko woni ñaagunde yaltude e misiide?

J - " Alla mbiɗo ñaagama e ɓuram Ma" ko Muslim habri mbo.

## N 17: Ko aade haalata si o nanii noddinaandu?

J - Mi refoto ko noddinoowo o haalata ko si wonah e:" hayya ala assalaati e hayya ala al falaahi" ɗo mbi'atmi ko " laa hawla wolaa quwwata illaa billaahi”. Ko ko hawra e mum.

## N 1: Ko kaalata caggal noddinaandu?

J - " a juulat e Annabi”. Ko Muslim habri mbo.

Mbi'a: " Alla joom ndu noddaandu timmundu, e juulde darnaande, okku muhamadu jokkorgal e ɓural, ummin mbo e daraja jettaaɗo mbo podanɗaa mbo o “. Al Bukaari.

Ñaagaɗa hakkunde noddinaandu e wuurnaa- ndu, ñaagunde mum ruttetaake.

## N 1: Ko ñaagotoɗa subako e kikiiɗo?

J - 1- Mi janngat aayatul kursiyyi:

﴿ٱللَّهُ لَآ إِلَٰهَ إِلَّا هُوَ ٱلۡحَيُّ ٱلۡقَيُّومُۚ لَا تَأۡخُذُهُۥ سِنَةٞ وَلَا نَوۡمٞۚ لَّهُۥ مَا فِي ٱلسَّمَٰوَٰتِ وَمَا فِي ٱلۡأَرۡضِۗ مَن ذَا ٱلَّذِي يَشۡفَعُ عِندَهُۥٓ إِلَّا بِإِذۡنِهِۦۚ يَعۡلَمُ مَا بَيۡنَ أَيۡدِيهِمۡ وَمَا خَلۡفَهُمۡۖ وَلَا يُحِيطُونَ بِشَيۡءٖ مِّنۡ عِلۡمِهِۦٓ إِلَّا بِمَا شَآءَۚ وَسِعَ كُرۡسِيُّهُ ٱلسَّمَٰوَٰتِ وَٱلۡأَرۡضَۖ وَلَا يَـُٔودُهُۥ حِفۡظُهُمَاۚ وَهُوَ ٱلۡعَلِيُّ ٱلۡعَظِيمُ٢٥٥﴾ [البقرة: 255]

(Alla mbo alah deweteeɗo si wonah kaŋko guurɗo dariiɗo cay e ndeenka tagoore Mum mbo ŋoŋre wollo ɗoyngol nanngatah woodaii mbo ko woni e kammuuji e ko woni e leydi, alah tefoowo ka makko si wonah mbo sakkiti hombo anndi ko woni yeeso mon e ko woni caggal mon ɓe kumpittaako hay huunde e ganndal makko si wonah ko o wela, daŋki makko ki yaaji kammuuji e leydi o roŋkotah reendeɗi ko kaŋko woni toowɗo tedduɗo 255). [Simoore Baqara: 255-]

2 - Mi jannga bismillaahi arrahmaani arrahiim

﴿قُلۡ هُوَ ٱللَّهُ أَحَدٌ١ ٱللَّهُ ٱلصَّمَدُ٢ لَمۡ يَلِدۡ وَلَمۡ يُولَدۡ ٣ وَلَمۡ يَكُن لَّهُۥ كُفُوًا أَحَدُۢ٤﴾ [الإخلاص: 1-4]

(Maaku ko kaŋko woni Alla gooto 1. Alla woni paandateeɗo 2 O jibinaani o jibinaaka 3. O alah hay pasa gooto 4 Laabi tati.

En puɗɗariima e innde Alla joom yurmeende heewnde huɓtadinnde joom yurmeende heeriinde wonande gooŋɗinɓe ñande darnga

﴿قُلۡ أَعُوذُ بِرَبِّ ٱلۡفَلَقِ١ مِن شَرِّ مَا خَلَقَ٢ وَمِن شَرِّ غَاسِقٍ إِذَا وَقَبَ٣ وَمِن شَرِّ ٱلنَّفَّٰثَٰتِ فِي ٱلۡعُقَدِ ٤ وَمِن شَرِّ حَاسِدٍ إِذَا حَسَدَ٥﴾ [الفلق: 1-5]

(Mbeɗa moolo e joom Falaqi 1 E bone ko O tagi 2 E bone niɓel jemma si ngel niɓɓaɗi 3. E bone guttooji e piɓle 4. E bone Haaside si o haasidiima 5) Laabi tati.

En puɗɗariima e innde Alla joom yurmeende heewnde hubtadinnde joom yurmeende heeriinde wonan de gooŋɗinɓe ñande darnga

﴿قُلۡ أَعُوذُ بِرَبِّ ٱلنَّاسِ١ مَلِكِ ٱلنَّاسِ٢ إِلَٰهِ ٱلنَّاسِ٣ مِن شَرِّ ٱلۡوَسۡوَاسِ ٱلۡخَنَّاسِ٤ ٱلَّذِي يُوَسۡوِسُ فِي صُدُورِ ٱلنَّاسِ ٥ مِنَ ٱلۡجِنَّةِ وَٱلنَّاسِ٦﴾ [الناس: 1-6]

((maaku mbeɗa moolo e jom yimɓe. 1 Jeyɗo yimɓe 2 Deweteeɗo yimɓe.3 E bone cikki sikkinoojo birnatooɗi 4. Oon cikki cikkinoowo e nder becce yimɓe 5 Ummaade e jinneeji e yimɓe 6)Laabi tati.

3- " Aan Alla aan woni joom am alah deweteeɗo e goongo si wonah aan, A tagii kam komi maccuɗo ma, mbiɗo e aadi Ma e fodoore Ma ko kattanɗo, mbiɗo moolo e Ma e bone ko mbaɗmi, mbiɗo ruttu ma dokke ma e dow am, mbiɗo rutto bakkatuuji am, yaafo mi, sabu alah jaafatooɗo bakkatuuji mbo wonah Aan.Ko Bukaari habri mbo.

## N 20: Hol ko mbi'ata saanga ɗaanayaade?

J - " E innde ma Aan Alla maayat mi, nguurat mi”. Ko ko hawra e mum.

## N 21 - Hol ko mbi'ata ko adii de ñaamata?

J - " Bismillaahi ".

Si a yejjiti e arwannde mum wii:

" Bismillaahi e arwannde e sakket "Ko Abu Daawuuda e Tirmiji habri mbo.

## N 22: Hol klo kaalata si a gasnii ñaamde?

J –" Jettooje ngoodanii Alla ñamminɗo mi ɗum, O yeɗimi ndu, ko aldah e feere ummaa- de e am wonah semmbe”. Ko Abu Daawuuda e Ibnu Maaja kabri mbo.

## N 23: Hol ko woni du'aawu koɗo wonan de jom ñaamdu?

J - " Alla barkinanɓe ko njeɗɗaaɓe ko, yaafoɓe njurmoɗaaɓe”. Ko Muslim habri mbo.

## N 4: Ko aade haalata si isli (iyli)?

J- " Jettooje ngoodanii Alla"

Yo siɗɗo makko wollo gondiijo makko wii: " yo Alla yurmo ma".

Si o wi'ii mbo noon: yo o wii: " Yo Alla feewnu mon o moƴƴina alhaaliiji mon”. Ko Bukaari habri mbo.

## N 25: Hol ko kaalaata si haɗa ummo e jonnde" ñaagunde kaffaara jonnde?

J –" Senaare woodaniima Aan Alla e jettooje Ma, mbiɗo seedo alah deweteeɗo mbo wonah Aan, mbelɗa yaafna Ma mbeɗa rutto e ma".Ko Abu Daawuuda e Tirmiji e woɓɓe.

## N 36: Hol ko woni ñaagunde baɗɗagol?

J- Bismillaahi, jettooje ngoodanii Alla (senaa- re woodanii oon eeltanɗa amen ɗum min ngonaana hattanɓe, 13 minen de ko joomi amen min nduttoto14)? " jettooje ngoodani Alla, jettooje ngoodani Alla, jettooje ngoodani Alla, Allaahu akbar, Allahu akbar, Allaahu akbar, senaare woodaniima mi tooñi hoore am yaafomi: sabu alah jaafatooɗo bakkatuuji mbo wonah Aan".Ko Abu Daawuuda e Tirmiji habri mbo.

## N é: jaŋta ñaagude ɗatngal?

J –Allaahu akbar, Allahu akbar, Allaahu akbar ( senaare woodani oon eeltanɗo amen ɗum min ngonaana hattanɓe ɗum13 Minen de ko joomi amen min nduttoto 14), Aan Alla emin toro ma e ɗatngal amen ngal moƴƴere e kulol e gollirde ko welat ma, Aan Alla newnan amen ɗatngal amen ngal, sowan amen goɗɗol maggal, Aan Alla ko aan woni gondiijo e ɗatngal, e lomtiiɗo e koreeji, Aan Alla mbeɗa min mooli ma e caɗeele ɗatngal, e bonde ŋari ndaarannde, e bonde ruttorde ka jawdi e koreeji".

Si o ruttiima o haalaɗi, o ɓeyda:

" Ko min ruttotooɓe, tuubooɓe, rewooɓe, joomi amen yettooɓe"Ko Muslim habri mbo.

## N 28: Hol ko ɗatniiɗo du'anto ñiiɓɗo?

J- " mbiɗa resnda mon Alla mbo desnde Makko majjata"Ko Ahmadu e Ibnu Maja habri mbo.

## N 2: Hombo du'aawu ñiiɓɗo du'anato ɗatniiɗo?

J- " Mbiɗa resnda Alla diine ma, e hoolaare ma, e gasnirde golle ma"Ko Ahmadu e Tirmiji kabri mbo.

## N30: Hol ko woni ñaagunde jeere?

J-" Alah deweteeɗo e goongo si wonah Alla denndadiijo alanaa mbo, laamu woodanii mbo, jettooje ngoodanii mbo, guurnoowo baroowo, ko o guurɗo mbo maayatah, jam woni ko e junngo makko, ko o kattanɗo kala huunde”. Ko Tirmiji e Ibnu Maaja habri mbo.

## N3: Jaŋta ñaagunde saanga tikkere?

J- " mbiɗa moolo e Alla e bone seyɗaane diddaaɗo e yurmeende"Ko ko hawra e mum.

## N 32: Hol ko mbi'ata wonan de baɗanɗo ma moƴƴere?

J - " yo Alla yoɓma moƴƴere”. Ko Tirmiji habri mbo.

## N33: Honde ñaagunde ñaagotoɗa si hiitaama mbaɗɗanteeri ma?

J- " Bismillaahi"Ko Abu Daawuuda habri mbo.

## N34: Hol ko kaalata si a heɓi ko welat ma?

J- " jettooje ngoodani Alla mbo moƴƴi timmata e neema makko"Ko Haakim habri mbo e woɓɓe.

## N35: Ko kaalata si ko ngañɗa heɓiima?

J-" mi yettii Alla e kala ngonko"Sahiih Bukaari.

## N36: Hona woni mbaadi salminde e mbaadi duttugol salminaandu?

J- Juulɗo ina wi'a:" yo kisal e yurmeende Alla e barke Alla won e mon"

Musiɗɗo makko rutta mbo: " yo kisal e yurmeende Alla e barke Alla won e mon"E nder deftere Tirmiji e Abu Daawuuda e woɓɓe

## N3: Hoko woni ñaagunde saanga tellaade toɓo?

J- " Aan Alla toɓo nafoowo"Al Bukaari.

## N38: Honde woni ñaagunde caggal tellaade toɓo?

J- " min toɓaama e ɓural Alla e yurmeende Mum"Bukaari e Muslim.

## 3 : Jaŋta ñaagunde henndu ?

J- " Aan Alla emin ñaagima moƴƴere mayru emin moolo e Ma bone mayru"Abu Daawuuda e Ibnu Maaja.

## N40 Jaŋta ñaagunde nande rigaango?

J- " Senaande woodani Mbo rigaango subhinto e yettude Mbo e malaykaaji ngam hulde Mbo"Muwaɗa Maalik.

## N1: Honde woni ñaagunde si a yi'i jaribaaɗo?

J- " mi yetti Alla okkuɗo mi aafiya e ko jaribaɗa ko, O ɓurni mi ko heewi e ko tagi ko ɓurnugol"Ko Tirmiji habri mbo.

## N42: Ñaagunde kulɗo nde o heɓata huunde e yitere makko?

J- Ari e nder hadiis: " si gooto e mon yi'i e musiɗɗo mum wollo e hoore mum, wollo e jawdi mum ko o haawa, yo ñaagano mbo barke sabu yitere ko goongo"Ko Ahmadu e Ibnu Maaja e woɗoɓɓe kabri mbo.

## N43: Hono njuuldata e Annabi yo kisal won e makko?

J-"Aan Alla juul e muhamadu e koreeji muhamadu, hono no njuulduɗa e Ibraahiima, e koreeji ibraahiima, tigi tigi ko a Jetteteeɗo tedduɗo, Aan Alla barkin Muhamadu e koreeji Muhamadu, hono no mbarkanirɗa ibraahiima e koreeji ibraahiima tigi tigi ko A jetteteeɗo tedduɗo"Ko ko hawra e mum.

\*\*\*\*\*

# Feccere kaɗaaɗe.

## N1: Hoɗe ngoni pawaaɗe joy ɗe?

Jaabawol-

1- Ko waɗɗii .

2- Ko yiɗa.

3- Ko harmi.

4- Ko aña.

5- Ko dagi.

## N 2: Fir ɗee ñaawooje joy?

Jaabawol-

1- Ko waɗɗi hono juulɗeele joy, e hoorde lewru koorko e ɗiggande jipnaaɓe,

- Ko waɗɗi golluɗo ɗum heɓat baraaje goppuɗo ɗum leɓte.

2 - Ko yiɗa: Woni hono sunnaaji rawaatib, e ummanaade darɗe jemma, e ñamminde ñaamdu e salminde, ina innire sunna wollo ko yiɗa.

- Ko yiɗa baɗɗo ɗum heɓa baraaje goppuɗo ɗum leɓtetaake.

Leƴƴannde himmunde:

Ina haanani juulɗo si o nanii won de nde huunde ko sunno wollo ko yiɗa o yaawno o waɗa ɗum, e ñeemtinde Annabi.

3 - Ko harmina: Hono yarde sanngara e aaƴaade jipnaaɓe e taƴde enɗameeje.

- Ko harmina ina barje goppuɗo ɗum baɗɗa ɗum ina leɓte.

4 - Ko aña : Hono tottirde wollo heɓɓaraade junngo nana.

Ko aña goppuɗo ɗum ina barje golluɗo ɗum leɓtetaake.

5 - Ko dagi: Hono ñaamde pomeere e yarde attaay, ɗum ina innire:

- Al Mubaahu baɗɗa ɗum barjetaake goppuɗo ɗum leɓtetaake.

## N 3 - Hol ko wonoi ñaawoore njeeygu e gollondire?

J –

Woni asli e kala njeeyguuji e gollondire ko dagaade tawi wonah yogo e nooneeji ɗi Alla harmini.

Alla Toowɗo O daali:

﴿وَأَحَلَّ ٱللَّهُ ٱلۡبَيۡعَ وَحَرَّمَ ٱلرِّبَوٰاْ٢٧٥﴾ [البقرة: 275]

(Alla dakni njeeygu O harmini riba) [ Simoore Baqara: 275-]

## N4: Jaŋta yogo e nooneeji gollandire e njeeyguuji karminaaɗi?

Jaabawol-.

1- Tuppude, ina heen: Suuɗde ayiiba e ko yeeyete ko.

Ittaama Abu Hurayrata, won de Nelaaɗo wirtiima joowel ñaamde, o naatni junngo makko e hende, peɗeeli makko ɗi leppi, o maaki: (Hol ko ɗum woni aan joom ñaamdu?) o wii: Kammu heɓi ɗum aan Nelaaɗo Alla, O maaki:" Hol ko haɗna ma ɗum waɗde e dow ñaamde he ngam yimɓe ɓe njiya ɗum? kala puuntuɗo amen jeyaako e am"Ko Muslim habri mbo.

2- Riba: Ina heen nde tottatmi aade ñamaande ujunere o rutta ujunnaaji ɗiɗ.

Ɓeydude nde woni riba karminaaɗo.

Alla Toowɗo O daali:

﴿وَأَحَلَّ ٱللَّهُ ٱلۡبَيۡعَ وَحَرَّمَ ٱلرِّبَوٰاْ٢٧٥﴾ [البقرة: 275]

(Alla dakni njeeygu O harmini riba) [ Simoore Baqara: 275- ]

3- Koomte e majjere: Hono de njeeyatmaami ɓirɗam gonɗam e yeesre dammuwol, wollo liƴƴi e nder ndiyam ɗimi awaañi.

Ari e hadiis:( haɗde Nelaaɗo yeeyde koomte). Ko Muslim habri mbo.

## N5: Jaŋta yogo e dokke Alla e dow ma?

J:

1- islaam ko dokke Alla, e won de a jeyaako e yimɓe keefeeru.

2- sunnako dokke Alla, e won de a jeyaako e yimɓe bida.

3- cellal ko dokke Alla e aafiya, nanɗe e njiiɗe e yaadu e ko wonah ɗuum.

4- yardu e ñaamdu e ɓoornaade.fof ko dokke AllaDokke Alla e men ina keewi limataako tonngotaako.Alla Toowɗo O daali:

﴿وَإِن تَعُدُّواْ نِعۡمَةَ ٱللَّهِ لَا تُحۡصُوهَآۗ إِنَّ ٱللَّهَ لَغَفُورٞ رَّحِيمٞ ١٨﴾ [النحل: 18]

(Si on limtii dokke Alla on tonngataaɗe pellet Alla ko jaafatooɗo jurmotooɗo 18) [ Simoore Nahli: 18]

## N 6: Hol ko waɗɗii e men e ɗee dokke Alla? Hono njettirten ɗe?

J-

Ko waɗɗii: Woni yettude ɗi ɗuum woni mantude Alla e yettirde Mbo ɗemngal e hollude won de woodanii Mbo ɓural kamko tan, e huutaraade ɗee dokke Alla ko welata Alla, wonah woopde Mbo.

## N - Hol ko woni juulɗeele(feetuuji) juulɓe?

J-

Juulde koorko e juulde taaske.

- Hono na ardi e hadiis Anas, o wii: Nelaaɗo ari Madiina hoɓe njogii balɗe ɗiɗi hoɓe pija e heɗe, O wii: " Hol ko woni ɗii ñalɗi ? Ɓe mbii: Min pijatna e heɗi e saanga majjiyankooɓe, Nelaaɗo maaki:" Pellet. Alla wostaniima mon ko ɓuriɗi moƴƴude, ñalnde taaske e ñalnde juulde koorko"Ko Abu Daawuuda habri mbo.

Ko wonah ɗe juulɗeele ɗiɗe ko bida.

## N8: Hoɗi lebbi ɓuri moƴƴude?

J- Lewru Koorko.

## N - Hoɗi ñalɗi ɓuri moƴƴude?

J - Ñalnde aljuma.

## N 10 - Hombo ñalawma ɓuri moƴƴude e hitaande?

J - Ñalnde Arafa.

## N 11: Hombo jemmo ɓuri moƴƴude e hitaande he?

J - Leylatu Qadri.

## N 11: Hol ko waɗɗima si a yi'ii debbo janinke?

J-

Waɗɗi ma ko meernude ndaarɗe; Alla daali:

﴿قُل لِّلۡمُؤۡمِنِينَ يَغُضُّواْ مِنۡ أَبۡصَٰرِهِمۡ وَيَحۡفَظُواْ فُرُوجَهُمۡۚ ذَٰلِكَ أَزۡكَىٰ لَهُمۡۚ إِنَّ ٱللَّهَ خَبِيرُۢ بِمَا يَصۡنَعُونَ ٣٠﴾ [النور: 30]

(maakan gooŋɗinɓe ɓe yo ɓe meernu ndaarɗe maɓɓe) [ Suuratu Annuuri: 30].

## N 13: Hoɓe ngoni añɓe neɗɗo?

1 - Fittaandu yamiratndu bonannde: ɗuum woni nde o rewata ko fittaandu mum yamiri ɗum e belaaɗe makko goopol Alla, Alla daali:

﴿۞ وَمَآ أُبَرِّئُ نَفۡسِيٓۚ إِنَّ ٱلنَّفۡسَ لَأَمَّارَةُۢ بِٱلسُّوٓءِ إِلَّا مَا رَحِمَ رَبِّيٓۚ إِنَّ رَبِّي غَفُورٞ رَّحِيمٞ٥٣﴾ [يوسف: 53]

(pellet fittaandu ko yamirooru bonannde tawi wonah mbo Alla yurmii pellet Joom am ko jaafatooɗo ko jurmotooɗo)- [ Simoore Yuusuf: 53-].

2 - Seyɗaane: Ko kammba woni gaña neɗɗo faandaare hembo ko majjinde aade mbo sikki sikkina mbo e bonnannde mbo naatna aade yiite, Alla daali:

﴿يَٰٓأَيُّهَا ٱلنَّاسُ كُلُواْ مِمَّا فِي ٱلۡأَرۡضِ حَلَٰلٗا طَيِّبٗا وَلَا تَتَّبِعُواْ خُطُوَٰتِ ٱلشَّيۡطَٰنِۚ إِنَّهُۥ لَكُمۡ عَدُوّٞ مُّبِينٌ١٦٨﴾ [البقرة: 168]

(woto rew taaɓe seyɗaane pellet ko o gaña ɓannguɗo) [-Simoore Baqara: aaya 168-]

3- Wondiiɓe bonɓe: Ɓeen hirjinooɓe e bone, ɓe palo moƴƴere, Alla daali:

﴿وَكَمۡ أَرۡسَلۡنَا مِن نَّبِيّٖ فِي ٱلۡأَوَّلِينَ٦﴾ [الزخرف: 6]

(Sehilaaɓe ñande heen yogo e maɓɓe ko gaña yogo goɗɗo o si wonah hulɓe Alla ɓe) [Simoore Jukhrufi: 6]

## N 14: Hol ko woni tuubde?

J –

Tuubde woni: Accude goopol Alla faade e ɗoftaare makko, Alla daali:

﴿وَإِنِّي لَغَفَّارٞ لِّمَن تَابَ وَءَامَنَ وَعَمِلَ صَٰلِحٗا ثُمَّ ٱهۡتَدَىٰ٨٢﴾ [طه: 82]

(Pellet komi jaafatooɗo wonan de oon tuubɗo o gooŋɗini o golli ko moƴƴi refti o feewi) [ Simoore Ɗaaha: 82-]

## N1: E ko woni sarɗeeji tuubgol cellungol?

J

1 - Ɗoofaade e bakkaat.

2 - Nimsude ko yawti ko.

3- Fellitde waasde ruttaade e bakkaat

4 - Ruttude hakkeeji e tooñanngeeji faade e joom mum en .

Alla Toowɗo O daali:

﴿وَٱلَّذِينَ إِذَا فَعَلُواْ فَٰحِشَةً أَوۡ ظَلَمُوٓاْ أَنفُسَهُمۡ ذَكَرُواْ ٱللَّهَ فَٱسۡتَغۡفَرُواْ لِذُنُوبِهِمۡ وَمَن يَغۡفِرُ ٱلذُّنُوبَ إِلَّا ٱللَّهُ وَلَمۡ يُصِرُّواْ عَلَىٰ مَا فَعَلُواْ وَهُمۡ يَعۡلَمُونَ١٣٥﴾ [آل عمران: 135]

(E ɓeen ɓe siɓe mbaɗi paŋkare wollo ɓe tooñi ko'e maɓɓe ɓe ciftoro Alla ɓe njaafno bakkatuuji maɓɓe alah jaafatooɗo bakkatuuji si wonah Alla ɗoon ɗoɓe ndoonaaki koɓe ngolluno ko tawa hoɓe nganndi) [-Simoore Aali Imraana: 135]

## N 16- Ko woni maana juulde e Annabi?

J-Ɗuum woni nde ñaagotoɗa Alla mantude Annabi ka batirde toownde nde.

## N1: Hol ko woni maana Subhaanallaahi?

Ɗuum woni seninde Alla e kala ustaare e kala ayiiba e bonannde.

## N 1: Ko maana alhamdu lillaahi?

J- Ɗuum woni mantude Alla, e sifaraade Mbo kala timmal.

## N 1: Ko woni maana Allaahu akbar?

J –Ɗuum woni ko Alla ɓuri mawnude kala huunde O ɓuri teddude kala huunde.

## N 20 - Hol ko woni maana Laa hawla wolaa Quwwata?

J –Woni maana mum ko jiyaaɗo waylataako ummaade e alhaali faade e goɗɗo o alah semmbe kadi si wonah ummaade e Alla.

## N 21 - Hol ko maana Astagfirullaaha?

J Ɗuum woni ɗaɓɓude jiyaaɗo e Joom makko momtande mbo bakkatuuji makko O suura ayibbaaji makko.

\*\*\*\*\*

# Timmoode.

E sakket:

Ɗum ko naaɓne ɗe baabiraaɓe kaani firtande ɓe pillanooɗe sukaaɓe makko haa ɓe mawnida e haala selluko e golle e fiɓnde sellunde, nehrude nih ɓuri himmude e ñam-minde sukaaɓe ɓe e holtinde ɓe, Ceniiɗo O daali:

﴿يَٰٓأَيُّهَا ٱلَّذِينَ ءَامَنُواْ قُوٓاْ أَنفُسَكُمۡ وَأَهۡلِيكُمۡ نَارٗا وَقُودُهَا ٱلنَّاسُ وَٱلۡحِجَارَةُ عَلَيۡهَا مَلَٰٓئِكَةٌ غِلَاظٞ شِدَادٞ لَّا يَعۡصُونَ ٱللَّهَ مَآ أَمَرَهُمۡ وَيَفۡعَلُونَ مَا يُؤۡمَرُونَ٦﴾ [التحريم: 6]

(Eehey mon gooŋɗinɓe, ndeene pittaali mon e koreeji mon e yiite, nge kuɓɓam mum woni yimɓe e kaaƴe, ina e dow maggol malaykaaji tekkuɗi cattuɗi ɗi ngoopatah ko Alla yamariɗi hoɗi ngolla koɗi njamira 6) [Simoore Tahriim: aaya 6].

Nelaaɗo maaki:" Gorko ko gaynaako yimɓe galle makko, ko kamko woni naamnitteeɗo ngaynaaka makko, debbo ko gaynaako suudu joom galle makko ko kamko woni naamnitteeɗo ɓe"Ko Bukaari e Muslim kabri mbo.

Yo Alla juul e kiliifa (kohowo men men Muhamadu e koreeji makko e yimɓe galle makko fof,

\*\*\*\*\*\*

Contents

[Ko sukaaɓe juulɓe mbaawatah majjude. 1](#_Toc163863171)

[Fuɗɗorde: 4](#_Toc163863172)

[Feccere fiɓnde. 6](#_Toc163863173)

[Naamnal 1 : Hombo woni Joom ma ? 6](#_Toc163863174)

[Naamnal 2: Hombo woni diine ma? 6](#_Toc163863175)

[Naamnal 3: Hombo woni Annabi ma? 6](#_Toc163863176)

[Naamnal 4: jaŋta konngol tawhiid, e hoko woni maana maggol? 6](#_Toc163863177)

[Naamnal 5: Hoɗo Alla woni? 7](#_Toc163863178)

[Naamnal 6: Hol ko woni seedaade muhamadu ko Nelaaɗo Alla? 7](#_Toc163863179)

[Naamnal 7: Hol ko saabi Alla tagi en? 8](#_Toc163863180)

[Naamnal 8: Hol ko woni rewde Alla? 8](#_Toc163863181)

[Naamnal 9: Hol ko ɓuri mawnude ko waɗɗii e men? 8](#_Toc163863182)

[Naamnal hol ko woni nooneeji Tawhiid? 9](#_Toc163863183)

[Naamnal 11: Hombo bakkaat ɓuri mawnude? 9](#_Toc163863184)

[Naamnal 12: Jaŋta sirku e nooneeji mum? 10](#_Toc163863185)

[Naamnal 13: Mbelo ina waɗi gannduɗo ko wirnii mbo wonah Alla? 10](#_Toc163863186)

[Naamnal 14: Limto doosɗe iimaan? 10](#_Toc163863187)

[Naamnal 15: Fir doosɗe iimaan? 11](#_Toc163863188)

[Naamnal 16: Hol ko woni Alquraana? 14](#_Toc163863189)

[Naamnal nayaɓal : Hol ko woni Sunna ? 14](#_Toc163863190)

[Naamnal: Hol ko woni Bida? mbela en njaɓat mbo? 14](#_Toc163863191)

[Naamnal 19: Jaŋta fiɓnde alwlaa'u e alraa'u. 15](#_Toc163863192)

[Naamnal 20: Mbele Alla ina jaɓa diine mbo wonah diine Islaam? 15](#_Toc163863193)

[Naamnal21: Keefaraagal wonirta ko bolle e golle e fiɓnde, addu yeru ɗuum? 16](#_Toc163863194)

[Naamnal22: Hol ko woni naafiqaagal e nooneeje mum? 16](#_Toc163863195)

[Naamnal 23: Hombo woni timmoode Annabaaɓe e Nelaaɓe? 17](#_Toc163863196)

[Naamnal 24: Hol ko woni kaawis? 17](#_Toc163863197)

[Naamnal 25: Hoɓe ngoni Sahabaaɓe? Mbele heɗen njiɗi ɓe? 17](#_Toc163863198)

[Naamnal 26: Hoɓe ngoni yummum juulɓe? 18](#_Toc163863199)

[Naamnal 27: Hol ko woni hakke Ɓesngu Muhamadu e dow men? 18](#_Toc163863200)

[Naamnal 28: Hol ko waɗɗii en e dow hilifaaɓe juulɓe? 18](#_Toc163863201)

[Naamnal 29: Hol ko woni galle juulɓe? 18](#_Toc163863202)

[Naamnal 30: Hol ko woni galle heefereeɓe? 19](#_Toc163863203)

[Naamnal 31: Hol ko woni kulol? Hol ko woni njoorto? Hoko woni daliil mum? 19](#_Toc163863204)

[Naamnal 32: Jaŋta yogo e inɗe e sifaaji Alla Toowɗo O? 20](#_Toc163863205)

[Naamnal 33: Firtu ɗe inɗe? 20](#_Toc163863206)

[Naamnal 34: Hol ko waɗɗii en e dow annduɓe juulɓe? 20](#_Toc163863207)

[Naamnal 35- Hoɓe ngoni Waliyaaɓe Alla Toowɗo O ? 21](#_Toc163863208)

[Naamnal 36- Mbele iimaan ko bolle e golle? 21](#_Toc163863209)

[Naamnal 37: Mbele iimaan ina ɓeydo ina usto? 21](#_Toc163863210)

[Naamnal 38: Hol ko woni moƴƴinde? 22](#_Toc163863211)

[Naamnal 39: Ndey golle njaɓate ka Alla Ceniiɗo O? 22](#_Toc163863212)

[N- 40: Hol ko woni wakkilaade e Alla? 22](#_Toc163863213)

[N- Hol ko waɗɗii e yamirde ko moƴƴi e haɗde ko boni? 22](#_Toc163863214)

[N 42: Hoɓe ngoni yimɓe sunna e dental? 23](#_Toc163863215)

[Feccere: Fiqhu. 24](#_Toc163863216)

[N1: Anndin laaɓal? 24](#_Toc163863217)

[N- Hol no laɓɓanirten soɓe janɗo e men? 24](#_Toc163863218)

[N- Hol ko woni ɓural sallige? 24](#_Toc163863219)

[N 4: Hono salligorte? 24](#_Toc163863220)

[N 5: Hoɗi ngoni farillaaji sallige e limoore majji? 25](#_Toc163863221)

[N6: Hoɗi ngoni sunnaaji sallige e limoore majji? 26](#_Toc163863222)

[N- Limtu pirtooji sallige. 26](#_Toc163863223)

[N 8 - Hol ko woni taamaamuyo? 26](#_Toc163863224)

[N9- Hono taamorte? 27](#_Toc163863225)

[N10- Hoɗi ngoni pirtooji taamamuyo? 27](#_Toc163863226)

[N 11- Hol ko woni Kuffeeje? E mbele hoɗe moome e dow majje? 27](#_Toc163863227)

[N- Jaŋta ko woni ñeeñal e moomde e Kuffeeje. 27](#_Toc163863228)

[N 4 -Ko woni sarɗeeji cellal moomde e Kuffeeje? 27](#_Toc163863229)

[N- Hol ko woni mbaadi(sifa) moomgol e kuffeeje? 28](#_Toc163863230)

[N- Hol ko bonnata moomgol e kuffeeje? 28](#_Toc163863231)

[N-16- E ko woni maana juulde? 28](#_Toc163863232)

[N17- Hol ko woni ñaawoore juulde? 28](#_Toc163863233)

[N18- Hol ko woni ñaawoore accude juulde ? 28](#_Toc163863234)

[N19- Hono foti juulɗeele mbaɗɗi e juulɗo e nder jemmo e ñalawma ? Hono foti limoore darɗe kala juulde ? 29](#_Toc163863235)

[N20: Limtu sarɗiiji juulde? 29](#_Toc163863236)

[N 21: Limtu jookli juulde? 29](#_Toc163863237)

[N-22: Jaŋta baɗɗiiɗi e juulde? 30](#_Toc163863238)

[J23: Hoɗi ngoni sunnaaji juulde? 31](#_Toc163863239)

[Naamnam 24: Limtu bonnooji juulde? 33](#_Toc163863240)

[N- 25: Hono juulɗo juulirta? 33](#_Toc163863241)

[26- ko kaalate e jikruuji caggal silminde e juulde ? 37](#_Toc163863242)

[N- 2: Hol ko woni sunnaaji rawaatib? Hol ko woni ɓural majji? 38](#_Toc163863243)

[N 28: Hombo ɓuri moƴƴude e ñalawmaaji yontere nde? 39](#_Toc163863244)

[N 2: Hol ko woni ñaawoore juulde juma? 39](#_Toc163863245)

[N 30: Hono darɗe juulde aljuma poti? 39](#_Toc163863246)

[N 31: Mbele ina dagii luutndaade juulde juma? 39](#_Toc163863247)

[N32: Jaŋta sunnaaji juma? 40](#_Toc163863248)

[33- Jaŋta ɓural juma ? 40](#_Toc163863249)

[N"34- Hol ko woni kulol e nder juulde? 40](#_Toc163863250)

[N 35- Anndin Askal? 41](#_Toc163863251)

[N36: Hol ko woni sadak jiɗaaɗo. 41](#_Toc163863252)

[N 3: Anndin ko woni koorko? 41](#_Toc163863253)

[N 38- Jaŋta ɓural hoorde lewru koorko? 42](#_Toc163863254)

[N " 3: Jaŋta ɓural koorko gattal ko wonah e lewru koorko? 42](#_Toc163863255)

[N 40: Jaŋta yogo e bonnooji koorko? 42](#_Toc163863256)

[N41- Hol ko woni sunnaaji koorko? 42](#_Toc163863257)

[N42- Anndin ko woni Hajju? 43](#_Toc163863258)

[N 43- Limtu doosɗe hajju? 43](#_Toc163863259)

[N 44: Hol ko woni ɓural Hajju? 43](#_Toc163863260)

[N 45: Anndin Umra? 44](#_Toc163863261)

[N36: fotde limoore doosɗe Umra? 44](#_Toc163863262)

[N 4: Hol ko woni Jihaadi e laawol Alla? 44](#_Toc163863263)

[Feccere daartol Nelaaɗo. 45](#_Toc163863264)

[N 1: Hol ko woni Asko Annabi men Muhamadu? 45](#_Toc163863265)

[N 2: Hono yummum Annabi men wi'a te? 45](#_Toc163863266)

[N 3: Ndey baaba makko maayi? 45](#_Toc163863267)

[N 4: Ndey Nelaaɗo jibina? 45](#_Toc163863268)

[N 5: E hondi leydi o jibina? 45](#_Toc163863269)

[N 6: Hoɓe muynini mbo e hoɓe nehi mbo? 45](#_Toc163863270)

[N: Ndey(mande) neene makko maayi? 45](#_Toc163863271)

[N 8: Hombo jogii mbo caggal Abdul Muɗɗalibi? 45](#_Toc163863272)

[N: Ndey o ɗannadii e bappo makko faade Saam? 45](#_Toc163863273)

[N 10: Honde wonno ɗatngal makko ɗimmal? 46](#_Toc163863274)

[N 11: Ndey Quraysi en mahtii Kaaba? 46](#_Toc163863275)

[N 12: Hono duuɓi makko potno nde o nela nde? Faade e hoɓe o nelaa? 46](#_Toc163863276)

[N 13- Honde huunde Wahyu o adari? 46](#_Toc163863277)

[N 14 : Hono o waano ko adii wahyu ? Ndey wahyu adii tellaade e makko ? 46](#_Toc163863278)

[N 16: Hombo idii gooŋɗinde nelal makko? 47](#_Toc163863279)

[N 17: Hono noddaandu faade e islaam waano? 47](#_Toc163863280)

[N 18: Hono alhaali Nelaaɗo e won diiɓe makko mbaano caggal ɓanngin de noddaandu faade e islam? 47](#_Toc163863281)

[N 1: Hombo maayi e hitaande sappaɓiire e neleede Muhamadu yo o his? 48](#_Toc163863282)

[N 20 ndey roƴde e ŋabbu faade kammu wonno? 48](#_Toc163863283)

[N 21: Hono Nelaaɗo noddiratno yimɓe yaasi Makka? 48](#_Toc163863284)

[N 22: Hono foti duuɓi Nelaaɗo wonno Makko hombo nodda? 48](#_Toc163863285)

[N 23: Faade hoto Nelaaɗo ferani? 48](#_Toc163863286)

[N 24: Hono foti duuɓi o heddii Madiina? 48](#_Toc163863287)

[N25: Hol ko farla e mum e sarioyaaji islaam? 49](#_Toc163863288)

[N26 Hol ko ɓuri himmude e gol wole makko? 49](#_Toc163863289)

[N 2: Hol ko sakkiti tellaade e Alquraana? 49](#_Toc163863290)

[N 28: Ndey Nelaaɗo sanki? hono foti duuɓi makko ngonno? 49](#_Toc163863291)

[N2: Haal suddiiɓe Nelaaɗo? 49](#_Toc163863292)

[N30: Hoɓe ngoni ɓiɓɓe Nelaaɗo worɓe? 50](#_Toc163863293)

[31: Jaŋta yogo e sifaaji taguyankooji Annabi ? 50](#_Toc163863294)

[N31 : Hol ko Annabi accani leñol makko ? 51](#_Toc163863295)

[Feccere tafsiir. 52](#_Toc163863296)

[N1 : Janngu Faatiha piraa mbo ? 52](#_Toc163863297)

[N 2: Janngu simoore jil jilati piraande ? 53](#_Toc163863298)

[N 3: Janngu Simoore aadiyaati piraa nde. 54](#_Toc163863299)

[N4: Janngu simoore Qaari'a piraande? 56](#_Toc163863300)

[N 5: Janngu simoore Takaasur piraa nde? 57](#_Toc163863301)

[N 6: Janngu Simoore Al Asri piraande? 59](#_Toc163863302)

[N 7 Janngu simoore Lummajati piraa nde? 59](#_Toc163863303)

[N 8: Janngu Simoore Al Fiili piraande? 60](#_Toc163863304)

[N 9 Janngu Simoore Quraysi piraande? 61](#_Toc163863305)

[N 1: Janngu simoore Maa'uun piraa nde? 62](#_Toc163863306)

[11 : Janngu Simoore Al Kawsara piraande ? 63](#_Toc163863307)

[N 12: Janngu Simoore Al Kaafiruuna piraa nde? 63](#_Toc163863308)

[N 13: Janngu Simoore Nasri piraande? 64](#_Toc163863309)

[N 14: Janngu Simoore Al Masadi piraande? 65](#_Toc163863310)

[N 15: Janngu Simoore Iklaasi piraande? 65](#_Toc163863311)

[N 16: Janngu Simoore Falaqi piraande? 66](#_Toc163863312)

[N 17: Janngu simoore Annaasi piraande? 67](#_Toc163863313)

[Feccere Hadiis: 68](#_Toc163863314)

[N 1: Timmin Hadiis:" golle pawii tan ko e anniyaaji....", jaŋta yogo e faayidaaji hembo? 68](#_Toc163863315)

[N 2: Yottin hadiis " kala puɗɗuɗo e huunde amen nde ..." jaŋta yogo e faayidaaji hembo? 68](#_Toc163863316)

[N 3: Yottin hadiis (nde min njooɗino ka nelaaɗo yo jam e kisal won e mum ...), jaŋta yogo e faayidaaji mammbo? 69](#_Toc163863317)

[N 4 - Yottin hadiis ɓuri timmude gooŋɗinɓe he gooŋɗingol..." haal yogo e faayidaaji hembo? 70](#_Toc163863318)

[N5 - Yottin hadiis: " kala ngoondirɗo ko wonah Alla..." haal yogo e faayidaaji mammbo? 71](#_Toc163863319)

[N 6 - Yottin hadiis:" hay gooto e mon gooŋɗintah haa mi ɓura yiɗeede e mum...", jaŋta yogo e faayidaaji hembo? 71](#_Toc163863320)

[N7: ¿yottin o hadiis” hay gooto e mon gooŋɗintah haa yiɗana musiɗɗo makko...” jaŋta yogo e faayidaaji he? 71](#_Toc163863321)

[N 8: yottin hadiis:" mi woondari mbo fittaandu am woni e junngo makko..." jaŋta yogo e faayidaaji mammbo? 72](#_Toc163863322)

[N9: ¿yottin hadiis” semmbe alah feere alah “ jaŋta yogo e faayidaaji hembo? 72](#_Toc163863323)

[N 10: Yottin hadiis " ko noon tigi ina e ɓanndu husre “ haal yogo e faayidaaji mammbo ? 72](#_Toc163863324)

[N 11: yottin hadiis:" kala mbo haala mum sakkitori e aduna: ¿alah deweteewo e goongo si wonah Alla,” jaŋta yogo e faayidaaji e hembo? 73](#_Toc163863325)

[N 12: Yottin hadiis" juulɗo wonah juwoowo, wonah kuɗoowo " janta yogo e faayidaaji o hadiis? 73](#_Toc163863326)

[N 13: Yottin hadiis" ina jeya e moƴƴude islaam neɗɗo “ jaŋta yogo e faayidaaji o hadiis? 74](#_Toc163863327)

[N 14: Yottin hadiis " kala jannguɗo harfeere e deftere Alla “kaala yogo e faayidaaji mamba? 74](#_Toc163863328)

[Feccere neediiji islaam: 75](#_Toc163863329)

[Needi won dude e Alla: 75](#_Toc163863330)

[N 1 - Hono needi wonirta wondude e Alla? 75](#_Toc163863331)

[Needi won dude e Nelaaɗo. 75](#_Toc163863332)

[N 2: Hono needi won dude e Nelaaɗo wonrata? 75](#_Toc163863333)

[N 3: Hono needi won dude e jipnaaɓe wonrata? 75](#_Toc163863334)

[J - 1 - Ɗoftaade jiknaaɓe ko wonah goopol. 75](#_Toc163863335)

[Neediiji jokkude enɗam: 76](#_Toc163863336)

[N 4: Hono njokkirat mi enɗam? 76](#_Toc163863337)

[Neediiji musidal ka Alla. 76](#_Toc163863338)

[N 5: Hono ngondirat mi e musiɓɓe am e sehilaaɓe am ? 76](#_Toc163863339)

[Neediiji koɗdigal: 77](#_Toc163863340)

[N 6: Hol ko woni neediiji koɗdiijo? 77](#_Toc163863341)

[Neediiji hoɗtude koɗo: 78](#_Toc163863342)

[N 7: Hol ko woni neediiji koɗtiigu e koɗo? 78](#_Toc163863343)

[Neediiji ñaw: 78](#_Toc163863344)

[N 8: Jaŋta neediiji ñaw e juuraade ñawɗo? 78](#_Toc163863345)

[Neediiji ɗaɓɓude ganndal: 79](#_Toc163863346)

[9- Jaŋta neediiji ɗaɓɓude ganndal ? 79](#_Toc163863347)

[Neediiji jonnde: 79](#_Toc163863348)

[N 10- Hol ko woni neediiji jonnde? 79](#_Toc163863349)

[Neediiji ɗoyngol: 80](#_Toc163863350)

[N 11: Jaŋta neediiji ɗoyngol. 80](#_Toc163863351)

[Neediji ñaamdu: 80](#_Toc163863352)

[N 12: Hol ko woni neediiji ñaamdu? 80](#_Toc163863353)

[Neediiji ɓoornanteeri: 81](#_Toc163863354)

[N 13- Limtu neediiji ɓoornanteeri. 81](#_Toc163863355)

[Neediiji baɗɗagol: 82](#_Toc163863356)

[N 14: Jaŋta neediiji baɗɗagol? 82](#_Toc163863357)

[Neediiji laawol: 82](#_Toc163863358)

[N 15: Jaŋta neediiji laawol? 82](#_Toc163863359)

[Neediiji naatgol galle e yaltude mbo. 82](#_Toc163863360)

[N 16- Jaŋta neediiji naatgol galle e yaltude e hembo? 82](#_Toc163863361)

[Neediiji humtude haaju: 83](#_Toc163863362)

[N 17 - Jaŋta neediiji humtude haaju? 83](#_Toc163863363)

[Neediiji juma: 83](#_Toc163863364)

[N 18- Jaŋta neediiji misiide? 83](#_Toc163863365)

[Neediiji calmingol: 84](#_Toc163863366)

[N 19 - Jaŋta neediiji calmingol? 84](#_Toc163863367)

[Neediiji sakkintinaade(waynaade): 84](#_Toc163863368)

[N 20: Jaŋta neediiji sakkintinaade? 84](#_Toc163863369)

[Neediiji newanaade kulle: 85](#_Toc163863370)

[N 21: Jaŋta neediiji neediiji newanaade kulle (muumunteeji) 85](#_Toc163863371)

[Neediiji coftal ɓalli: 85](#_Toc163863372)

[N22: Jaŋta neediiji coftal ɓalli. 85](#_Toc163863373)

[Neediiji gaajaate: 85](#_Toc163863374)

[N 23- Jaŋta yogo e neediiji gaajaate. 85](#_Toc163863375)

[Neediiji islude: 86](#_Toc163863376)

[N 2: Jaŋta neediiji isluɗo. 86](#_Toc163863377)

[Neediiji ŋaaɓlugol: 86](#_Toc163863378)

[N 25: Hol ko woni neediiji ŋaaɓlugol. 86](#_Toc163863379)

[Neediiji jaŋngude Alquraana tedduɗo o. 86](#_Toc163863380)

[N 26: Jaŋta neediiji jaŋngude. 86](#_Toc163863381)

[Feccere jikkuuji: 87](#_Toc163863382)

[N1: Jaŋta ɓural moƴƴude jikku. 87](#_Toc163863383)

[N 2: Hol ko waɗi heɗen njaggito e jikkuuji islaamiyankooji. 87](#_Toc163863384)

[N 3: Hoɗo ƴettaten jikkuuji. 87](#_Toc163863385)

[N 1: Hol ko woni moƴƴinde e mbaadiiji mum ? 87](#_Toc163863386)

[N 5 - Hol ko woni mbeñdi moƴƴinde ? 88](#_Toc163863387)

[N 6: E ko woni nooneeji hoolaare e mbaadiiji mum ? 88](#_Toc163863388)

[N 7: Eko woni mbeñdi hoolaare? 89](#_Toc163863389)

[N 8: Holko woni jikku gooŋɗude? 89](#_Toc163863390)

[N 9 Holko woni mbeñdi goongo? 89](#_Toc163863391)

[N 10: Jaŋta nooneeji muñal? 90](#_Toc163863392)

[N 11: Hol ko woni mbeñji muñal? 90](#_Toc163863393)

[N 13: Jaŋta jikku ballandiral? 91](#_Toc163863394)

[N 13: Hol ko woni nooneeji jikku kersa? 92](#_Toc163863395)

[N 14: Jaŋta mbaadiiji jikku yurmeende. 92](#_Toc163863396)

[N 15: Hoko woni nooneeji jikku yiɗde? 92](#_Toc163863397)

[N 1: Anndin weytaade yeeso. 93](#_Toc163863398)

[N 17: Ko woni haasidaagal? 93](#_Toc163863399)

[N 18: Hol ko woni jalkitde? 94](#_Toc163863400)

[N 19: Anndin yankinaare? 94](#_Toc163863401)

[N 30: Hol ko woni nooneeji mawnakinaare harmunde nde ? 95](#_Toc163863402)

[N 21: Jaŋta yogo e nooneeji tuppude (fuuntude) harmunde? 95](#_Toc163863403)

[N 22: Hol ko woni ñoore? 96](#_Toc163863404)

[N 23: Anndin baddoowo? 96](#_Toc163863405)

[N 24: Hol ko woni ngaameele? 96](#_Toc163863406)

[N 25: Jaŋta nooneeji tikkere? 97](#_Toc163863407)

[N 36: Hol ko woni ñukkindaade? 97](#_Toc163863408)

[N 2: Hol ko woni ɓurtinde? Hol ko woni ɗawre? Hol ko woni teddungal? 98](#_Toc163863409)

[N 28 Hol ko woni kulol reedu? Hol ko woni jaambraagal? 98](#_Toc163863410)

[N 29: Jaŋta yogo e konngi ɗemngal karminaaɗi? 99](#_Toc163863411)

[N 30: Jaŋta sababuuji ballooji juulɗo jikkoraade jikkuuji moƴƴi? 99](#_Toc163863412)

[Feccere ñaagule e Jikruuji: 100](#_Toc163863413)

[N 1: Hol ko woni ɓural Jikru? 100](#_Toc163863414)

[N 2: Jaŋta yogo e faayidaaji innude Alla? 100](#_Toc163863415)

[N 3 - Hombo jikru ɓuri moƴƴude? 100](#_Toc163863416)

[N 4 - Hol ko kaalata si a fini e ɗoyngol? 100](#_Toc163863417)

[N 5 - ko kaalata si a ɓoorniima comcol am? 100](#_Toc163863418)

[N 6 - ko kaalata si ɓoori comcol? 100](#_Toc163863419)

[N 7: Hol ko woni ñaagunde ɓoornaade comcol kesol? 101](#_Toc163863420)

[N 8: Ko ñaagatoɗa ɓoorniiɗo comcol kesol? 101](#_Toc163863421)

[N 9: Haal ñaagunde yaade dow wuro, ko nokku ka haaju humtate? 101](#_Toc163863422)

[N 10: Hol ko woni ñaagunde yaltude ummaade dow wuro(taarorde)? 101](#_Toc163863423)

[N 11: Ko kaalata ko adi sallige? 101](#_Toc163863424)

[N 13: Hol ko kaalata caggal a gayni sallige? 101](#_Toc163863425)

[N 13: Ko woni ñaagunde siɗa yalta galle ? 101](#_Toc163863426)

[N 14: Ko woni ñaagunde saanga naatde galle? 102](#_Toc163863427)

[15 : Ko woni ñaagunde naatde misiide ? 102](#_Toc163863428)

[N 16: Ko woni ñaagunde yaltude e misiide? 102](#_Toc163863429)

[N 17: Ko aade haalata si o nanii noddinaandu? 102](#_Toc163863430)

[N 1: Ko kaalata caggal noddinaandu? 102](#_Toc163863431)

[N 1: Ko ñaagotoɗa subako e kikiiɗo? 102](#_Toc163863432)

[N 20: Hol ko mbi'ata saanga ɗaanayaade? 104](#_Toc163863433)

[N 21 - Hol ko mbi'ata ko adii de ñaamata? 104](#_Toc163863434)

[N 22: Hol klo kaalata si a gasnii ñaamde? 104](#_Toc163863435)

[N 23: Hol ko woni du'aawu koɗo wonan de jom ñaamdu? 105](#_Toc163863436)

[N 4: Ko aade haalata si isli (iyli)? 105](#_Toc163863437)

[N 25: Hol ko kaalaata si haɗa ummo e jonnde" ñaagunde kaffaara jonnde? 105](#_Toc163863438)

[N 36: Hol ko woni ñaagunde baɗɗagol? 105](#_Toc163863439)

[N é: jaŋta ñaagude ɗatngal? 105](#_Toc163863440)

[N 28: Hol ko ɗatniiɗo du'anto ñiiɓɗo? 106](#_Toc163863441)

[N 2: Hombo du'aawu ñiiɓɗo du'anato ɗatniiɗo? 106](#_Toc163863442)

[N30: Hol ko woni ñaagunde jeere? 106](#_Toc163863443)

[N3: Jaŋta ñaagunde saanga tikkere? 106](#_Toc163863444)

[N 32: Hol ko mbi'ata wonan de baɗanɗo ma moƴƴere? 106](#_Toc163863445)

[N33: Honde ñaagunde ñaagotoɗa si hiitaama mbaɗɗanteeri ma? 106](#_Toc163863446)

[N34: Hol ko kaalata si a heɓi ko welat ma? 107](#_Toc163863447)

[N35: Ko kaalata si ko ngañɗa heɓiima? 107](#_Toc163863448)

[N36: Hona woni mbaadi salminde e mbaadi duttugol salminaandu? 107](#_Toc163863449)

[N3: Hoko woni ñaagunde saanga tellaade toɓo? 107](#_Toc163863450)

[N38: Honde woni ñaagunde caggal tellaade toɓo? 107](#_Toc163863451)

[3 : Jaŋta ñaagunde henndu ? 107](#_Toc163863452)

[N40 Jaŋta ñaagunde nande rigaango? 107](#_Toc163863453)

[N1: Honde woni ñaagunde si a yi'i jaribaaɗo? 107](#_Toc163863454)

[N42: Ñaagunde kulɗo nde o heɓata huunde e yitere makko? 108](#_Toc163863455)

[N43: Hono njuuldata e Annabi yo kisal won e makko? 108](#_Toc163863456)

[Feccere kaɗaaɗe. 109](#_Toc163863457)

[N1: Hoɗe ngoni pawaaɗe joy ɗe? 109](#_Toc163863458)

[N 2: Fir ɗee ñaawooje joy? 109](#_Toc163863459)

[N 3 - Hol ko wonoi ñaawoore njeeygu e gollondire? 110](#_Toc163863460)

[N4: Jaŋta yogo e nooneeji gollandire e njeeyguuji karminaaɗi? 110](#_Toc163863461)

[N5: Jaŋta yogo e dokke Alla e dow ma? 111](#_Toc163863462)

[N 6: Hol ko waɗɗii e men e ɗee dokke Alla? Hono njettirten ɗe? 112](#_Toc163863463)

[N - Hol ko woni juulɗeele(feetuuji) juulɓe? 112](#_Toc163863464)

[N8: Hoɗi lebbi ɓuri moƴƴude? 112](#_Toc163863465)

[N - Hoɗi ñalɗi ɓuri moƴƴude? 112](#_Toc163863466)

[N 10 - Hombo ñalawma ɓuri moƴƴude e hitaande? 112](#_Toc163863467)

[N 11: Hombo jemmo ɓuri moƴƴude e hitaande he? 112](#_Toc163863468)

[N 11: Hol ko waɗɗima si a yi'ii debbo janinke? 112](#_Toc163863469)

[N 13: Hoɓe ngoni añɓe neɗɗo? 113](#_Toc163863470)

[N 14: Hol ko woni tuubde? 114](#_Toc163863471)

[N1: E ko woni sarɗeeji tuubgol cellungol? 114](#_Toc163863472)

[N 16- Ko woni maana juulde e Annabi? 114](#_Toc163863473)

[N1: Hol ko woni maana Subhaanallaahi? 115](#_Toc163863474)

[N 1: Ko maana alhamdu lillaahi? 115](#_Toc163863475)

[N 1: Ko woni maana Allaahu akbar? 115](#_Toc163863476)

[N 20 - Hol ko woni maana Laa hawla wolaa Quwwata? 115](#_Toc163863477)

[N 21 - Hol ko maana Astagfirullaaha? 115](#_Toc163863478)

[Timmoode. 116](#_Toc163863479)



